March 2012 ~ Rohingya Blogger\nဦးအောင်သောင်း၏ မဲဆွယ် စည်းရုံးရေး ယာဉ်တန်းမှ တိုက်မိ၍ သေဆုံးခဲ့သူ၏ ဇနီးနှင့်မိသားစု ဒုက္ခရောက်နေ\nပြီးခဲ့တဲ့ မတ်လ ၁၆ ရက်နေ့က ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ ဗဟိုအတွင်းရေးမှူး ဦးအောင်သောင်းနှင့် အဖွဲ့ စစ်ကိုင်းတိုင်း ဝက်လက်ကျေးရွာသို့ မဲဆွယ်စည်းရုံးရေးဆင်းစဉ် နတ်နွားတော်ပို့ရွာအနီး ဦးကံစိန် (အသက် ၃၈ နှစ်) ကို စည်းရုံးရေးယာဉ်တန်း ကားတစီးက တိုက်မိပြီး နေရာတွင် ပွဲချင်းပြီး သေဆုံးသွားသည့် ဖြစ်ရပ်တွင် အဆိုပါ သေဆုံးသူ၏ ဇနီးသည်ကို အခုအချိန်အထိ လျော်ကြေး ပေးလျော်ခြင်း မရှိသည့်အပြင် နွားထိုးကြီးမြို့နယ် ရဲစခန်းမှူးနှင့် ပြရာကျေးရွာ အုပ်ချုပ်ရေးမှူး ဦးဌေးအောင်တို့မှ ကြားက ဝင်ရောက် ဆောင်ရွက်နေသည်ဟု သိရပါသည်။ “ကျမ အိမ်သားက တဖက်ရွာကို ဧည့်သည်လိုက်ပို့ရင်း အတိုက်ခံရတာပါ။ ကျမ အခု အိုးမဲ့အိမ်မဲ့ဖြစ်နေပါပြီ၊ ကျမမှာ ၈ နှစ်သားနှင့် ၄ နှစ်သမီးရယ် စုစုပေါင်း မိသားစု ၃ယောက် ရှိပါတယ်။ ကလေးလေးတွေပဲ ကျန်ခဲ့တော့ ဘာမှ လုပ်ကိုင် မစားသောက်တတ်သေးပါဘူး။ အိမ်ထောင်ရှင်ကလဲ ဒီလိုဖြစ်သွားတော့ ကျမကလဲ အရင်တုန်းက ဘာမှ မလုပ်ရတော့ ဘယ်လိုကို ဆုံးဖြတ်ရမှန်း မသိသေးပါဘူး။ အခု ပြရာကျေးရွာဘေးက ထန်းတောမှာ တဲထိုးပြီး မိရိုးဖလာ ထန်းတက်ပြီး နေနေရပါတယ်။” ဟု သေဆုံးသူ၏ ဇနီးဖြစ်သူ မဗေဒါက ဘားမားဗီဂျေ မီဒီယာကို ပြောပါသည်။ အဆိုပါ ယာဉ်တိုက်မှုကို ဦးအောင်သောင်းမှ နေရာမှာတင် အပြီးဖြေရှင်းရန် လက်အောက်ငယ်သားများအား ညွှန်ကြားလိုက်သည့်အတွက် သေဆုံးပြီး နောက်တရက်မှာပဲ ဈာပန အခမ်းအနားကို သေဆုံးသူ၏ ဇနီးဖြစ်သူ ကပဲ ဆောင်ရွက်လိုက်ရသည်ဟု သိရပါသည်။ မတ်လ ၂၂ ရက်နေ့မှာတော့ နွားထိုးကြီးရဲစခန်းမှ စခန်းမှူးမှ ဦးကံစိန်၏ ဇနီးဖြစ်သူကို ကားပိုင်ရှင်က တွေ့ဆုံစကားပြောချင်လို့ပါ ဆိုပြီး ရဲစခန်းသို့ ခေါ်ယူ စစ်ဆေးမေးမြန်းခဲ့သည်ဟု သိရပါသည်။ “ကျမ ဘာလုပ်ကိုင်စားလဲ၊ မိသားစု ဘယ်နှယောက် ကျန်လဲ” စတဲ့ မေးခွန်းတွေသာ မေးမြန်းပြီး ပြန်လွှတ်လိုက်သည်ဟု မဗေဒါက ပြောပါသည်။ မတ်လ ၃၀ ရက်နေ့မှာ ကားဒရိုင်ဘာရဲ့ ညီမနှင့် အမဖြစ်သူတို့ ပြရာကျေးရွာသို့ ရောက်ရှိလာပြီး ပြရာကျေးရွာ အုပ်ချုပ်ရေးမှူးအိမ်မှာ အုပ်ချုပ်ရေးမှူး ဦးဌေးအောင်အပါအဝင် မဗေဒါကို လာရောက်တွေ့ဆုံ ဆွေးနွေးခဲ့ကြပါသည်။ “လျော်ကြေးအနေနဲ့ ဘာမှ ပြောတာမျိုး မရှိသေးပါဘူး၊ မနစ်နာအောင်လို့ ကြည့်ကျက် လုပ်ပေးပါမယ်၊ အခု လာမည့် ၃ ရက်နေ့ကို စခန်းကို လာခဲ့ပါ၊ အုံနာကလဲ စကားပြောချင်တယ်၊ စခန်းမှာပဲ စကားပြောရအောင်၊ နောက်ပြီးတော့ အုပ်ချုပ်ရေးမှူးကို ဥက္ကဌအနေနဲ့ စာရွက်မှာ တံဆိပ်တုံး ထု၊ ခင်ဗျား နာမည်နဲ့ လက်မှတ်ပါ ထိုးပြီး ယူလာခဲ့ပါ လို့ ပြောသွားပါတယ်၊ ကြားထဲက ကျမ အရီးတယောက်က ညီးတို့ ဘယ်လောက်များ တို့ကို ထောက်ပံ့မလဲလို့ ပြောတော့ ဒရိုင်ဘာညီမက အဲတာတော့ သူတို့ မသိရကြောင်း၊ စခန်းကိုပဲ လာခဲ့ပါလို့ ပြောသွားပါတယ်” လို့ မဗေဒါက ပြောပါသည်။ သေဆုံးသူ ဦးကံစိန်ကို တိုက်မိခဲ့သည့် အဆိုပါကားပိုင်ရှင်မှာ ဦးဦးမောင် (ကားနံပါတ် ၁က/၆၃၆၄) ဖြစ်ပြီး စစ်ကိုင်းတိုင်းအတွင်း မဲဆွယ်စည်းရုံးရေးဆင်းခဲ့သည့် ဦးအောင်သောင်းနှင့် အဖွဲ့မှ မြင်းခြံမြို့နယ်ကနေ ငှားလာတာ ဖြစ်သည်လို့ သတင်းရရှိပါသည်။ By ဇာဏီ Source : Burma vj Media Read More\nဗိုလ်ချုပ်မှူးကြီး သန်းရွှေ၊ နိမိတ်ကြီးလေးပါးနှင့် အနိစ္စတရား(ဆောင်းပါး)\nပါမောက္ခပညာရေးမဂ္ဂဇင်း . ၃၁ မတ်လ ၂၀၁၂ —- ပြည်သူများအပေါ် ရက်စက်လှသော၊ အဂတိလိုက်စားမှု အဓမ္မလုပ်အားခိုင်းစေမှု မူးယစ်ဆေးဝါးအမှု တို့ဖြင့် နာမည်ဆိုးထွက်သော၊ တိုင်းရင်းသား သူပုန်တွေအပေါ် ရက်ရက်စက်စက် နှိမ်နင်းပြီး လူအခွင့်အရေးအရေး ချိုးဖောက်မှု မျိုးစုံဖြင့် နာမည်ကြီးလှသော၊ ချမ်းသာတဲ့နိုင်ငံကို ဆင်းရဲမွဲတေမှု ချောက်ကမ်းပါးထဲ ရောက်သွားအောင် အလွဲစီမံခဲ့သော ဗိုလ်ချုပ်မှူးကြီးသန်းရွှေ ဦးဆောင်သည့် စစ်အစိုးရသည် လွန်ခဲ့သည့်နှစ်က ဗိုလ်ချုပ်ဟောင်းအများစုနှင့် ဖွဲ့စည်းထားသည့် အရပ်သားအစိုးရကို အာဏာလွှဲခဲ့ပြီး၊ နိုင်ငံရေးပြုပြင်ပြောင်းလဲမှု အရိပ်အယောင်၊ တိုင်းရင်းသား သူပုန်တပ်တွေနှင့် အပစ်ရပ်စဲရေး၊ စီးပွားရေးကို ခေတ်မှီအောင် ပြုပြင်ဖော်ဆောင်ရေးတို့ကို လုပ်ဆောင်ခဲ့သည်။ ထိုအပြောင်းအလဲများအပေါ် တကယ်မှ ဟုတ်ရဲ့လား၊ ဟန်ပြလား၊ နောက်ပြန်လှည့်နိုင်သလား စသဖြင့် စောကြောနေသူများအတွက် ဦးနှောက်မုန်တိုင်းဆင်ဖို့ အချက် (၄) ချက်ကို တင်ပြထားပါသည်။ ၄င်းအချက်များသည် CSMonitor.com ၏ အာဘော်မျှသာ ဖြစ်ပါသည်။ လက်ဇောင်းထက်သည့် အာဏာရှင်ကို ကြောက်သည်လည်းတပါး မနှစ်က အနားယူသွားသော ဗိုလ်ချုပ်မှူးကြီးသန်းရွှေက မျက်မြင်ဒိဌ သမိုင်းအဖြစ်အပျက်များ အပေါ် သင်ခန်းစာ ယူသွားတာ ဖြစ်နိုင်သည်။ အစဉ်အလာအားဖြင့် မြန်မာပြည်က အာဏာရှင်တိုင်း သူ့ထက် လက်ဇောင်းထက်သည့် အာဏာရှင်ပေါ်သောအခါ နေ့ချင်းညချင်း အကျဉ်းစံဘ၀၊ သို့မဟုတ် အိမ်ချုပ်ဘ၀ ရောက်ရ၊ ဆွေမျိုးသားချင်းတွေ စည်းစိမ်ချမ်းသာတွေလည်း ပျက်စီးရသည့် အခြေအနေများနှင့် အဆုံးသတ်ရလေ့ ရှိသည်။ ဗိုလ်ချုပ်မှူးကြီးသန်းရွှေ အတွက်မူ အရပ်သားအစိုးရကို ထိုးတင်ပေးလိုက်သည့်အတွက် သူ့ကို ဒုက္ခပေးလောက်သည့် နောက်ထပ် အာဏာရှင်တယောက်ပေါ်ပေါက်လာမည့်အရေးကို တွေးပူစရာမလိုတော့ပေ။ လက်ရှိ အာဏာသည် စစ်တပ်၊ အစိုးရအဖွဲ့၊ တဖြည်းဖြည်းအသက်ဝင်လာသော လွှတ်တော် အသီးသီးတို့တွင် ဖြန့်ကျက် ပျံ့နှံ့ကုန်သည်။ ဗိုလ်ချုပ်မှူးကြီးသန်းရွှေအတွက်လည်း သဘာဝ သံယံဇာတကြွယ်ဝသော မြန်မာပြည်ကို သူထင်တိုင်းကျဲ အုပ်ချုပ်ခဲ့သည့်အချိန်က စုမိဆောင်းမိသည့် စည်းစိမ်ချမ်းသာ မပွန်းမပဲ့ဘဲ ကားလိပ်နောက်ကွယ်တွင် တိုးတိုးသက်သာ နေနိုင်သည်။ ပေါက်ဖော်ကြီး တရုတ်လက်မှ ရုန်းထွက်လိုခြင်းလည်း တပါး စီးပွားရေးဒဏ်ခတ်ပိတ်ဆို့မှုကြောင့် အနောက်ကမ္ဘာနှင့် ဝေးကွာနေသော စစ်အစိုးရသည် အိမ်နီးချင်း ပေါက်ဖော်ကြီး လက်ထဲသို့ တစတစ ကျရောက်ခဲ့ရသည်၊ နိုင်ငံတကာ နိုင်ငံရေး ဇာတ်ခုံတွင်လည်း တရုတ်က အကာအကွယ် ပေးပြန်သဖြင့် စစ်အစိုးရနှင့် ခွဲမရသည့် သွေးသောက် ရဲဘော်ဖြစ်ခဲ့ရပြန်သည်။ မန်မာ စစ်ဗိုလ်ချုပ်တွေကို အဓိက လက်နက်ထောက်ပံ့ပေးသည်က လည်း တရုတ်၊ ကုန်သွယ်ရေးမှာလည်း ၃၅ ရာခိုင်နှုန်းက တရုတ်၊ အငြင်းပွားဖွယ် ရေကာတာများကိုလည်း တရုတ်ကုမ္မဏီများ လက်ကို ၀ ကွက် အပ်ခဲ့သည်။ မကြာသေးခင်နှစ်များ အတွင်းမှာ တရုတ် စီးပွားရေးသမားတွေ မြန်မာပြည်မြောက်ပိုင်းကို ဒီရေလို တလိမ့်လိမ့် ၀င်ခဲ့ကြသည်။ အမှန်တကယ် မြန်မာလူမျိုးတွေက တရုတ်အပေါ်မှာ မယုံကြည်သလို၊ စစ်တပ်ကိုယ်တိုင်ကလည်း တရုတ်အစိုးရက ထောက်ပံ့ပေးခဲ့သည့် ကွန်မြူနစ်သူပုန်ကို ကာလအတန်ကြာ၊ အသက်ပေါင်းများစွာပေးပြီး တိုက်ခဲ့ရသည့် အတွေ့အကြုံကို ဘယ်တော့မှ မမေ့ပေ။ စစ်အစိုးရအနေဖြင့် တရုတ်အပေါ် လုံးလုံးလျားလျားမှီခိုလာသဖြင့် ရှက်လာသဖြင့်၊ အနောက်နိုင်ငံတွေနှင့် ဆက်ဆံရေး ထူထောင်ပြီး တရုတ်ကို ထိန်းညှိရန် နည်းလမ်းကို ရှာဖွေလာသည်။ စစ်အစိုးရ၏ လူ့အခွင့်အရေးချိုးဖောက်မှုများကို အကြောင်းပြု၍ အမေရိကန်နှင့် ဥရောပသမဂက ချမှတ်ထားသော စီးပွားရေးဒဏ်ခတ်ပိတ်ဆို့များကို ရုပ်သိမ်းစေလိုသည်။ အကောင်းဆုံးနည်းလမ်းက နိုင်ငံရေးကို ဖွင့်ပြီး မြန်မာပြည်ကြီးလည်း ဒီမိုကရေစီ လမ်းကြောင်းပေါ် လျှောက်လှမ်းနေပါပြီဟု ပြသပြီး ကမ္ဘာကြီးကို စည်းရုံးရန် ပင်ဖြစ်သည်။ သို့နှင့်ရွေးကောက်များပေါ်ပေါက်လာရသည်။ စီးပွားရေးဒဏ်ခတ်မှုနှင့် စီးပွားရေးဒုက္ခအပေါင်းတို့မှ ချုပ်ငြိမ်းလိုခြင်းလည်းတပါး မြန်မာပြည်တွင် ၁၉၈၈ ခုနှစ်မတိုင်ခင် အရှေ့ပိုင်း ၂၆ နှစ်လုံးလုံး ဦးနေ၀င်း၏ မြန်မာ့ဆိုရှယ်လစ်လမ်းစဉ်ပါတီက အုပ်ချုပ်ခဲ့သည်။ စီးပွားရေးအရ မြောက်ကိုရီးယား လမ်းကြောင်းနှင့်ဆင်ပြီး တူသောအဆိုးကိုသာ ပေးခဲ့လေသည်။ နောက်ပိုင်းတွင် စီးပွားရေးတံခါး ပြန်ဖွင့်ခဲ့သဖြင့် အကျိုးရလဒ်တစုံတရာ ရလာသည်ဟု ဆိုနိုင်သည့်တိုင်အောင် မြန်မာစစ်အစိုးရအရာရှိများသည် အရှေ့တောင်အာရှတခွင့် ခရီးသွားသည့်အခါတိုင်း ခေါ်မကြား၊ အော်မကြား နောက်ကျခဲ့မှန်း ပိုပိုသိလာကြသည်။ လွန်ခဲ့သော နှစ်ငါးဆယ်က မြန်မာပြည်သည် ကမ္ဘာတွင် ဆန်စပါးအများဆုံး တင်ပို့သော နိုင်ငံဖြစ်ခဲ့လင့်ကစား ယခုအခါ အရှေ့တောင်အာရှတွင် အဆင်းရဲဆုံး တိုင်းပြည်ဘ၀ရောက်နေသည်၊ ဗိုလ်ချုပ်ကြီးများကိုယ်တိုင်းလည်း အရှက်ရ၊ ဂုဏ်သိက္ခာကျစရာဖြစ်ရသည်။ မြန်မာပြည်သည် ၂၀၁၅ အရောက်တွင် အာဆီယံ ဘုံဈေးကွက်ကို ပေါင်းစည်းရန် သံဓိဌာန်ချထားသဖြင့် ၂၁ ရာစု စီးပွားရေးဘ၀ကို အမီလိုက်ရန် နိုင်ငံတကာက ဘက်စုံထောင့်စုံ အကူအညီလိုအပ်သည်။ ထို့အတွက် အနောက်နိုင်ငံများက ချမှတ်ထားသော ဒဏ်ခတ်ပိတ်ဆို့မှုများ ရုပ်သိမ်းသွားရန်လိုအပ်လာသည်။ ထို့ကြောင့် ဒီမိုကရေစီ အသွင်ကူးပြောင်းခြင်း (ဒီမိုကရက်တိုက်ဇေးရှင်း) လိုအပ်လာသည်၊ အနည်းဆုံး အနောက် ကမ္ဘာက ကျေနပ်သည့်အခြေအနေ လိုအပ်လာသည်။ အာရတ်နွေဦး ပစ္စရော – ဟောတု မြန်မာပြည်အဖြစ်အပျက်များက အာရတ်နွေဦးကို အာရှဇာတ်သွင်းထားသော အပြောင်းအလဲမျိုး မဟုတ်ပြန်ပေ။ မြန်မာစစ်ဗိုလ်ချုပ်များသည် မြန်မာပြည်မှာ ဒီမိုကရေစီလမ်းပြမြေပုံဆိုသော အစီအစဉ်ကို အာရတ်နွေဦး မတိုင်ခင် နှစ်ပေါင်းအတန်ကြာတည်းက ချမှတ်ထားလေသည်၊ အရှေ့အလယ်ပိုင်းက အဖြစ်အပျက်များကြောင့် ကြောက်ဖျားမဖျားခင် ကတည်းက ဖြည်းဖြည်းနှေးနှေး ရွေ့ခဲ့ကြပေသည်။ ပို၍ အရေးကြီးသည့်ကိစ္စမှာ အစိုးရသည် ၁၉၈၈ နှင့် ၂၀၀၇ လူထုအုံကြွမှုများကို အောင်မြင်စွာ (ရက်ရက်စက်စက်) နှိမ်နင်းနိုင်ခဲ့သဖြင့် မြန်မာပြည်အပြောင်းအလဲသည် လူထုလှုပ်ရှားမှုများကြောင့် အပြောင်းအလဲများ ဖြစ်ပေါ်လာ သည်လည်း မဟုတ်ပြန်ပေ။ အပြောင်းအလဲဖြစ်စဉ်သည် အထက်မှ လာသော ပုံစံဖြစ်သည်၊ ဗိုလ်ချုပ်များကိုယ်တိုင်က အပြောင်းအလဲ အပြောင်းအလဲလုပ်ရန် သူ့အကြောင်းနှင့်သူ (တခြားအချက်များတွင် ဖော်ပြခဲ့ပြီး) ရှိခဲ့သည်။ အရှေ့အလယ်ပိုင်း အာရှနွေဦး၏ မငြိမ်သက်မှုများကို မြင်တွေ့ရသောအခါတွင် ငါတို့ အမြော်အမြင်ကြီးလှပါတကားဟု သူတို့ကိုယ်သူတို့ အမှတ်ပေးကောင်းပေးနေကြလိမ့်မည်။ ညီစောလွင် Source: Christian Science Monitor Read More\nမြန်မာ့ရွေးကောက်ပွဲ ကမ္ဘာ့မီဒီယာတွေမှာဖုံးလွှမ်းSaturday, March 31, 2012\n—မြန်မာ့ကြားဖြတ်ရွေးကောက်ပွဲကို (CNN) စီအင်န်အင်န်က ကော့မှုးကနေ တိုက်ရိုက် ထုတ်လွှင့်နေပါတယ်။ မြန်မာနိုင်ငံမှာနှစ် ၅၀ အတွင်းတတိယမြောက် ကျင်းပမယ့်ကြားဖြတ် ရွေးကောက်ပွဲကို ကုလသမဂ္ဂအပါအဝင် နိုင်ငံတကာ ရွေးကောက်ပွဲ စောင့်ကြည့်လေ့လာသူတွေ၊နိုင်ငံတကာ မီဒီယာတွေက ရွေးကောက်ပွဲမတိုင်ခင် ရက်ပိုင်းအလိုကတည်းက စိတ်ဝင်တစားစောင့်ကြည့်လေ့လာ သတင်းယူ ရေးသားဖော်ပြနေကြပါတယ်။\nဧပြီ (၁)ရက်မြန်မာ ကြားဖြတ်ရွေးကောက်ပွဲအတွက် ဥရောပသမဂ္ဂ၊အမေရိကန်၊ကနေဒါ ဩစတြေးလျ၊ဂျပန် အိနိယနဲ့အာဆီယံ အဖွဲ့ကြီးတို့က နိုင်ငံတကာ ရွေးကောက်ပွဲ လေ့လာသူပေါင်း၁၅၀ ကျော်က မဲပေးမှုကို စောင့်ကြည့်ကြမှာပါ။ နယူးယောက်မြို့အခြေစိုက် ကုလသမဂ္ဂ ရုံးချုပ်က ကိုယ်စားလှယ် ကိုယ်တိုင် ရွေးကောက်ပွဲ အတွက် လာရောက်မယ်လို့ကုလသမဂ္ဂက မတ် ၃၁ ရက်နေ့မှာ သတင်းထုတ်ပြန်ပါတယ်။ ကုလသမဂ္ဂသတင်းနဲ့ပြန်ကြားရေးဌာနကတော့မြန်မာ့ကြားဖြတ် ရွေးကောက်ပွဲဟာ မြန်မာ့သမိုင်းအတွက် အတိမ်းအစောင်းမခံဘဲ အသည်းအသန် အရေးပါတဲ့အချိန်ကာလလို့လွတ်လပ်တဲ့ပညာရှင်တယောက်ရဲ့စကားကို ကိုးကားဖော်ပြပါတယ်။\nထိုင်းလွှတ်တော်ရုံးကတော့ကိုယ်စားလှယ် ၃ ယောက်ကို လွှတ်ခဲ့ပြီးထိုင်းမီဒီယာ ၃ ခု ကတော့ကော့မှူး၊မရမ်းကုန်းနဲ့မင်္ဂလာတောင်ညွန့်မြို့နယ်တို့က မဲရုံတွေကို စောင့်ကြည့်မှတ်တမ်းတင် ကြမှာပါ။\nဩစတြေးလျနိုင်ငံက လေ့လာသူ ၅ ဦးကတော့ဧရာဝတီတိုင်းကို သွားမှာ ဖြစ်ပြီးနောက်တဦးကတော့မကွေးတိုင်းကို သွားမယ်လို့ဩစတြေးလျသံရုံးက ပြောပါတယ်။ လူ့အခွင့်အရေးအတွက် နိုင်ငံတကာအဖွဲ့ချုပ် (FIDH)၊လူ့အခွင့်အရေးနဲ့ဖွံ့ဖြိုးတိုးတက်ရေးဆိုင်ရာ အာရှဖို့ရမ်(Forum-Asia)၊မြန်မာ့အရေးအာဆီယံကွန်ယက်(Asean-Burma)နဲ့မြန်မာ့ဒီမိုကရေစီ အတွက်ဖိုရမ် (FDB) တို့ကတော့ပုံမမှန်မှုတွေနဲ့စိစစ်ရေးတွေကြောင့်ကြားဖြတ် ရွေးကောက်ပွဲ ဖြစ်စဉ်ဟာ ရုပ်ပျက်ဆင်းပျက် ဖြစ်နေပြီလို့ပြောပြီးပြုပြင်ပြောင်းလဲရေးလုပ်ဖို့တိုက်တွန်းတဲ့ကြေညာချက် တစောင် ထုတ်ပြန် လိုက်ပါတယ်။\nမြန်မာ့လူ့အခွင့်အရေးဆိုင်ရာ ကုလသမဂ္ဂ အထူးသံတမန် သောမတ်စ် အိုဟေးကင်တားနားက ဒီကြားဖြတ်ရွေးကောက်ပွဲဟာ အစိုးရအတွက် ဒီမိုကရေစီ ပြုပြင် ပြောင်းလဲရေးအကောင်အထည်ဖော်ရာမှာ တိုးတက်မှု ရှိ မရှိ အဓိက စမ်းသပ်ချက်ဖြစ်တယ်လို့မတ် ၃၀ ရက်နေ့က ပြောပါတယ်။ ၂၀၁၀ ရွေးကောက်ပွဲဟာ ချို့ယွင်းချက် အပြစ် အနာအဆာတွေ ရှိခဲ့လို့နိုင်ငံတကာ စံချိန်ကို မပြည့်မီခဲ့ဘူးလို့လည်းပြောပါတယ်။ ဒါကြောင့်ဒီမိုကရေစီ ပြောင်းလဲမှု အတွင်းစိန်ခေါ်ချက်တွေကို ဖြေရှင်းရမယ့်အခွင့်အရေးကို လက်လွတ်ခဲ့တယ်။ ပိုပွင့်လင်းလာတဲ့ခေတ်သစ်မှာ ဒါမျိုးအဖြစ်အပျက် ထပ်ပြီးမဖြစ်သင့်ဘူးလို့လည်းပြောပါတယ်။\nဧပြီ ၁ ရက်နေ့မှာ ကျင်းပမယ့်မြန်မာနိုင်ငံ ကြားဖြတ်ရွေးကောက်ပွဲ အောင်မြင်မှုရဲ့အရေးပါပုံကို အမေရိကန် အစိုးရဗျူဟာနဲ့ဘက်ပေါင်းစုံရေးရာဌာန ဒု – လက်ထောက် အတွင်းရေးမှူးနီရဗ်ပတေးက အာဆီယံ အတွင်းဝန်များရုံးအတွင်းဟောပြောပို့ချချက်အပြီးမတ် ၃၀ ရက်နေ့က ပြောပါတယ်။ ဒီအကြောင်းကိုတော့ဆင်ဟွာ သတင်းဌာနက ဖော်ပြတာပါ။ အာဆီယံ အထွေထွေ အတွင်းရေးမှူးဆူရင်ပစ်ဆူဝမ်က မြန်မာအစိုးရရဲ့ကြားဖြတ်ရွေးကောက်ပွဲ စောင့်ကြည့်လေ့လာဖို့ဖိတ်ကြားချက်အပေါ် အာဆီယံ အထွေထွေ အတွင်းရေးမှူးရုံးက မြန်မာ့နိုင်ငံရေးဖြစ်စဉ်ကို ပံ့ပိုးရတာ ကျေနပ်ဝမ်းမြောက်ကြောင်းတုံ့ပြန်ပြောဆိုပါတယ်။ အမျိုးသားရင်ကြားစေ့ရေးကို အားပေးဖို့မေ်ွာ်လင့်ထားတဲ့သိသာထင်ရှားတဲ့နိုင်ငံရေးဖြစ်စဉ်ပဲလို့လည်းပြောပါတယ်။\nကြားဖြတ်ရွေးကောက်ပွဲဟာ စစ်အုပ်ချုပ်ရေးအောက်မှာ နှစ် ၅၀ နီးပါးနေခဲ့ရတဲ့ပြည်သူတွေရဲ့အကြောက်တရားနဲ့တိတ်ဆိတ်မှုကို ဖယ်ရှားဖို့အစိုးရရဲ့ကတိပြုချက်ကို စစ်ဆေးတဲ့စမ်းသပ်ချက်ပဲလို့အကဲခတ်တွေရဲ့စကားကို ကိုးကားပြီးမတ် ၃၁ ရက်နေ့မှာ ထုတ်လွှင့်တဲ့စီအန်အန် သတင်းဌာနက ကြေညာပါတယ်။ စီအန်အန်သတင်းဌာနဟာ မြန်မာရွေးကောက်ပွဲကို ပြည်တွင်းကနေ တိုက်ရိုက်ထုတ်လွှင့်ပြသမှုတွေလည်းပြုလုပ်နေပါတယ်။\nအေအက်ဖ်ပီ သတင်းဌာနကတော့အမေရိကန်က မြန်မာ့ကြားဖြတ်ရွေးကောက်ပွဲအတွက် လေ့လာသူ ၂ ဦးစေလွှတ်ကြောင်းသတင်းထုတ်ပြန်ပါတယ်။ မြန်မာအစိုးရရဲ့ဖိတ်ကြားချက်အရ စေလွှတ်တာလို့လည်းဖော်ပြပါတယ်။\nအမေရိကန်လေ့လာသူ ၂ ဦးဟာ မတ် ၂၈ ရက်ကနေ ဧပြီ ၃ ရက်အထိ မြန်မာနိုင်ငံထဲမှာ နေထိုင်ပြီးမဲပေးမှု အခြေအနေကို လေ့လာမယ်လို့အမေရိကန် အစိုးရ ပြောခွင့်ရသူ ဗစ်တိုရီးယားနူလန်းက ပြောပါတယ်။ လေ့လာသူ ၂ ဦးအပြင် အမေရိကန် စာနယ်ဇင်းသမားတွေနဲ့နိုင်ငံတကာ စာနယ်ဇင်းသမားတွေ အပေါ်လဲ မေ်ွာ်လင့်ချက် ထားကြောင်းအေအက်ဖ်ပီကို ပြောပါတယ်။\nမတ် ၃၀ ရက်နေ့ထုတ် ဘန်ကောက်ပို့စ် သတင်းစာကတော့ရွေးကောက်ပွဲ မတိုင်ခင် မဲဆွယ်ပွဲဆိုင်ရာ မြင်ကွင်းတွေကို ခြယ်မှုန်းဖော်ပြထားပါတယ်။ နာဂစ်မုန်တိုင်းအပြီးပြန်လည်ထူ ထောင်ရေးအားထုတ်စဉ်က ဒေသခံ လုပ်အားပေးအုပ်စုတွေနဲ့ချိတ်ဆက်ပြီးရွေးကောက်ပွဲ စောင့်ကြည့်ခဲ့တယ်။ ကြားဖြတ် ရွေးကောက်ပွဲမှာလည်းဒေသခံ ရွေးကောက်ပွဲ စောင့်ကြည့်သူ အယောက် ၂၀၀၀ ကျော်က သတင်းအချက်အလက်တွေကို ဗဟိုကို ပေးပို့လိမ့်မယ်လို့လွတ်လပ်သော ရွေးကောက်ပွဲအတွက် အာရှကွန်ယက်က ဒေသခံ အရာရှိနဲ့၈၈ မျိုးဆက်အုပ်စု အဖွဲ့ဝင်ဦးတင်မောင်ထွေးကို ကိုးကားပြီးဖော်ပြထားပါတယ်။ မြန်မာ့ရွေးကောက်ပွဲ စောင့်ကြည့်လေ့လာသူများခေါင်းစဉ်အောက်မှာ ဒေသခံ စောင့်ကြည့်သူတွေဟာ မဲဆန္ဒနယ် ၄၅ နယ်ထဲက ၄၀ မှာ စောင့်ကြည့်ဖို့ခွင့်ပြုချက် ရထားကြောင်းလည်းဖော်ပြပါတယ်။\nမတ် ၃၀ ရက်နေ့ထုတ် ဝေါလ် စထရိတ် ဂျာနယ်ကတော့ဒေါ်အောင်ဆန်းစုကြည်ရဲ့သတင်းစာရှင်းလင်းပွဲအတွင်းပြောဆိုချက်ကို ဖော်ပြပါတယ်။ ရွေးကောက်ပွဲအပြီးအနောက်နိုင်ငံ တွေက မြန်မာနိုင်ငံအပေါ် စီးပွားရေးဒဏ်ခတ်မှုတွေ ရုတ်သိမ်းသင့်မသင့်နဲ့ဆက်စပ် သတင်းထုတ်ပြန်ပါတယ်။\nကြားဖြတ်ရွေးကောက်ပွဲ အတွင်းပုံမမှန်မှုတွေကြောင့်ရွေးကောက်ပွဲအတွင်းတရားမ်ွတမှုရှိ မရှိ စိုးရိမ်မှုတွေ အသည်းအသန် မြင့်တက်နေတယ်လို့ဒေါ်အောင်ဆန်းစုကြည်က မတ် ၃၀ ရက်နေ့သတင်းစာ ရှင်းလင်းပွဲ အတွင်းပြောဆိုလိုက်တာပါ။ တကယ်လို့ကြားဖြတ် ရွေးကောက်ပွဲဟာ လွတ်လပ်ပြီးတရားမ်ွတခဲ့ရင် အမေရိကန်နဲ့ဥရောပနိုင်ငံတွေက ဒဏ်ခတ် ပိတ်ဆို့မှုတွေကို ဧပြီလက စပြီးစောနိုင်သမ်ွ စောစော ရုပ်သိမ်းပေးချင်တယ်လို့ပြောခဲ့ပြီးပါပြီ။ အမေရိကန်ကရော ဥရောပကပါ သူတို့ဆုံးဖြတ်တဲ့အခါ ဒေါ်အောင်ဆန်းစု့ကြည်ရဲ့အကြံပြုချက်ကို အလေးအနက် ထားမယ်လို့ပြောခဲ့ဖူးပါတယ်။\nရိုက်တာ သတင်းဌာနကတော့မတ် ၃၁ ရက်နေ့မှာ မဲဆွယ်ပွဲ အခင်းအကျင်းတွေနဲ့မဲရုံတွေမှာ ပြင်ဆင်နေပုံတွေကို ထုတ်လွှင့်ပြသနေပါတယ်။\nဒေါ်အောင်ဆန်းစုကြည်၊ ဦးသိန်းစိန်နဲ့ တိုင်းမ် မဂ္ဂဇင်း ၁၀၀\nမြင့်လှိုင်၊ Time Magazine here\nအမေရိကန်ပြည်ထောင်စုမှာ အခြေစိုက် ထုတ်ဝေတဲ့ တိုင်းမ်မဂ္ဂဇင်းရဲ့ ၂၀၁၂ ခုနှစ် ကမ္ဘာ့ပြည်သူတွေကို လွှမ်းမိုးနိုင်တဲ့ ပုဂ္ဂိုလ် ၁၀၀ စာရင်းအတွက် ကြိုတင် ရွေးချယ်ထားတဲ့ ပုဂ္ဂိုလ်တွေရဲ့ အမည်စာရင်းတွင် မြန်မာနိုင်ငံက ဒေါ်အောင်ဆန်းစုကြည်နဲ့ ဦးသိန်းစိန်တို့ ပါဝင်ပါတယ်။ တိုင်းမ် မဂ္ဂဇင်းကို ဒေါ်အောင်ဆန်းစုကြည်ရဲ့ ဓါတ်ပုံ မျက်နှာဖုံးနဲ့ ထုတ်ဝေခဲ့ဘူးသလို တိုင်းမ်မဂ္ဂဇင်းရဲ့ ထင်ရှား ကျော်ကြားသူ ၁၀၀ စာရင်းမှာလည်း ဒေါ်အောင်ဆန်းစုကြည် ပါဝင်ခဲ့ပြီး ဖြစ်တဲ့အတွက် အမေရိကန်ပြည်ထောင်စု အခြေစိုက် မဂ္ဂဇင်းတခုက ဒေါ်အောင်ဆန်းစုကြည်ရဲ့ အမည်ကို ထပ်မံ ထည့်သွင်းမှုဟာ အဆန်းတကြယ် မဟုတ်ပေမယ့် ဦးသိန်းစိန်ရဲ့ အမည်ကို ထည့်သွင်းခဲ့တာကတော့ ထူးခြားတယ်လို့ ဆိုနိုင်ပါတယ်။\nမြန်မာစစ်အရာရှိဟောင်း ဦးသိန်းစိန်မတိုင်မီ မြန်မာနိုင်ငံကို အုပ်ချုပ်ခဲ့တဲ့ ဗိုလ်ချုပ်ကြီးသန်းရွှေဟာ ဆာဒန်ဟူစိန်၊ ကဒါဖီ၊ ကင်မ်ဂျုံအီးတို့နဲ့အတူ ကမ္ဘာ့အဆိုးရွားဆုံး အာဏာရှင်အဖြစ် သတ်မှတ်ခံရသူ ဖြစ်ပြီး မြန်မာနိုင်ငံဟာ ကမ္ဘာ့အဆိုးရွားဆုံး အာဏာရှင်တဦးရဲ့ လက်အောက်က နိုင်ငံ၊ လွတ်လပ်မှု မရှိဘဲ နှစ်ပေါင်း ၅၀ ကြာ တံခါးပိတ် ဖိနှိပ်ခံထားရတဲ့နိုင်ငံအဖြစ် အနောက်နိုင်ငံအသိုင်းအ၀ိုင်းမှာ လူသိများပါတယ်။\nသို့သော်လည်း ၂၀၁၀ ရွေးကောက်ပွဲနောက်ပိုင်း မြန်မာသမ္မတအဖြစ် တာဝန်ယူခဲ့တဲ့ ဦးသိန်းစိန်ဟာ နိုင်ငံရေးအကျဉ်းသား အများအပြားကို လွှတ်ပေးခဲ့ခြင်း၊ အတိုက်အခံခေါင်းဆောင် ဒေါ်အောင်ဆန်းစုကြည်အား ကြားဖြတ် ရွေးကောက်ပွဲ ၀င်ရောက် ယှဉ်ပြိုင်နိုင်တဲ့ အခွင့်အရေး ရရှိစေခြင်း အပါအ၀င် ပြုပြင်ပြောင်းလဲရေးလုပ်ငန်းများကို အချိန်တိုအတွင်း ပြုလုပ်လာခဲ့တဲ့အတွက် အမေရိကန်ပြည်ထောင်စုနဲ့ အနောက်နိုင်ငံ အစိုးရများအကြားမှာ နာမည်ကောင်းရလာသူ ဖြစ်ပါတယ်။ ဦးသိန်းစိန်နဲ့ ပတ်သက်ပြီး တိုင်းမ်မဂ္ဂဇင်းက ဖော်ပြတဲ့အခါ ဦးသိန်းစိန်ဟာ ကမ္ဘာကြီးက အံ့အားသင့်သွားစေတဲ့ နိုင်ငံရေး အကျဉ်းသားတွေ လွှတ်ပေးခြင်းနဲ့ ဒေါ်အောင်ဆန်းစုကြည်နဲ့ တွေ့ဆုံ ဆွေးနွေးခဲ့ခြင်းတို့ကို ပြုလုပ်ခဲ့တယ်လို့ ရေးသားထားပါတယ်။ ဦးသိန်းစိန်ကို တိုင်းမ် ၁၀၀ စာရင်းထဲ ထည့်သွင်းဖို့ သင့်၊ မသင့် မဲပေးကြရာမှာ (အခု သတင်းရေးသားချိန်အထိ) မဲပေးသူ ၈၈၉ ဦး (၅၀.၈၃ ရာနှုန်း) က ထည့်သွင်းသင့်တယ်လို့ ပြောကြပြီး ၈၆၀ ဦး (၄၉.၁၇ ရာနှုန်း) ကတော့ မထည့်သွင်းသင့်ဘူးလို့ ဆိုပါတယ်။ ဦးသိန်းစိန်ကို ဆန္ဒပြုလိုသူများအနေနဲ့ here ကနေ ဆန္ဒပြုနိုင်ကြပါတယ်။\nဒေါ်အောင်ဆန်းစုကြည်ကိုတော့ ဆန္ဒပြုသူ ၂၈၇၉ ဦး (၈၆.၉၈ ရာနှုန်း) က တိုင်းမ် ၁၀၀ စာရင်းထဲတွင် ပါဝင်သင့်တယ်လို့ သဘောထားပေးကြပြိး ၄၃၂ ဦး (၁၃.၀၂ ရာနှုန်း) ကတော့ မပါဝင်သင့်ဘူးလို့ မဲပေးထားကြပါတယ်။ ၂၀၁၁ ဇန်န၀ါရီ ၁၀ ရက်နေ့က ထုတ်ဝေတဲ့ တိုင်းမ်မဂ္ဂဇင်းမျက်နှာဖုံးတွင် The Fighter အမည်နဲ့ တွဲဖက်ကာ ဒေါ်အောင်ဆန်းစုကြည်ဓါတ်ပုံကို ဖော်ပြခဲ့သလို တိုင်းမ် ၁၀၀ စာရင်းမှာလည်း ဒေါ်အောင်ဆန်းစုကြည်အမည်ကို ယခင်က ထည့်သွင်း ဖော်ပြခဲ့ဘူးပါတယ်။ ထို့အပြင် မြန်မာနိုင်ငံက ဘလော့ဂ်ဂါ နေဘုန်းလတ်ဟာလည်း တိုင်းမ် ၁၀၀ စာရင်းဝင်တဦး ဖြစ်ပါတယ်။ ဒေါ်အောင်ဆန်းစုကြည်ကို ၂၀၁၂ တိုင်းမ် ၁၀၀ စာရင်းအတွက် ဆန္ဒပြုလိုသူများအနေနဲ့hereအင်တာနက်စာမျက်နှာမှတဆင့် ဆန္ဒပြုနိုင်ကြပါတယ်။\n၂၀၁၂ တိုင်းမ် ၁၀၀ စာရင်းအတွက် နောက်ဆုံး မဲပေးနိုင်တဲ့ နေ့ရက်ကတော့ ၂၀၁၂ ဧပြီ ၆ ရက်နေ့အထိ ဖြစ်ပြီး တိုင်းမ်မဂ္ဂဇင်းက အယ်ဒီတာတွေက အပြီးသတ် ရွေးချယ်ကြကာ ဧပြီ ၁၇ ရက်နေ့တွင် စာရင်း ထုတ်ပြန်မှာ ဖြစ်ပါတယ်။ ဒီနှစ် တိုင်းမ် ၁၀၀ စာရင်းတွင် အဆိုတော် အဒဲလ်၊ နစ်ကီ မနာ့(ဂ်ျ)၊ ရီယားနား၊ ဘီယွန်းစေး၊ လေဒီဂါဂါ တို့ ပါဝင်သလို တရုပ် ဒု သမ္မတ Xi Jinping ၊ မြောက်ကိုရီးယား ခေါင်းဆောင်သစ် ကင်မ်ဂျုံအွန်း၊ အမေရိကန်နိုင်ငံခြားရေးဝန်ကြီး ဟယ်လာရီ ကလင်တန်၊ ရုရှားခေါင်းဆောင် ဗလာဒီမီယာ ပူတင်၊ အမေရိကန်သမ္မတ ဘာရက်အိုဘားမားနဲ့ သမ္မတကတော် မစ်ရှယ်လ် အိုဘားမား၊ ပြင်သစ် သမ္မတ နီကိုလတ်စ် စာကိုဇီတို့လည်း ပါဝင်ကြပါတယ်။ အားကစားသမားများထဲကတော့ အချိန်တိုအတွင်း ရုတ်ချည်း နာမည်ကြီးသွားတဲ့ အမေရိကန် ဘတ်စကက်ဘောသမား (နယူးယောက် နစ်က် အသင်းက ) ဂျာရမီ လင်းမ်၊ ကမ္ဘာကျော် ဘော်လုံးသမား လိုင်ယွန်နယ် မက်စီ တို့ ပါဝင်ပြီး အမေရိကန်အိုင်ဒယ်လ် အစီအစဉ်က အစီအစဉ်ကြေငြာသူ ရိုင်ယဲန် စီးကရက်၊ အမေရိကန် ရုပ်သံ အစီအစဉ်တွေမှာ နာမည်ကြီးတဲ့ အိုပရာ ၀င်းဖရီး၊ ရုပ်ရှင်မင်းသား ဂျော့ရှ် ကလူနီ၊ ဖေ့စ်ဘွတ် တည်ထောင်သူ မာ့က် ဇက်ကဘတ်တို့လည်း ၂၀၁၂ တိုင်းမ် ၁၀၀ စာရင်းအတွက် လျာထားသူစာရင်းထဲမှာ ပါဝင်ကြပါတယ်။\nတိုင်းမ်မဂ္ဂဇင်းက ၂၀၁၂ အတွက် ရွေးချယ်မယ့် ကမ္ဘာပေါ်က ပြည်သူတွေကို သြဇာလွှမ်းမိုးနိုင်သူ ၁၀၀ လျာထားသူများ စာရင်းမှာ ထူးထူးခြားခြား မြန်မာ့ ဒီမိုကရေစီခေါင်းဆောင် ဒေါ်အောင်ဆန်းစုကြည်နဲ့ မြန်မာစစ်ဗိုလ်ချုပ်ဟောင်း ဦးသိန်းစိန်တို့ ပါဝင်ခြင်းဟာ နိုင်ငံတကာမျက်နှာစာရဲ့ ထူးခြားချက်တခု ဖြစ်သလို ထိုပုဂ္ဂိုလ် နှစ်ဦးစလုံး ဆန်ကာတင်စာရင်းထဲမှာ ပါဝင်ခဲ့မယ်ဆိုရင်တော့ ပိုလို့တောင် ထူးခြားတယ်လို့ ပြောရမှာ ဖြစ်ပါတယ်။\nသတင်း - ဒေါ်အောင်ဆန်းစုကြည်၊ ဦးသိန်းစိန် တိုင်းမ် မဂ္ဂဇင်း ၁၀၀ - Credit : Burma Today\nby Ye Min Tun\nရွေးကောက်ပွဲစောင့်ကြည့်လေ့လာသူများကွန်ရက်၏ ယနေ့(၃၁.၃.၂၀၁၂)ရက်နေ့သတင်းများကို ပေးပို့လိုက်ပါသည်။\nဧရာဝတီတိုင်းဒေသကြီး အမျိုးသားလွှတ်တော်အမှတ်(၁၀) မဲရုံများနှင့် လွှတ်တော်ကိုယ်စားလှယ်များ\nမဲရုံစုစုပေါင်း - ၂၅၁ ရုံ\nမဲပေးမည့်သူလူဦးရေစာရင်း - ၁၄၄၇၃၅ ယောက် (နောက်ဆုံးအချုပ်မရသေးပါ)\n၁။ ဦးမန်းသိန်းလှ တိုင်းရင်းသားစည်းလုံးညီညွတ်ရေးပါတီ\n၂။ ဦးသိန်းဌေး(ခ)ဦးကျော်လင်း ခေတ်သစ်ပြည်သူ့ပါတီ\n၃။ ဦးသိမ်းဆွေ အမျိုးသားဒီမိုကရေစီအဖွဲ့ချုပ်\n၄။ ဦးအေးကြိုင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ\nမံရုံပေါင်း - ၁၇၉ ရုံ\nမဲပေးနိုင်သည့်လူဦးရေ - ၁၄၆၃၈၈ ယောက် (နောက်ဆုံးစာရင်းချုပ်)\nအုပ်စုပေါင်း - (၉၃) အုပ်စု\nကျေးရွာပေါင်း - (၂၇၉) ရွာ\n၁။ မန်းသိန်းလှ - တိုင်းရင်းသားစည်းလုံးညီညွတ်ရေးပါတီ\n၂။ ဦးသိန်းဌေး -\nဒေးဒရဲမြို့နယ် ဆားကျင်းကျေးရွာတွင် တိုးအပိုင် (၂) မဲရုံတွင် မဲစာရင်း၌ အမည်စာရင်းထပ်သော ဦးရေစုစုပေါင်း ၁၁၅ဦးရှိနေသည်ကိုလည်း စုံစမ်းသိရှိရပါသည်။ အချို့ထပ်သူများမှာ ၄ကြိမ်ခန့်ထပ်သည်ကို တွေ့ရှိရသည်ဟု သတင်းပေးပို့သူများမှ ပြောဆိုပါသည်။ထိုမဲရုံတွင်ပင် လူမရှိသော ပြောင်းရွေ့ပြီးသား လူ၂၉ဦး အပိုပါနေသည်ကိုလည်း တွေ့ရှိရပါသည်။ ထိုမဲစာရင်းတွင် မဲပေးရမည့်သူ ၃၈ဦး၏ စရင်းပါမလာကြောင်းကိုလည်း တွေ့ရှိရသည်။ ရပ်ကွက်ကျေးရွာ ကော်မရှင် ဦးနိုင်ဝင်းကိုလည်း အသိပေးအကြောင်းကြားထားပြီး ဖြစ်သော်လည်း မြို့နယ်ကော်မရှင်မှ စာရေးမလာသေး၍ မတင်ရသေးကြောင်း ပြန်လည် ဖြေကြားခဲ့သည်ဟု သိရပါသည်။တံတားဦးမြို့နယ်၊ အမှတ်(၁)နယ်မြေ၊ သာဂေါင်ရပ်တွင် အိမ်ထောင်ဦးစီးဦးလှမင်းအပါအ၀င် မိသားစုဝင်(၇)ယောက်လုံး မဲပေးနိုင်သူစာရင်းတွင် ပါရှိမလာကြောင်း သတင်းပေးပို့လာပါသည်။ မဲစာရင်းပြုစုရန် လွန်ခဲ့သည့် တစ်လလောက် စာရင်းလာကောက်သည့်အချိန်က စာရင်းမှတ်သွားသော်လည်း မဲစာရင်းထွက်လာသောအခါ ကျန်ရှိနေပါသည်။ ထို့ကြောင့် မိသားစုဝင်များမှ မကျေမနပ်ဖြစ်၍ သတင်းပေးပို့လာပါသည်။ ရွေးကောက်ပွဲစောင့်ကြည့်လေ့လာရေးကွန်ရက်သည် စေတနာ့ဝန်ထမ်းနိုင်ငံသား စောင့်ကြည့်လေ့လာသူများနှင့် စေတနာ့ဝန်ထမ်း အမာခံ ကွန်ရက်အဖွဲ့ဝင်များဖြင့်သာ လေ့လာစောင့်ကြည့်လျက်ရှိပါသည်။\nမရမ်းကုန်းမြို့နယ် ရွှေနှင်းဆီ အမှတ် ၅/ ၉၅၇ ၅ရပ်ကွက် မစန်းစန်းရင်တို့ အိမ်ထောင်စုစရင်းတွင် မစန်းစန်းရင် တစ်ဦးသာ မဲပေးနိုင်သည့်စရင်းတွင် ပါခဲ့ပြီး ဦးအောင်မော်သိန်း၊ ကိုဟန်မော်သိန်းတို့ နှစ်ဦးမှာ မဲပေးမည့်စရင်းတွင် ချန်လှပ်ခြင်းခံခဲ့ရသောကြောင့် မဲပေးခွင့်မရှိသည့် သဘောမျိုးဖြစ်နေလျှက်ရှိပါသည်။ ၂၀၁၀ ရွေးကောက်ပွဲတွင် ၄င်းတို့သုံးဦးစလုံးမဲပေးခဲ့ကြောင်းလည်း သိရှိရပါသည်။ ၃၀.၃.၂၀၁၂နေ့ ညနေ ၃နာရီအချိန်မှ မဲစရင်းကပ်ထားခဲ့သောကြောင့် ရပ်ကွက်အုပ်ချုပ်ရေးမှူးမှာ ၄င်းလည်းမည်သို့မှ မတတ်နိုင်ကြောင်းပြောကြားခဲ့ပါသည်။ ထိုအတူ ရွှေနှင်းဆီလမ်း မဲရုံအမှတ် ၄ တွင် မဲစာရင်းမပါသူ ၁၀၀ကျော်ရှိသည်ဟုလဲသိရှိရပါသည်။\n၃၀.၃.၂၀၁၂နေ့တွင် မအူပင်မြို့နယ် မလက်တိုအုပ်စု ရွာတွဲမှ ၁၅ရွာအတွင်း စုစုပေါင်း ၁၃၀၆၂ဦး မဲစရင်းများရှိသည့်အနက် နောက်တိုးမဲပေးမည့်သူ ၁၅၀ခန့်ပါမလာပဲ ဖြစ်နေပါသည်။ ၄င်းတို့က ၂၁.၃.၂၀၁၂နေ ရပ်ကျေးရွာကော်မရှင်ကို အကြောင်းကြားထားသည်။ ၁ရပ်ကွက်နှင့် ၂ရပ်ကွက်တွင်လည်း အလားတူ အဖြစ်အပျက်မျိုးများ ရှိကြောင်းသိရှိရပါသည်။ ပန်းတင်အင်းကျေးရွာ ရေနက်ဆိပ်ကမ်းအနားတွင် ကိုကံဝင်ယောက္ခမ ဒေါ်မွှေးအား ကြိုတင်မဲကောက်ယူရာတွင် ပြည်ခိုင်ဖြိုးပါတီအား အမှန်ခြစ်ရန် အတင်းခိုင်းစေသွားခဲ့သည်ဟုသိရှိရပါသည်။ ခိုင်းစေသည့်သူမှာ ကျေးရွာအုပ်ချုပ်ရေးမှူး ဖြစ်ကြောင်းလည်း သိရှိရပါသည်။\n၃၀.၃.၂၀၁၂ နေ့လည် ၁၁နာရီခန့်က လောင်းလုံမြို့နယ်ရွာဟောင်း ၀လေရွာကော်မရှင်အတွင်းရေးမှူး ဒေါ်နွဲ့မှ လူ၂၄ယောက်အား ကြိုတင်မဲကောက်ယူခဲ့သည်။ ၁၀ယောက်အား ၄င်းစိတ်ကြိုက် ပြည်ခိုင်ဖြိုးပါတီအား ခြစ်သွားခဲ့သည် ဟုဆိုသည်။ ဒေါ်စန်းနွဲ့မှ ကော်မရှင်ရုံးသို့ တိုက်ရိုက်မပို့ပဲ အိမ်သို့ ယူသွားပြီး ခြစ်ခဲ့သည်ဟု သိခဲ့ရပါသည်။ မဲပေးသူများမှ သွားပြောသည့်အခါမှ ကော်မရှင်ရုံးသို့ သွားပို့ခဲ့သည်ဟု သိရှိရပါသည်။\nနေပြည်တော်၊ ဒက္ခိဏမြို့နယ် ကျားကူးအရှေ့ရွာမှ မဲရုံတွင် ဒေါ်သိန်းညွှန့် ခြေထောက်ကျိုးနေသဖြင့် ကြိုတင်မဲသွားထည့်ရာ NLD ပါတီကို ထောက်ခံမဲ့ခြစ်ခိုင်းရာတွင် ကြံ့ခိုင်ရေးပါတီ ရပ်ကွက်ကော်မရှင် အဖွဲ့ဟောင်းဖြစ်သူ ဦးနိုင်အေးမှ ခြစ်ခိုင်းသည့် NLD ပါတီကို ထောက်ခံမဲမခြစ်ပဲ ကြံခိုင်ရေးပါတီသို့ ခြစ်ခဲ့ကြောင်းသိရှိရပါသည်။ ယ္ခုအခါ ရပ်ကွက်ကျေးရွာကော်မရှင်ထံသို့ တိုင်ကြားခဲ့ပြီး မြို့နယ်ကော်မရှင်သို့ ဆက်လက်တိုင်ကြား သွားမည်ဟုလဲ သိရှိရပါသည်။\nနေပြည်တော်၊ ဇဗ္ဗူသီရိမြို့နယ်၊ မင်္ဂလာသိဒ္ဓိရပ်ကွက်၌ မဲပေးပိုင်ခွင့်ရှိသူအရည်အချင်းနှင့် ပြည့်စုံသော်လည်း မဲစာရင်းတွင် မပါဝင်သူများစွာ ကျန်ရှိနေကြောင်း သိရှိရပါသည်။\n၂၈.၃.၂၀၁၂နေ့က ဒေးဒရဲမြို့နယ်၊ သောကြာကျေးရွာတွင် ကျေးရွာအုပ်ချုပ်ရေးမှူး ကိုအောင်ကျော်သူမှ ရွာလူထုကို အရှေ့ကျောင်းဓမ္မာရုံတွင် အစည်းအဝေးခေါ်ယူခဲ့သည်။ မဲပေးပုံပေးနည်းများကို ပြောကြားပြီး အခုဒီသောကြာရွာမှာ အလယ်တန်းကျောင်းခွဲချပေးဖို့ အားလုံးစီစဉ်ပြီးသွားမှ အစီအစဉ်ပျက်သွားတယ်လို့ သိရပါသည်။ အဲဒီအကြောင်းအရင်းက NLD ကိုအားပေးတဲ့ သူများတဲ့အတွက်ကြောင့် ဖြစ်ရတာ၊ ဘယ်သူတွေကြောင့် ဒီလိုပျက်သွားတယ်ဆိုတာ ပြောဖို့တောင်မလိုတော့ဘူးဟု ဒီကျောင်းခွဲပြန်ကျဖို့ ဘယ်သူကိုအားပေးရမယ်ဆိုတာ အားလုံးကသိကြမှာပါဟု ပြောဆိုပြီး အာဏာအသုံးချကာ ချိန်းခြောက်မှုများဖြင့် စည်းရုံးသွားကြောင်းသိရှိရပါသည်။\nဒေးဒရဲမြို့နယ် ဆားကျင်းကျေးရွာတွင် ဒေါ်အောင်စုကြည်အား အသရေဖျက်ထားသော ဗီဒီယိုခွေများကို ကြံ့ခိုင်ရေးစည်းရုံးရေးမှူး ကိုအောင်ဇော်ဦးမှ ရယူသော အခွေအားနီးစပ်ရာ အိမ်များ၊ လဘ္ကက်ရည်ဆိုင်များတွင် ပြသခဲ့ကြောင်းသိရပါသည်။ ထိုအခွေတွင် ဒေါ်အောင်ဆန်းစုကြည်အား အထင်အမြင်လွဲမှားစေသော စာတန်းများထိုးထားသည့် ရုံပုံသေများဖြစ်သည်။ မေးခွန်း ၂၁ခုကိုလည်းမေးထားပြီး ဖြေနိုင်သူများကို ဆုငွေချမည်ဟုလည်းပါဝင်သည်ဟု သိရှိရပါသည်။ ထိုအခွေအဖြစ် စာတန်းများတွင် ဒေါ်အောင်ဆန်းစုကြည်သည် သူ၏သားသမီးများကို မြန်မာစကားသင်မပေးဘူးလား ဆိုသည့်မေးခွန်းများလည်း ပါသည်ဟု သိရသည်။ ဒေးဒရဲမြို့ပေါ်ဆင်ခြေဖုံး ဆန်စက်တန်းတွင်လည်း အဆိုပါအခွေနှစ်ခွေ ရောက်ရှိနေကြောင်း၊ မြို့ပေါ်တွင်လည်း နေရာ ၄နေရာခန့်တွင် အခွေများဖြန့်ဝေထားကြောင်း သိရသည်။ ထိုအခွေသည် စုစုပေါင်း မိမိနစ် ၂၀ခန့််ကြာမြင့်သော အခွေဖြစ်သည်ဟု သိရှိရပါသည်။\nဒဂုံဆိပ်ကမ်းမြို့နယ် မဲရုံများ၌ ကြိုင်တင်မဲပေးသည့် မဲများအနက် မဲခြစ်ရမည့်နေရာများတွင် ဖယောင်းများ သုတ်ထားသောကြောင့် ဆန္ဒပြု မှတ်ချက်များ ရေးခြစ်၍ မရကြောင်း သိရှိရပါသည်။ပြင်ဦးလွင်မြို့တွင် ပြည်ခိုင်ဖြိုးအသင်းဝင်များအား ကြိုတင်မဲပေးခွင့်ကဒ်ပြား တစ်ဦးလျှင် ၃ ကဒ်စီထုတ်ပေးထားကြောင်း သိရှိရပါသည်။ မဲရုံနံပါတ် ၃ တွင် မဲပေးခွင့်ရသည့် ကဒ်ပြားများဖြစ်ကြောင်း သိရပါသည်။\n၃၀-၃-၂၀၁၂ ညနေ (၄)နာရီအချိန်တွင် ဖျာပုံမြို့ဒေါ်ငြိမ်းကျေးရွာမဲရုံအမှတ်(၂)မှ မဲပေးရမည့်အဖိုး အဖွားများ မလာရောက်နိုင်သဖြင့် မြေးဖြစ်သူမ၀တ်ရည်မှ ကြိုတင်မဲလာယူရန် (ရပ်၊ကျေး) ကော်မတီသို့ သတင်းပို့ခဲ့သည်။ ထိုအခါအဖွဲ့ဝင်ဖြစ်သူ ကိုကျော်နိုင်ဦးမရှိသည့်အတွက် ကော်မရှင်အဖွဲ့ဝင်ကိုမင်းလွင်က ရ.ယ.ကရုံးသို့ မ၀တ်ရည်အားလာခဲ့ရန်ဖိတ်ခေါ်ပြီး စာရေးမင်းမင်းဦးနှင့် ကိုမင်းလွင်တို့က အဖိုး၊ အဖွားသုံးဦး စလုံးအတွက် ကိုယ်စားမဲပေးသွားရန် မ၀တ်ရည်အားပြောခဲ့သည်။ ထို့ကြောင့်မ၀တ်ရည်က သုံးဦးစလုံးအတွက် အန်အယ်လ်ဒီကို မဲပေးခဲ့သည်။ ထိုအခါ မဲစာအိတ်ကိုပိတ်မည့်အချိန်တွင် ကိုမင်းမင်းဦးနှင့် ကိုမင်းလွင်တို့က စာအိတ်ကိုမပိတ်ခိုင်းပဲ “ဒီအတိုင်းထားလိုက်ပါ” ဟုပြောခဲ့ပြီးယူသွားခဲ့ကြသည်။ ထို့ကြောင့် မ၀တ်ရည်က (ရပ်၊ကျေး)ကော်မရှင်ဥက္ကဌ ကိုမင်းဦးကိုပြောသည့်အခါ ကိုမင်းဦးက ၎င်းလည်းနားမလည်ပါဟု ပြန်လည် ဖြေကြားခဲ့သည်။ ဖျာပုံမြို့နယ် ဒေါ်ငြိမ်းကျေးရွာ၏ စုစုပေါင်းမဲရုံ(၉)ရုံတွင် ကြိုတင်မဲသွားရောက်ကောက်ခံစဉ် NLD ၏ ပုံစံ(၈)၀င် တရားဝင်မဲရုံကိုယ်စားလှယ်များ လိုက်ပါစောင့်ကြည့်ခွင့် လုံးဝမပြုဟု (ရပ်၊ကျေး) ကော်မရှင်က ငြင်းဆိုသည်။\nဖျာပုံမြို့နယ်ရွေးကောက်ပွဲကော်မရှင်က မဲစာရင်းတွင်အမည်ပါသော်လည်း မှတ်ပုံတင်မရှိပါက မည်သည့်အထောက်အထား ရှိသည်ဖြစ်စေ မဲပေးခွင့်လုံးဝမရှိကြောင်း ညွှန်ကြားထားသည်။ ထို့ကြောင့် ကျေးရွာလေးတစ်ရွာတွင်ပင် မှတ်ပုံတင်မရှိသူဦးရေမှာ ၅၀နှင့်၁၀၀ကြားခန့်ရှိနေသည်။\nမဲရုံကိုယ်စားလှယ်များ မဲရုံအတွင်းသို့ ၀င်ခွင့်မရ\nရွေးကောက်ပွဲကော်မရှင်က မဲရုံကိုယ်စားလှယ်နှင့် အရန်ကိုယ်စားလှယ်စုစုပေါင်း(၂)ဦးကို သက်ဆိုင်ရာမဲရုံများသို့ ၀င်ခွင့်ပြု ထားသော်လည်း (၃၀.၃.၂၀၁၂)ရက်နေ့က ဖျာပုံမြို့နယ်၊ မြို့ကုန်းရပ်ကျေးရွာကော်မရှင်က မဲရုံအတွင်းသို့ မဲရုံကိုယ်စားလှယ်များကို လုံး၀၀င်ခွင့်မပြုဘဲ မဲရုံအပြင်ဖက်ဝရန်တာမှာသာ နေခွင့်ရှိသည်ဟု ပြောကြားခဲ့ပါသည်။\nဖျာပုံမြို့နယ်၊ ဒေါ်ငြိမ်းကျေးရွာတွင်လည်း မဲရုံအမှတ်(၉)၊ ကမန္တကျေးရွာတွင်လည်း မဲရုံအတွင်းသို့ သက်ဆိုင်ရာ မဲရုံကိုယ်စားများကို မဲရုံအတွင်းသို့ ၀င်ခွင့်မပြုဘဲ မဲရုံပြင်ပတွင်သာ နေခွင့်ပြုထားပါသည်။\nဖျာပုံမြို့နယ်၊ ကနိကျေးရွာတွင်လည်း ရပ်ကျေးကော်မရှင်ဥက္ကဌဦးညိုမြင့်က မဲရုံအတွင်းသို့ မဲရုံကိုယ်စားလှယ်တစ်ဦးသာ ၀င်ခွင့်ပြုမည်ဟု ပြောခဲ့ပါသည်။\nယနေ့(၃၁.၃.၂၀၁၂)၊ နေ့လည် (၁၂း၀၀)အချိန်တွင် ဂျာမန်မှ ZDF German Television (Asia Bureau) မှ လာရောက်တွေ့ဆုံမေးမြန်းခဲ့ပါသည်။.\nယနေ့(၃၁.၃.၂၀၁၂)၊ နံနက်(၁း၃၀)အချိန်တွင် Election Monitoring Netwok အား ABC သတင်းဌာနမှ လာရောက်တွေ့ဆုံမေးမြန်းခဲ့ပါသည်။\nသုံးခွမြို့နယ်တွင် လူဦးရေ ၁၅၈၈၃၀ ရှိပြီး မဲပေးနိုင်သည့်ဦးရေမှာ ၁၁၂၇၉၀ ဖြစ်ကြောင်း၊ မဲရုံပေါင်း ၁၃၅ ရုံရှိကြောင်းနှင့် မြို့နယ်ကော်မရှင်က ကြိုတင်မဲ ၂၀၀၀ မကျော်စေရကြောင်း ပြောကြားထားပြီး ယင်းအနက် ၁၆၅၀ ကို NLD က ရရှိခဲ့ကြောင်း သိရသည်။ Source :EMG\n`ကြိုတင်မဲပေါင်း ၂ထောင် မကျော်ဘူး၊ အဲဒီထဲမှာ ဒေါ်စုစုလွင်က ၁၆၅၀ နဲ့ အနိုင်ရနေတယ်`လို့ မြစ်မခ သတင်းထောက်က သတင်းပေးပို့သည် Source~ မြစ်မခ ______________________________________________________________ဧပြီ ၁ ရက် ကြားဖြတ်ရွေးကောက်ပွဲများအတွက် လစ်လပ်မဲဆန္ဒနယ် (၄၀)ကျော်တွင် ရောက်ရှိနေသော Eleven Media Group မှ သတင်းထောက်များ၏ ကြားဖြတ်ရွေးကောက်ပွဲဆိုင်ရာ နောက်ဆုံးရသတင်းများကို ဤနေရာတွင် မိနစ်အလိုက် အချိန်နှင့် တစ်ပြေးညီ စုစည်ဖေါ်ပြအပ်ပါသည်။\n"ပြည်သူတွေရဲ့ ကျန်းမာရေး၊ ပညာရေး၊ လမ်းပန်းဆက်သွယ်ရေး၊ လယ်ယာစိုက်ပျိုးရေး ဖွံ့ဖြိုးတိုးတက်ရေး တို့လိုအပ်နေတာ တွေ့ရပါတယ်။ မနက်ဖြန်မှာ မြန်အောင်မြို.နယ်မှာရှိတဲ့ မြို့ပေါ်နဲ့က နောင်ကို အဓိကထားသွားမှာပါ။ တရားမျှတတဲ့ ကြားဖြတ်ရွေးကောက်ပွဲဖြစ်အောင် ရွေးကောက်ပွဲကော်မရှင်က သတ်မှတ်ထားတဲ့ ဥပဒေတွေကို လိုက်နာ ဆောင်ရွက်ထားပါတယ်။ ပြည်သူတွေအားလုံးက ပြည်ထောင်စုကြံ.ခိုင်ရေးနှင့်ဖွံ့ဖြိုးရေးပါတီကို ယုံကြည်အားပေးပါ။ နိုင်ငံနဲ့ လူမျိုးအနာဂတ် လိုအပ်ချက်အားလုံးကို ကျန်တဲ့ နှစ်ကာလအတွင်းမှာ အစွမ်းကုန် ဆောင်ရွက်ပေးပါမယ် ဟု ပြောကြားခဲ့ပါတယ်။" 31 March 2012 22:55\nကော့မှူးမြို့နယ် ၀ါသိင်္ခရွာသို့ရောက်ရှိလာသော ဒေါ်အောင်ဆန်းစုကြည်အား ထောက်ခံသူများနှင့်အတူ ယနေ့ညဦးပိုင်းက တွေ့ရစဉ်\nဦးရန်နိုင်စိုး မြို့နယ်အတွင်းရေးမှူး၊ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စာလှယ်လောင်းဦးတင့်လွင် ကျေးရွာမဲရုံကိုယ်စာလှယ်လောင်းများနှင့် တွေ့ဆုံဆွေးနွေးပွဲသွားရောက်နေသဖြင့် ဆက်သွယ်မေးမြန်းနိုင်ခြင်းမရှိသေးပါ။\n"စည်းမျဉ်းစည်းကမ်းအတိုင်းသတင်းယူနိုင်သည်၊ မဲရုံအတွင်း ၀င်ရောက်ပြီး ဓာတ်ပုံရိုက်ခွင့်မပေးနိုင်၊ မြင်သာထင်သာသည့်နေရာမှနေ၍ သက်ဆိုင်ရာရပ်ကျေးကော်မရှင်ထံ ခွင့်တောင်းပြီးဓာတ်ပုံရိုက်နိုင်သည်။ မဲပေးသူများကို အနှောင့်အယှက်လုံးဝမဖြစ်စေရ၊ ပါတီတစ်ခုခုအတွက် မဲဆွယ်သည့်သဘောမျိုးအမူအရာမျိုးဖြင့် မဲပေးသူများအားအင်တာဗျူးမပြုလုပ်ရ၊ ပါတီတစ်ခုခု၏အလံနှင့် အရောင်တူအင်္ကျီမ၀တ်ဆင်ရဟု ပြောကြားသည်။ ကော်မရှင်အဖွဲ့ဝင်များ သက်ဆိုင်ရာ ရပ်ကျေးနယ်မြေအသီးသီးသို့ ၃၀ရက်နေ့နှင့် ၃၁ရက်နေ့အတွင်း သွားရောက်ပြီဖြစ်ကြောင်း သိရပြီး ဖြစ်ပေါ်လာသော၊ ရှိလာသော အခက်အခဲများကို ဖြေရှင်းပေးနိုင်အောင် ပြင်ဆင်ထားသည်ဟု မြို့နယ် ကော်မရှင်တာဝန်ရှိသူများက ဆိုပါသည်။ မဲရုံများပိတ်ပြီးနောက် မဲစာရင်းရေတွက်မှုကိုလည်း ဓာတ်ပုံရိုက်ခွင့်မပေးနိုင်ကြောင်း၊ မဲရလဒ်များကိုလည်း မြို့နယ်နှင့် ခရိုင်မှ မထုတ်ပြန်ပေးနုိုင်ကြောင်းနှင့် တိုင်းကော်မရှင်မှသာ တောင်းယူရန်ပြောပါသည်။ ၂၀၁၀ပြည့်နှစ်ေ၇ွးကောက်ပွဲတွင် ညနေ ၇နာရီဝန်းကျင်တွင် အနိုင်အရှုံးရလဒ်သိရှိနိုင်ကြောင်း သိရပါသည်။" ဦးကျော်မောင် ဥက္ကဋ္ဌ မြို့နယ်ကော်မရှင်၊ ဦးတင်မြင့် ခရိုင်ကော်မရှင်အဖွဲ့ခွဲအဖွဲ့ဝင် 31 March 2012 22:00 "ရွာတိုင်းရွာတိုင်းက ဒေါ်အောင်စုကြည်နဲ့ ဒီချုပ်ဆိုတာနဲ့ အဖွဲ့ဆိုတာနဲ့ လာစရာမလို မဲပေးဖို့ အသင့်ဆိုတာချည်းပဲ။ တချို့ပါတီတွေဆိုရင် လူစုဖို့တောင်ခက်ခဲတယ်။ ရွာဘုန်းကြီးလှူပြီး ဘုန်းကြီးကတစ်ဆင့် လူစုရတာ တွေ့ရတယ်။ ကျွန်တော်ကိုယ်တိုင်လည်း ၉၀ ရွေးကောက်ပွဲမှာ တင်မြှောက်ခံရတဲ့ ကိုယ်စားလှယ် တစ်ဦးဆိုပေမယ့် ဒေါ်အောင်ဆန်းစုကြည်နဲ့ အဖွဲ့ချုပ်ကြောင့် မဲပေးတာပိုများမှာပါ။ အခက်တွေလည်းရှိပါတယ်။ တချို့ရွာတွေဆို အအုပ်ချုပ်ရေးမှူးတွေကြောင့် ကျွန်တော်တို့အတွက် ခက်ခဲပါတယ်။ သူတို့က မျက်နှာလို မျက်နှာရ လုပ်ချင်တယ်။ လက်ပါးစေတွေလိုမျိုး စိန်ခေါ်၊ ခြိမ်းခြောက်၊ နှောင့်ယှက်ချင်ကြတယ်။ ဥပမာ မန်းကျည်းကြုံရွာဆို မဲစာရင်းကပ်တာ နောက်ကျတယ်။ မုန်းစလှဲရွာဆိုလည်း ၃၁ရက်နေ့ထိ မဲစာရင်းမကပ်သေးဘူး။ ကပ်စရာသင်ပုန်းမရှိလို့ပြောတယ်။ တချို့လည်းအမှန်ပြောတာဖြစ်မှာပါ။ သာဂရမှာလည်း မဲစာရင်းကပ်တာ နောက်ကျတော့ လူသုံးရာကျော် မဲ ပေးခွင့်မရတော့ဘူး။ ကျောင်းတော်ရာကျေးရွာအုပ်စုဆိုရင် လူဦးရေ ၃၄၁၁ရှိတာမှာ ၁၁၄၀မှာ မှတ်ပုံတင်မရှိလို့မေးပေးခွင့်မရဘူးဖြစ်တယ်။ မြို့နယ်လ၀ကကို ပြောမရတော့ ခရိုင်၊ တိုင်းအဆင့်ထိပြောရတယ်။ ယာယီ မှတ်ပုံတင် လုပ်ပေးမယ်လို့ပြောပေမယ့် အချိန်မီဖို့ ခက်ခဲပါတယ်။ မြို့နယ် ကော်မရှင်ကနေ မတ်လ ၁၇ရက်နေ့က မဲစာရင်းကူးခွင့်ရပါတယ်။ စာရင်းမှားတာတွေလည်း ရှိတယ်။ ကုန်းဇောင်းတို့၊ ပေတောတို့မှာ ရာချီပြီးလျော့တယ်။ ကော်မရှင်ကိုပြောတော့ ကော်မရှင်က ပြန်စိစစ်ပြီး ဖြည့်ပေးတာလည်းရှိတယ်။\n31 March 2012 21:21 “မနက်ဖြန်ကျရင် အစောဆုံးသွားပြီးမဲပေးမယ်။ ဘာဖြစ်လို့လဲဆိုတော့ အမေစုကို ချစ်လို့ပေါ့”\n“မနက်ဖြန်ကျရင် အစောဆုံးသွားပြီးမဲပေးမယ်။ ဘာဖြစ်လို့လဲဆိုတော့ အမေစုကို ချစ်လို့ပေါ့” ပြင်ဦးလွင်မြို့နယ် မိုးကြိုးပစ်ကျေးရွာမှ ကုန်စုံဆိုင်ရှင်တစ်ဦး\n31 March 2012 22:01 တန့်ယန်းမြို့နယ်ရှိ ကျေးရွာအုပ်စု ရှစ်ခုတွင် ကြားဖြတ်ရွေးကောက်ပွဲအတွက် မဲရုံဖွင့်လှစ်နိုင်ရန် သေချာမှု မရှိသေးကြောင်းသိရ\n31 March 2012 21:37 ကျောက်ပန်းတောင်းမြို့နယ်အတွင်း ကြိုတင်မဲကောက်ခွင့် မရှိသူများက ကြိုတင်မဲများ ကောက်ခံနေကြောင်း အန်အယ်ဒီပါတီ၏ ပြည်သူ့လွှတ်တော် ကိုယ်စားလှယ်လောင်း ပြောကြား\n31 March 2012 21:32 ကျောက်ပန်းတောင်း မြို့နယ် ရပ်ကွက်များ၏ မဲစာရင်းများတွင် မိသားစုလိုက် မဲစာရင်း ကျန်ခဲ့ခြင်းများရှိပြီး သေဆုံးသူအချို့မှာ မဲစာရင်းတွေပါဝင်နေကြောင်း သိရ\n31 March 2012 21:11 တောင်တွင်းကြီးမြို့နယ်တွင် ကြားဖြတ်ရွေးကောက်ပွဲအတွက် တစ်အိမ်တက် တစ်အိမ်ဆင်း ကြိုတင်မဲများ ကောက်ခံနေခြင်းနှင့် လျှို့ဝှက်မဲပေးခြင်းဥပဒေနှင့် မညီညွတ်သော ကိစ္စများ ဖြစ်ပေါ်နေ\nပြည်ပရောက် မြန်မာ သန်းချီ မဲပေးခွင့်မရှိ\nဧပြီလ ၁ ရက်မှာ ကျင်းပမယ့်ကြားဖြတ်ရွေးကောက်ပွဲမှာ ပြည်ပရောက် မြန်မာနိုင်ငံသားတွေကို မဲပေးနိုင်အောင် အစိုးရက မစီစဉ်ပေးဘူးလို့ပြည်ပရောက် မြန်မာပြည်သားတွေက ပြောပါတယ်။ စင်ကာပူရောက် မြန်မာနိုင်ငံသားတွေဟာ အခုကြားဖြတ်ရွေးကောက်ပွဲမှာ မဲပေးဖို မြန်မာသံရုံးက ဘာမှ မပြောပါဘူးလို့စင်ကာပူရောက် မြန်မာတွေက ပြောပါတယ်။ ၂၀၀၈ ဖွဲ့စည်းပုံအခြေခံဥပဒေ ဆန္ဒခံယူပွဲတုန်းက မဲပေးရပေမယ့်၂၀၁၀ ရွေးကောက်ပွဲတုန်းကလည်းမဲမပေးခဲ့ရဘူးလို့သူတို့က ပြောပါတယ်။ စင်ကာပူရောက်မြန်မာတဦးက “ဟိုတခေါက်တုန်းကသာ ဆန္ဒခံယူပွဲ မို့လို့သာလေ သူက Yes or No ၂ခုပဲ ပေးရတာကိုး။ အဲဒီလိုမျိုးတုန်းက ပေးရတာ။ ပြီးခဲ့တဲ့ရွေးကောက်ပွဲတွေ တုန်းကလည်းပေးမှ မပေးရတာ ဒီမှာလေ။ အခု ဒီမဲကလည်းဘာမှ မြကားဘူး။”လို့ပြောပါတယ်။ ထိုင်းနိုင်ငံရောက်နေတဲ့ယာယီနိုင်ငံကူးလက်မှတ် ကိုင်ဆောင်တဲ့မြန်မာနိုင်ငံသားသိန်းပေါင်းများစွာကို မဲပေးနိုင်ရေးကိစ္စကို မြန်မာသံရုံးက ဘာမှမပြောလို့မသိပါဘူးလို့ဘန်ကောက်မှာနေတဲ့မြန်မာအလုပ်သမားအရေးဆောင်ရွက်သူ ဦးကျော်သောင်းက ပြောပါတယ်။ “ဒီနေ့ဒီအချိန်အထိ ကျနော်တို့အလုပ်သမားအရေးဆောင်ရွက်တဲ့အဖွဲ့တွေကိုရော၊အလုပ်သမားတဦးချင်းစီကိုပါ ဘန်ကောက် မြန်မာသံရုံးကနြေပီးတော့ကြိုတင်မဲ ကိစ္စရော၊မဲထည့်မယ့်ကိစ္စတွေရော အကြောင်းကြားမျိုးမရှိသေးဘူး။” ဂျပန်နိုင်ငံက မြန်မာတခိျု့ကတော့ဇန်နဝါရီလဆန်းပိုင်းကတည်းက ကြိုတင်မဲပေးရတာ ရှိတယ်လို့တိုကျိုမြို့က မြန်မာတဦးက ပြောပါတယ်။ “ပြီးခဲ့တဲ့ဇန်နဝါရီလောက်ကတည်းက သူတို့နီးစပ်တဲ့လူတွေ စာရင်းပေးပို့တာပေါ့။ ပြီးခဲ့တဲ့တပတ်ကဆိုရင် မဲသွားပေးတာမျိုးတွေ ရှိပါတယ်။ အများစုကတော့မဲပေးခွင့်မရြကဘူးပေါ့လေ။” သံရုံးက ဒီနေ့ထိ မဲပေးဖို့ဘာမှ အကြောင်းမြကားဘူးလို့မလေးရှားရောက် မြန်မာတဦးက ပြောပါတယ်။ “မဲပေးဖို့အတွက် သံရုံးကို သွားထည့်ဖို့က…။ ဒါပေမယ့်မဲဘယ်မှာပေးမှန်းမသိဘူးဖြစ်နေတယ်လေ အဲဒီလို၊ဘာမှ မသိဘူး။” Source : DVB\nကြားဖြတ်ရွေးကောက်ပွဲတွင် ဝင်ရောက်ယှဉ်ပြိုင်မည့် ဒေါ်အောင်ဆန်းစုကြည်သည် သူမရွေးကောက်ခံမဲဆန္ဒနယ်မြေဖြစ်သည့် ကော့မှူးမြို့နယ်သို့ သွားရောက်ရန် ယနေ့ ညနေ လေးနာရီအချိန်တွင် နေအိမ်မှ ထွက်ခွာသွားခဲ့သည်။\nတနင်္ဂနွေနေ့ နံနက်ပိုင်းတွင် စတင်ပြုလုပ်မည့် ရွေးကောက်ပွဲအတွက် ဒေါ်အောင်ဆန်းစုကြည်သည် ရန်ကုန်မြို့မှ မိုင်လေးဆယ်ကျော် ကွာဝေးသည့် ကော့မှူးမြို့နယ်ရှိ ဝါးသိင်္ခကျေးရွာတွင် ယနေ့ (စနေနေ့) ညအိပ်နားခိုမည်ဖြစ်သည်။\nကြားဖြတ်ရွေးကောက်ပွဲအတွက် ကော့မှူးမဲဆန္ဒနယ်မြေသို့ သွားရောက်မည့် ဒေါ်အောင်ဆန်းစုကြည် စီးနင်းလိုက်ပါလာသည့်ကား နေအိမ်မှထွက်ခွာစဉ် ပြည်တွင်း၊ ပြည်ပမှ သတင်းသမားများနှင့်အတူ မတ်လ ၃၁ ရက် ၂ဝ၁၂ ခုနှစ် ညနေ ၄ နာရီအချိန်က တွေ့မြင်ရစဉ်။ (ဓါတ်ပုံ-လင်းဘိုဘို၊ မဇ္ဈိမ) ဒေါ်အောင်ဆန်းစုကြည်သည် ကော့မှူးမြို့နယ် ဝါးသိင်္ခကျေးရွာတွင် စနေနေ့ည ညအိပ်နားခိုမည်ဖြစ်သည်။\nတက္ကသိုလ်ရိပ်သာလမ်းရှိ ဒေါ်အောင်ဆန်းစုကြည်၏ နေအိမ်ခြံဝင်းရှေ့တွင် ခရီးစဉ်နှင့်အတူ လိုက်ပါသတင်းယူမည့်\nပြည်တွင်းပြည်ပ သတင်းသမားများ တရာကျော်က မွန်းလွဲ ၂ နာရီခွဲ ဝန်းကျင်ခန့်မှ စ၍ စောင့်ဆိုင်းနေခဲ့သည်။\nနေအိမ်မှထွက်ခွာပြီးနောက် ဒေါ်အောင်ဆန်းစုကြည်သည် ရွှေဂုံတိုင်အဖွဲ့ချုပ်ရုံးတွင် တပ်ဆင်ထားသည့်\nရွေးကောက်ပွဲ သတင်းအချက်အလက်များ ထုတ်ပြန်ပေးမည့် LED ဆိုင်းဘုတ်တပ်ဆင်ပြီးစီးမှုကို သွားရောက် ကြည့်ရှုခဲ့ကြောင်း သတင်းရရှိသည်။\nSource :ရန်ကုန် (မဇ္ဈိမ)\nဂျာမနီသံရုံး ကောင်စစ်ဝန်ဒုတိယသံအမတ် အိုလီဗာဘိးန် ဇလာ မှ NLD ကိုယ်စားလှယ်လောင်ဒေါက်တာသန်းငွေ နှင့် တွေ့ ဆုံမေးမြန်းနေစဉ်\nမဲစရင်းများ ၊ ကြိုတင်မဲများနှင့်ပါတ်သတ်၍ လာရောက် လေ့လာမေးမြန်းခဲ့ပါတယ်။ ဂျာမနီသံရုံး ကောင်စစ်ဝန်ဒုတိယသံအမတ် အိုလီဗာဘိးန် ဇလာ နှင့် အဖွဲ့ကို ကလောမြို့ \nနယ် အဖွဲ့ ချုပ်ကိုယ်စားလှယ်လောင်း ဒေါက်တာဒေါ်သန်းငွေ မှ လက်ခံဖြေကြားပေးခဲ့ပါတယ်။ ကလောမြို့ မှာ ၀င်ရောက်ယှဉ်ပြိုင်မဲ့ ပါတီ ၅ ဖွဲ့ အကြောင်း၊ မဲရုံ ကြီးကြပ်မှုများ ၊ မဲရုံတွင် ပါတီ ၅ ဖွဲ့ မှ လာရောက်မည့်ကိုယ်စား ၁၀ ဦးနှင့် NGO အကြောင်းများမေးမြန်းခဲ့ပါတယ်။ အဲဒီနောက် မဲရုံများကို လိုက်လံကြည့်ရှု ပြီး မဲရုံများမှာ မဲလိမ်ထားတာတွေ ရှိမရှိနဲ့ ကြိုတင် မဲစရင်းအများအကြောင်း မေးမြန်းခဲ့တယ်လို့ သိရပါတယ်။\nSource :Myanmar News Now\nRohingya MPs Documents Submitted to Parliament Officially for Rohingyaship and First Class Citizenship. A copy of document (attached) of U Shwe Maung & U Aung Zaw Win submitted to Parliament officially.\nဧပြီလတစ်ရက်နေ့မှာ ကျင်းပတော့မယ့် ကြားဖြတ်ရွေးကောက်ပွဲဟာ အရင် ၂၀၁၀ တုန်းကလို အများလက်ခံမှုမရခဲ့တဲ့ ရွေးကောက်ပွဲမျိုး ထပ်မဖြစ်ဖို့လိုအပ်ပြီး ဒါဟာ မြန်မာနိုင်ငံ ဒီမိုကရေစီရေး ပြောင်းလဲမှုအတွက် စမ်းသပ်မှု တခုဖြစ်တယ်လို့ ကုလသမဂ္ဂရဲ့ မြန်မာနိုင်ငံ လူ့အခွင့်အရေး အထူးကိုယ်စားလှယ် သောမတ်စ် အိုဟေး ကင်တားနားက ပြောကြားလိုက်ပါတယ်။ ဒီအကြောင်းကို မစ္စတာကင်တားနားကို ဆက်သွယ်မေးမြန်းခဲ့တဲ့ ဒေါ်ခင်မျိုးသက်က တင်ပြထားပါတယ်။\nမြန်မာနိုင်ငံမှာ တနင်္ဂနွေနေ့ကျင်းပမယ့် ကြားဖြတ်ရွေးကောက်ပွဲဟာ နိုင်ငံ့သမိုင်းကြောင်းမှာ အရေးပါတဲ့၊ အတိမ်းအစောင်းမခံတဲ့ ကာလဖြစ်နေသလို မြန်မာနိုင်ငံ ဒီမိုကရေစီရေးပြောင်းလဲမှုအတွက် စမ်းသပ်မှုတခုလည်းဖြစ်တယ်လို့ ကုလသမဂ္ဂရဲ့ မြန်မာနိုင်ငံလူ့အခွင့်ရေးဆိုင်ရာ အထူးကိုယ်စားလှယ် သောမတ်စ်၊ အိုဟေး၊ ကင်တားနားက ဗွီအိုအေ၊ မြန်မာပိုင်းကို ပြောကြားလိုက်ပါတယ်။\n“ဒီမိုကရေစီလမ်း လျှောက်လှမ်းနေတဲ့ မြန်မာနိုင်ငံအတွက် ဒါဟာ စမ်းသပ်မှုတခု ဖြစ်ပါတယ်။ ပြီးခဲ့တဲ့ ၂၀၁၀ ရွေးကောက်ပွဲကို နိုင်ငံတကာ စံနှုန်းတွေနဲ့ ကိုက်ညီအောင် ကျင်းပမပေးနိုင်ခဲ့တာကို သင်ခန်းစာယူပြီး အခုလက်ရှိ အရပ်သားအစိုးရအနေနဲ့ အများယုံကြည်မှုရစေမယ့် ရွေးကောက်ပွဲမျိုးကျင်းပပေးဖို့ရာ ဒါဟာ အခွင့်ကောင်းတရပ်လည်းဖြစ်ပါတယ်”\nမြန်မာနိုင်ငံရဲ့ ဆိုးဝါးတဲ့ လူ့အခွင့်အရေးအခြေအနေတွေကို စုံစမ်းစစ်ဆေးဖို့ ကုလသမဂ္ဂ၊ လူ့အခွင့်အရေးကောင်စီက တာဝန်ပေးခန့်အပ်ထားတဲ့ မစ္စတာကင်တားနားက မြန်မာနိုင်ငံမှာကျင်းပမယ့် ရွေးကောက်ပွဲမှာ အားလုံးပါဝင်နိုင်ဖို့နဲ့ လွတ်လပ်ပွင့်လင်းပြီး တရားမျှတမှုရှိဖို့ ဆက်တိုက် ဖိအားပေးတောင်းဆိုခဲ့ပြီး ရွေးကောက်ပွဲကို အများလက်ခံယုံကြည်မှုရှိစေချင်ရင် ရွေးကောက်ပွဲကျင်းပတဲ့နေ့ တနေ့တည်းနဲ့ မပြီးဘဲ မကျင်းပခင်ရော ကျင်းပပြီးနောက်ပိုင်းမှာပါ ပွင့်လင်းမျှတဖို့လိုတယ်လို့လည်း ပြောပါတယ်။\n“ဒါဟာ သိပ်ကိုအရေးကြီးတာရှင်းပါတယ်။ ဒါကို ကျနော် ဖေဖော်ဝါရီလ မြန်မာနိုင်ငံသွားတုန်းက အာဏာပိုင်တွေကို ရှင်းရှင်းလင်းလင်း ပြောခဲ့ပါတယ်။ ပုဂ္ဂိုလ်ရေးအရလည်း တွေ့ပြီး ပြောခဲ့သလို အခုလည်း ကြေညာချက်ထုတ်ပြီးပြောလိုက်တာပါ။ ဒါဟာ အရပ်သားအစိုးရအနေနဲ့ လူအများလက်ခံယုံကြည်မှုရှိတဲ့ အစိုးရတရပ်အဖြစ် အသိအမှတ်ပြုလာဖို့ လွတ်လပ်ပြီး ပွင့်လင်းမှုရှိဖို့ဆိုတာဟာ သိပ်ကို အရေးကြီးတာပါ”\nမြန်မာအစိုးရသစ်အဖွဲ့က နိုင်ငံရေးအကျဉ်းသား အတော်များများကို လွှတ်ပေးခဲ့သလို နိုင်ငံရေးပါတီတွေလည်း ထူထောင်ခွင့်ပေးခဲ့တာနဲ့ ဒေါ်အောင်ဆန်းစုကြည်ကို ရွေးကောက်ပွဲ မဲဆွယ်ခရီး လွတ်လွတ်လပ်လပ် ထွက်ခွင့်ပေးခဲ့တာအပြင် ပြည်ပက ရွေးကောက်ပွဲအကဲခတ်သူတွေကို မြန်မာနိုင်ငံအတွင်း လာရောက်ခွင့်ပေးလိုက်တာမို့ ဒါဟာ လူ့အခွင့်အရေးဆိုင်ရာ အပြုသဘောဆောင် ပြောင်းလဲမှုတွေ ဖြစ်လို့ အားပေးတယ်လို့ ဆိုပါတယ်။\n“ဒီလို ရွေးကောက်ပွဲကို စောင့်ကြည့်လေ့လာဖို့ ဖိတ်ကြားခဲ့တာအတွက် ကျနော် ကြိုဆိုပါတယ်။ ဒါပေမဲ့ သူတို့တွေ ဘယ်အခန်းကဏ္ဍကနေပါဝင်ဖို့ ဖိတ်ကြားတယ်ဆိုတာ တိတိကျကျမသိရတဲ့အပြင် ဘယ်အတိုင်းအတာအထိ လေ့လာခွင့်ရှိမယ်ဆိုတာလည်း သေသေချာချာမသိရပါဘူး။ ဒါ့ကြောင့် ကျနော့်အမြင်ပြောရရင် လွတ်လပ်ပြီး တရားမျှတမှုရှိစေမယ့် ရွေးကောက်ပွဲ အခြေအနေမျိုး အပြည့်အ၀မတွေ့ရပေမယ့် ဒါတွေဟာ အပြုသဘောဆောင်တဲ့ ပြောင်းလဲမှုတွေလို့တော့ ကျနော် လက်ခံထားပါတယ်”\nBurmas Aung San Suu Kyi Expresses Doubts on Elections Integrity\nBurma's pro-democracy leader Aung San Suu Kyi speaks duringapress conference at her house in Rangoon, March 30, 2012.\nBurmese opposition leader Aung San Suu Kyi is expressing doubts about the fairness of Sundays by-elections, which are consideredacrucial barometer of the governments commitment to political reform. The Nobel Peace laureate heldanews conference with journalists.\nTwo days before the opening of the polls for Burmas April 1st by-election, candidate Aung San Suu Kyi addressed journalists, diplomats, and observers atanews conference in the garden at her home.\nThe pro-democracy leader fell ill last week after two months of nonstop campaigning across the country, where she had been greeted by thousands of adoring supporters. She said her grueling schedule has left her feeling physically delicate, but that would not deter her from spending the night in her constituency, the village of Kawhmu.\nAlthough Aung San Suu Kyis party chose not to participate in the last election because it was unfair, she insists that participating this time isagood idea. She said she does not feel that she has been used to legitimize the current government and help convince Western nations to lift sanctions. She said her party had two goals: to win all seats they are contending, and to help politically awaken the Burmese people.\nIt is the rising political awareness of our people which we regard as our greatest triumph," she said. "This has been most encouraging from all parts of the country. And we have been particularly encouraged by the participation of young people everywhere. This all bodes very well for the future of our country. And it shows that theres great potential after decades of acquiescence one might expect that very few of our people would be inaposition to take part in this process. But we have found that they are quick to wake up and quick to understand what the issues"\nAung San Suu Kyi said she felt the elections would beavital step toward national reconciliation. She referred in particular to conflict in Burmas restive border areas, but seemed hopeful that resolution of the conflict is within reach.\nWe have been particularly encouraged by the response in the ethnic nationality states, in the Kachin State, in the Shan state and the Mon state. We have found that there is great potential foratrue democratic union, because we do not find that there are any fundamental differences between what we want and what the people of the ethnic nationality states want. We are after all the Burmese, simplyamajority among many ethnic nationality groups in Burma," she said.\nWhile she was outspoken on the votes credibility, Aung San Suu Kyi did not directly answer policy questions, explaining that she needs to first gain entry to parliament in the capital, Naypyitaw, before discussing her specific goals there.\nဘားမားဗီဂျေ Read More\nနေပြည်တော်စည်ပင်ဧည့်ရိပ်သာ နိုင်ငံရေးသမားများ တည်းခိုခွင့်မပြုဟုဆို\nနေပြည်တော်ကောင်စီနယ်မြေ ဇဗ္မူသီရိမြို့နယ်ရှိ စည်ပင်ဧည့်ရိပ်သာတွင် တည်းခိုလျှက်ရှိသော မိုးကုပ်မြို့မှ NLD ထောက်ခံသူ ၁၈ဦးအား ဧည့်ရိပ်သာ တာဝန်ရှိသူက နိုင်ငံရေးသမားများ တည်းခိုခွင့် မပြုနိုင်ကြောင်းပြောဆိုကာ ည၁၀နာရီခွဲအချိန်၌ အခြားတည်းခိုခန်းသို့ပြောင်းရွှေ့စေခဲ့သည်ဟု သိရသည်။\nအထက်ပါ NLD ထောက်ခံသူ ၁၈ ဦးသည် စည်ပင်ဧည့်ရိပ်သာသို့ မတ်လ ၂၇ ရက်နေ့ညနေတွင်ရောက်ရှခဲ့ပြီး တစ်ညတည်းခိုကာ ၂၈ ရက် နေ့ည ၁၀နာရီခွဲအချိန်တွင်ပြောင်းရွှေ့ စေခြင်းခံခဲ့ရခြင်းဖြစ်သည်။\n၄င်း ၁၈ဦးသည် နေပြည်တော်ကောင်စီနယ်မြေ ဥတ္တရသီရိမြို့နယ်တွင် ယှဉ်ပြိုင် မည့် NLD ကိုယ်စားလှယ်လောင်း ဦးမင်းသူ၏ မိတ်ဆွေများဖြစ်သကဲ့သို့ ဦးမင်းသူ၏ မဲစွယ်စည်းရုံးပွဲများတွင် အင်အားဖြည့်ကူညီရန် ရောက်ရှိ လာခြင်းဖြစ်သည်ဟု သိရှိရသည်။\n"ကို့အနေနဲ့ ဧည့်ရိပ်သာကတာဝန်ရှိသူကို ဖုန်းဆက်ပြောတယ်။ အချိန်ကလဲည ၁၀ နာရီခွဲဖြစ်နေတော့ လူမှုရေး ရှု့ထောင့်ကကြည့်ပြီး တစ်ညတော့ တည်းခိုခွင့်ပေးပါလို့တောင်းဆို လိုက် တယ်။ အဲ့ဒီ တာဝန်ရှိသူက အထက်က ညွှန်ကြားထားလို့ မထားရဲဘူး လို့ပြန်ဖြေတယ်။ အစ်ကိုက အထက်က ဘာညွှန်ကြားထား လဲလို့မေးတော့ နိုင်ငံရေးသမားတွေ တည်းခွင့်မပြုဘူးလို့ပြန်ဖြေခဲ့တယ်။\nအဲ့ဒီ ဧည့်ရိပ်သာ ထဲမှာ တည်းခဲ့တဲ့ လွှတ်တော် ကိုယ်စားလှယ်တွေနဲ့ နိုင်ငံရေးပါတီ လှုပ်ရှား သူတွေကရော နိုင်ငံရေးသမားတွေ မဟုတ်ဘူးလားလို့မေးကြည့်တယ်။ တစ်ညတော့ တည်းခိုခွင့်ပြုပါလို့ ထပ်ပြီးတောင်းဆိုခဲ့တယ်။ သူက နိုင်ငံရေး သမားတွေ တည်းမယ်ဆိုရင် ကြိုပြီးခွင်ပြုချက် ယူကတယ် ဒါကြောင့်လုံးဝ ခွင့်ပြုလို့ မရပါဘူးလို့ပြန်ပြောခဲ့တယ်။" ဟု ဇဗ္မူသီရိမြို့နယ် NLD ရွေး ကောက်ပွဲအောင်နိုင်ရေး တာဝန်ခံ ဦးစိုင်းဝင်းနိုင်ဦး ကဆိုသည်။\nလက်ရှိ ၄င်း ၁၈ ဦးသည် ၂၈ ရက်နေ့ည ၁၀ နာရီခွဲ အချိန် စည်ပင် ဧည့်ရိပ်သာမှ ပြောင်းရွှေ့ခဲ့ရပြီး အထက်ပါ ဦးစိုင်းဝင်းနိုင်ဦး နေအိမ်၌ တည်းခိုလျှက် ရှိကြောင်း၊ ၄င်းတို့သည် ဧပြီလ ၂ရက်နေ့ထိ တည်းခိုမည်ဖြစ်ကြောင်း သိရသည်။\nစွမ်းရဲထွဋ် + စံကျော်\nSource :Popular Myanmar News Journal\nသောကြာနေ့သတင်းစာရှင်းလင်းပွဲအတွင်း ဒေါ်အောင်ဆန်းစုကြည်နှင့် သတင်းထောက်များ (၀၃-၃၀-၁၂)\nကြားဖြတ်ရွေးကောက်ပွဲကျင်းပမယ့်ရက် မတိုင်ခင် ဖြစ်နေခဲ့တဲ့အခြေအနေတွေဟာ ဒီမိုကရေစီနည်းကျ ရွေးကောက်ပွဲတခု ဖြစ်ဖို့အတွက် လက်ခံနိုင်တဲ့ အခြေအနေတွေ မဟုတ်ပါဘူးလို့ မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည်က ပြောလိုက်ပါတယ်။ ရွေးကောက်ပွဲဆိုင်ရာ စည်းကမ်း နည်းလမ်းမကျတာတွေ၊ တရားမ၀င်လုပ်ရပ်တွေနဲ့ပတ်သက်ပြီး အစိုးရနဲ့ ရွေးကောက်ပွဲကော်မရှင်တို့က လုပ်သင့်သလောက် တင်းတင်းကျပ်ကျပ် မလုပ်တာကလည်း စိတ်မကောင်းစရာ ဖြစ်ပါတယ်လို့ ဆိုပါတယ်။ အပြည့်အစုံကို ရန်ကုန်မြို့ကနေ ကိုကျော်ကျော်သိန်းက သတင်းပေးပို့ထားပါတယ်။\nရွေးကောက်ပွဲဆိုင်ရာ မသမာမှုတွေ၊ ကိုယ်ထိလက်ရောက် တိုက်ခိုက်ဖို့ ကြိုးစားတာတွေ စတဲ့ ရွေးကောက်ပွဲမတိုင်ခင် ဖြစ်ပျက်နေခဲ့တဲ့ အခြေအနေအရပ်ရပ်တွေ အပါအ၀င် နိုင်ငံတကာက လေ့လာစောင့်ကြည့်သူတွေရဲ့ အခန်းကဏ္ဍ၊ သူ့ရဲ့ကျန်းမာရေး၊ လုံခြုံရေးစသဖြင့် အကြောင်းအရာမျိုးစုံကို မတ်လ ၃၀ ရက်နေ့ မနက်ပိုင်းက ဒေါ်အောင်ဆန်းစုကြည်ရဲ့ နေအိမ်ခြံဝန်းအတွင်း ပြုလုပ်တဲ့ သတင်းစာရှင်းလင်းပွဲအတွင်း မြန်မာ့ဒီမိုကရေစီခေါင်းဆောင်က အကျယ်တ၀င့် ပြောဆိုဖြေကြားခဲ့တာပါ။\nမတ်လ ၂၉ ရက်နေ့က တောင်ငူမြို့မှာ NLD ရဲ့ လွှတ်တော်ကိုယ်စားလှယ်လောင်းကို လေးခွထဲ ကွမ်းသီးလုံးထည့်ပြီး ပစ်ခတ်တာ ခံရတဲ့ဖြစ်ရပ်နဲ့ တခြား ဖြစ်ရပ်တချို့ကို နမူနာပြပြီးတော့ ပြီးခဲ့တဲ့ရက်ပိုင်းတွေက ဖြစ်ပျက်နေခဲ့တာတွေဟာ ဒီမိုကရေစီနည်းကျ ရွေးကောက်ပွဲဖြစ်ဖို့ ထိခိုက်စေတယ် ဆိုတဲ့သဘော ပြောဆိုခဲ့ပါတယ်။\n“ဒီတိုင်းပြည်မှာ ဖြစ်ပျက်နေခဲ့တာတွေဟာ ဒီမိုကရေစီနည်းကျ ရွေးကောက်ပွဲတခုအတွက် လက်ခံနိုင်ဖွယ်ရာ အခြေအနေထက် ကျော်လွန်နေပါတယ်။ ကျမတို့ကတော့ ရှေ့ဆက် လျှောက်ဖို့ သန္နိဋ္ဌာန် ချထားပြီးသားပါ၊ ဘာ့ကြောင့်လဲဆိုတော့ ဒါဟာ လူထုရဲ့လိုလားချက်ဖြစ်တယ်လို့ ကျမတို့ ယူဆလို့ပါပဲ” လို့ ဒေါ်အောင်ဆန်းစုကြည်က ပြောခဲ့ပါတယ်။\nအတိုက်ခိုက်ခံရတဲ့ တောင်ငူက လွှတ်တော် ကိုယ်စားလှယ်လောင်းဟာ ထိခိုက်ဒဏ်ရာမရခဲ့ဘဲ သူ့ရဲ့ကားကိုပဲ မှန်သွားခဲ့ပါတယ်။\nကချင်ပြည်နယ်က မဲဆန္ဒနယ်သုံးခုမှာ ရွေးကောက်ပွဲတွေမလုပ်ဘဲ ရွှေ့ဆိုင်းခဲ့တာနဲ့ပတ်သက်ပြီး NLD က ရွေးကောက်ပွဲ ကော်မရှင်ကို မေးခွန်းထုတ်ခဲ့ပါတယ်၊ ဘာကြောင့်လဲဆိုတော့ အဲဒီဒေသတွေမှာ လုံခြုံရေးဆိုင်ရာ ပြဿနာတခုခု ရှိတယ်လို့ မိမိတို့က မယူဆလို့ပါပဲလို့ ဒေါ်အောင်ဆန်းစုကြည်က ပြောပါတယ်။\nသတင်းစာရှင်းလင်းပွဲမှာ နိုင်ငံတကာက လေ့လာစောင့်ကြည့်သူတွေ တက်ရောက်နားထောင်ခဲ့ပြီး သူတို့အနေနဲ့ ရွေးကောက်ပွဲ မတိုင်ခင် ဖြစ်ပျက်နေတာတွေကိုလည်း ထည့်သွင်း စဉ်းစားလိမ့်မယ်လို့ မျှော်လင့်ကြောင်း ပြောပါတယ်။\n“ရွေးကောက်ပွဲရဲ့ လွတ်လပ်မှုနဲ့ တရားမျှတမှုတို့ဟာ ရွေးကောက်ပွဲနေ့တရက်ထဲအပေါ်မှာပဲ မူတည်မနေဘဲ ရွေးကောက်ပွဲရက်မတိုင်ခင် ဖြစ်ပျက်တာတွေပေါ်မှာလည်း မူတည်နေတယ်ဆိုတဲ့အချက်ကို လေ့လာသူတွေ ထည့်သွင်း စဉ်းစားလိမ့်မယ်လို့ မျှော်လင့် ကြောင်း၊ ပြီးခဲ့တဲ့ နှစ်လအတွင်း ဘာတွေဖြစ်ပျက်ခဲ့တာဆိုတာကို လေ့လာသူတွေအနေနဲ့ ဖြစ်နိုင်ခြေရှိသမျှ လေ့လာနိုင်လိမ့်မယ်လို့ မျှော်လင့်ပါကြောင်း” ဒေါ်အောင်ဆန်းစုကြည်က ပြောပါတယ်။\nအဲဒီလိုဖြစ်ပျက်နေတာတွေအပေါ်မှာ အစိုးရနဲ့ ရွေးကောက်ပွဲကော်မရှင်က လုပ်သင့်သလောက် တင်းတင်းကျပ်ကျပ် မလုပ်ခဲ့တာဟာလည်း ၀မ်းနည်းစရာကောင်းတဲ့အချက် ဖြစ်ပါတယ်လို့ ဆိုပါတယ်။ ဒါပေမဲ့လည်း ဒီအချက်ကြောင့်တော့ လုပ်နေတာကနေ သွေဖြည်သွားမှာ မဟုတ်ဘူး ဆိုတဲ့သဘော ပြောဆိုခဲ့ပါတယ်။\n“ကျမတို့ အမြဲတမ်း ရည်ရွယ်ထားတဲ့အတိုင်း အမျိုးသား ပြန်လည်သင့်မြတ်ရေးရဖို့အတွက် ကျမတို့ လုပ်ဆောင်သွားမှာပါ။ အခုရွေးကောက်ပွဲတွေဟာ အဲဒီလမ်းကြောင်းမှာ နောက်ထပ် အဆင့်တခု လှမ်းလိုက်တာပဲဖြစ်မယ်လို့ ကျမတို့မျှော်လင့်ပါတယ်။” –\nဆိုပြီး ဒေါ်အောင်ဆန်းစုကြည်က ပြောသွားပါတယ်။\nဒေါ်အောင်ဆန်းစုကြည်ဟာ ပြည်တွင်းပြည်ပသတင်းထောက်တွေ မေးမြန်းသမျှ အကြောင်းအရာပေါင်းစုံကို တနာရီခွဲကျော်ကြာ ဖြေဆိုခဲ့ပါတယ်။ ဒါဟာဖြင့် မြိတ်ဒေသဘက်ခရီးစဉ်မှာ မကျန်းမမာဖြစ်လို့ ပြန်လာခဲ့ရပြီး ၆ ရက်နီးပါးကြာ အနားယူခဲ့ပြီးတဲ့နောက် လူထုမြင်ကွင်း ပထမဆုံး ပြန်ထွက်လာတာလည်း ဖြစ်ပါတယ်။\nမတ်လ ၃၁ ရက်နေ့ညမှာ ဒေါ်အောင်ဆန်းစုကြည်ဟာ ကော့မှူးမြို့မှာ ညသွားအိပ်မှာဖြစ်ပြီး ဧပြီလ ၁ ရက် ရွေးကောက်ပွဲနေ့မှာ တော့ ကော့မှူးမြို့က မဲရုံတချို့ဆီ လှည့်လည် ကြည့်ရှုမှာဖြစ်ပါတယ်ခင်ဗျား။\nSource : (VOA)\nပြည်ပစောင့်ကြည့်သူနှင့် မီဒီယာတွေ မဲရုံနားကပ်ခွင့်မရ\nဧပြီလ ၁ ရက်နေ့ လာမယ့် တနင်္ဂနွေနေ့မှာ ကျင်းပဖို့ရှိနေတဲ့ ကြားဖြတ်ရွေးကောက်ပွဲတွေဟာ လွတ်လပ်မျှတပြီး ပွင့်လင်းမြင်သာတဲ့ ရွေးကောက်ပွဲတွေ ဖြစ်ရမယ်ဆိုတာကို မြန်မာနိုင်ငံခြားရေးဝန်ကြီး ဦးဝဏ္ဏမောင်လွင်က ဒီကနေ့ ထပ်မံ အာမခံလိုက်ပါတယ်။ ဒါပေမဲ့လည်း နိုင်ငံတကာ လေ့လာအကဲခတ်ရေးအဖွဲ့တွေကတော့ - ဒီကြားဖြတ် ရွေးကောက်ပွဲကို လေ့လာရမယ့်နေရာမှာ အကန့်အသတ်တွေ ရှိနေတဲ့အတွက် တကယ်တမ်း လွတ်လပ် ပွင့်လင်းပြီး တရားမျှတပါ့မလားဆိုတာ စိုးရိမ်စိတ် ရှိနေကြပုံ ပေါ်ပါတယ်။\nဒီကနေ့ မြန်မာအစိုးရ နိုင်ငံခြားရေးရုံးမှာ နိုင်ငံခြားရေးဝန်ကြီး ဦးဝဏ္ဏမောင်လွင်က နိုင်ငံတကာလေ့လာရေး အကဲခတ်အဖွဲ့တွေကို ရှင်းလင်းပြောကြားတဲ့ပွဲမှာ ဒီကြားဖြတ်ရွေးကောက်ပွဲနဲ့ ပတ်သက်ပြီးတော့ အဓိက ဘာတွေ ရှင်းလင်းခဲ့သလဲဆိုတာကို ရန်ကုန်မှာ ရောက်နေပြီး ဒီရှင်းလင်းပွဲကို ကိုယ်တိုင် တက်ရောက်သတင်းယူခဲ့တဲ့ ကိုကျော်ကျော်သိန်းက အပြည့်အစုံပြောပြထားပါတယ်။\nကျော်ကျော်သိန်း။ ။ ဟုတ်ကဲ့ခင်ဗျား။ နိုင်ငံခြားရေး ၀န်ကြီး ဦးဝဏ္ဏမောင်လွင် ရှင်းလင်းသွားတာ ကတော့ ကျနော်တို့ သတင်းမီဒီယာသမားတွေကို ထုတ်ပြန်ထားတဲ့ ဆောင်ရန်၊ ရှောင်ရန်အချက်တွေနဲ့ အတော်လေးကို ဆင်တူပါတယ်။ ဒီကြားဖြတ်ရွေးကောက်ပွဲမှာ ရွေးကောက်ပွဲကို ဘယ်လို လေ့လာစောင့်ကြည့်လို့ ရတယ်၊ ဘာတွေအကန့်အသတ်ရှိတယ်၊ ဘာတွေလုပ်ခွင့်ရှိတယ် စသည်အားဖြင့် တော်တော်လေးတော့ ပြည့်ပြည့်စုံစုံ သူပြောသွားပါတယ်။ သွားချင်တဲ့နေရာကို လွတ်လွတ်လပ်လပ် သွားနိုင်တယ် အတားအဆီး အကန့်အသတ် မရှိဘူး။ ကျနော်တို့ တီဗွီ ရုပ်မြင်သံကြားပေါ့လေ ရိုက်လို့ရတယ်။ သတင်းပို့လို့ရတယ်။ အဲဒါတွေကို သူပြောပါတယ်။\nတကယ်လို့ လေ့လာစောင့်ကြည့်သူတွေက အကူအညီတောင်းမယ်ဆိုရင်လည်း နိုင်ငံခြားရေး ၀န်ကြီး ဋ္ဌာနက အပြည့်အ၀ အကူအညီပေးမယ်လို့ သူပြောပါတယ်။ စည်းမျဉ်းစည်းကမ်းတွေ ကန့်သတ်ချက်တွေကို သူဖတ်ပြပါတယ်။ တခါ ဒီလေ့လာစောင့်ကြည့်သူတွေအတွက် Code of Contents လို့ခေါ်တဲ့ စာအုပ်ငယ်ကိုလည်း ဝေတာကို တွေ့ရပါတယ်ခင်ဗျ။\nနန္ဒာချမ်း။ ။ ဒါဆိုရင် ဒီနိုင်ငံတကာကနေ ရောက်ရှိနေတဲ့ ရွေးကောက်ပွဲစောင့်ကြည့်ရေး အဖွဲ့တွေကရော အဓိက စိုးရိမ်မှု ဘာတွေရှိသလဲရှင့်၊ ဘာဖြစ်မလဲရှင့်။\nကျော်ကျော်သိန်း။ ။ ဟုတ်ကဲ့ခင်ဗျ။ နိုင်ငံခြားရေး ၀န်ကြီး ရှင်းလင်းအပြီးမှာ သူက လေ့လာစောင့်ကြည့်သူတွေကို မေးခွန်းမေးခွင့်ပေးပါတယ်။ မီဒီယာသမားတွေကိုတော့ မေးခွန်းမေးခွင့် မပြုပါဘူး။ ဆိုတော့- လေ့လာစောင့်ကြည့်သူတွေ မေးတဲ့ အထဲမှာ သူတို့ မေးခွန်းတွေ အပေါ်မှာ ကျနော် ခန့်မှန်းကြည့်ရသလောက်ကတော့ အဓိက စိုးရိမ်နေကြပုံရတဲ့ အချက်က ဒီရွေးကောက်ပွဲ ကျင်းပတဲ့နေ့မှာ မဲရုံတွေ မဖွင့်ခင်- မဲပေးတဲ့ အချိန်၊ မဲပေးပြီးလို့ မဲတွေရေတွက်တဲ့အချိန်- အဲဒီ တချိန်လုံးမှာ လေ့လာစောင့်ကြည့်သူတွေရော မီဒီယာ သမားတွေရော မဲရုံအတွင်းကို ၀င်ပြီး လေ့လာလို့ မရဘူး၊ သတင်းယူလို့ မရဘူး။ မဲရုံအပြင် ကိုက် ၅၀၀ အကွာကနေပဲ ကျနော်တို့ သတင်းယူလို့ ရမယ်၊ လေ့လာလို့ ရမယ်ဆိုတဲ့ အချက် ဖြစ်ပါတယ်။\nအဓိက ကတော့ လေ့လာစောင့်ကြည့်သူတွေ အနေနဲ့က မဲရုံထဲကို ၀င်ပြီးတော့ သူတို့ လေ့လာခွင့် မရဘူးဆိုရင် မဲပုံးတွေ သေသေချာချာ ပိတ်ထားသလား၊ မဲပုံးတွေက အလွတ်တွေ ဖြစ်ရဲ့လား၊ အထဲမှာ မဲတွေ ရှိနေလား စသည်အားဖြင့် စစ်ခွင့်မရှိဘူး။ မဲရေတွက်တဲ့ အခါမှာလည်းပဲ သူတို့ မဲရေတွက်တာကို ၀င်ကြည့်ခွင့်မရှိဘူးဆိုရင် ဒီရွေးကောက်ပွဲဟာ လွတ်လပ်ပြီးတော့ ပွင့်လင်းမြင်သာတဲ့၊ တရားမျှတတဲ့ ရွေးကောက်ပွဲ ဖြစ်နိုင်ပါ့မလား။ ဖြစ်လာနိုင်ဖို့အတွက်က အဲဒီလို ကန့်သတ်ချက်က ဘယ်လောက်ထိ အတားအဆီး ရှိနေသလဲ ဆိုတဲ့အပေါ်မှာတော့ အဓိက စိုးရိမ်ချက် ဖြစ်ပုံရပါတယ် ခင်ဗျ။\nနန္ဒာချမ်း။ ။ ဟုတ်ကဲ့ရှင့်။ ဒါဆိုရင် လွတ်လပ်ပြီးတော့ တရားမျှတတဲ့ ရွေးကောက်ပွဲ ဖြစ်ဖို့ပေါ့လေ လက်ရှိ အခြေအနေက ဘယ်လောက်အထိ စိုးရိမ်စရာ ဖြစ်နေတယ်လို့ တခြား ပြည်တွင်းမှာ ရှိနေတဲ့ ရွေးကောက်ပွဲ လေ့လာစောင့်ကြည့်ရေး အဖွဲ့တွေကရော ပြောလဲရှင့်။\nကျော်ကျော်သိန်း။ ။ ဟုတ်ကဲ့၊ ပြောတာရှိပါတယ်။ ကျနော် ဒီကနေ့ ညနေပိုင်းမှာပဲ ဒီ ရန်ကုန်မြို့က ၈၈ မျိုးဆက် ကျောင်းသားအဖွဲ့ရဲ့ ရုံးခန်းကို ရောက်ပြီးတော့ သူတို့အဖွဲ့က သီးခြား လွတ်လပ်တဲ့ ရွေးကောက်ပွဲ လေ့လာစောင့်ကြည့်ရေးကွန်ယက်ဖွဲ့ပြီးတော့ ဒီမဲဆန္ဒနယ် အသီးသီးမှာ လေ့လာစောင့်ကြည့်တာတွေ လုပ်ပါတယ်။ အဲဒီကနေ သတင်းအချက်အလက်တွေ စုဆောင်းပြီးတော့ ဒါတွေကို စာရင်းပြုစုမယ်။ ပြီးတဲ့အခါကျရင် ဒီရွေးကောက်ပွဲ ကော်မရှင် ဥက္ကဋ္ဌ ဆီကိုလည်း သူတို့ ရထားသလောက် အချက်အလက်တွေနဲ့ သူတို့ ပေးပို့မယ် စသည်အားဖြင့် သူတို့ ပြောပါတယ်။ ကျနော် ဒီအဖွဲ့ရဲ့ ခေါင်းဆောင်တဦးဖြစ်တဲ့ ကိုကိုကြီးကို ကိုယ်တိုင် တွေ့ဆုံပြီးတော့ မေးတဲ့အခါမှာ ခုန ပြောတဲ့ကန့်သတ်ချက်ပေါ့နော်- မဲရုံအတွင်းကို ၀င်ပြီးတော့ လေ့လာခွင့်မရတဲ့ ကန့်သတ်ချက်က လွတ်လပ်ပြီးတော့ တရားမျှတတဲ့ ရွေးကောက်ပွဲ ဖြစ်ဖို့ ဘယ်လောက်အထိ စိုးရိမ်စရာကောင်းလဲ-ဆိုတဲ့ အခြေအနေနဲ့ ပတ်သက်ပြီးတော့ ကိုကိုကြီးက ကျနော့်ကို အခုလို ပြောပြပါတယ် ခင်ဗျ။\nကိုကိုကြီး ။ ။"နိုင်ငံတကာ စောင့်ကြည့်သူတွေကို ခွင့်ပြုတယ်ဆိုတဲ့အခါမှာ ဟို“ပေးကားပေး၏ မရ" တော့- မဖြစ်သင့်ဘူး။ တကယ်ကို သူတို့က သေသေချာချာပေါ့လေ- အချက်အလက်တွေကို ရှာဖွေ စုဆောင်းနိုင်တဲ့ အခွင့်အလမ်းမျိုး၊ လေ့လာနိုင်တဲ့ အခွင့်အလမ်းမျိုးတော့ ပေးသင့်တယ်လို့ ကျနော် မြင်တယ်လေ။ အခု ခွင့်ပြုတဲ့အချိန် ကိုယ်နှိုက်က ပြောရရင် အရမ်းကို နည်းလွန်းတယ်။ တကယ့် တကယ်က ရွေးကောက်ပွဲ အကြိုကာလ လေ့လာဖို့ဆိုရင် တလလောက် ကျနော်တို့ အနည်းဆုံး အချိန်ယူဖို့ လိုတယ်။ အခုဟာ ကျနော်တို့ဟာ မဲစာရင်းထဲမှာ ထည့်သွင်းထားတဲ့ လူအရေအတွက်တွေ ကိုယ်နှိုက်က ကျနော်တို့ အငြင်းပွားစရာ အများကြီး ရှိနေတာ။ ဆိုတော့- အခု ရွေးကောက်ပွဲစောင့်ကြည့်ဖို့ အတွက် နိုင်ငံတကာက လေ့လာသူတွေကို ခွင့်ပြုတယ်ဆိုရင်လည်းပဲ သူတို့အနေနဲ့ ဒါ နိုင်ငံတကာ စံနှုန်းတွေနဲ့ အညီပေါ့လေ- လွတ်လွတ်လပ်လပ် လေ့လာစောင့်ကြည့်သင့်တဲ့ အခွင့်အလမ်းတွေတော့ ရသင့်တယ်လို့ ကျနော် မြင်တယ်လေ။\nကျော်ကျော်သိန်း။ ။ အဲဒါကတော့ ၈၈ မျိုးဆက်ကျောင်းသားများအဖွဲ့က ခေါင်းဆောင်တဦးဖြစ်တဲ့ ကိုကိုကြီးပါ။ သူတို့က အချက်အလက်တွေ စုဆောင်းတဲ့နေရာမှာ အခုချိန်ထိ သူတို့ဆီကို မဲဆန္ဒနယ် အသီး သီးကနေ အချက်အလက်တွေ ၀င်နေပါတယ်။ အဲဒါတွေကို သူတို့ ပြုစုနေပါတယ်။ အဲဒီ သိထားပြီးသမျှ အချက်အလက်တွေကနေပြီးတော့ အခု ကြားဖြတ်ရွေးကောက်ပွဲ အခြေအနေဟာ ဘယ်လိုမျိုးပုံစံကို ဦးတည်နေသလဲ ဆိုတဲ့ မေးခွန်းပေါ်မှာတော့ ကိုကိုကြီးက အခုလိုမျိုး ဖြေပါတယ် ခင်ဗျ။\nကိုကိုကြီး။ ။ ကျနော်တို့ဆီကို တဦးချင်းကရော အစုအဖွဲ့အလိုက်ရော မဲဆန္ဒနယ်တွေကနေ လှမ်းပို့တဲ့ သတင်း အချက်အလက်တွေ ရှိတယ်။ ဆိုတော့ ကျနော်တို့ အဲဒီ သတင်းအချက်အလက်တွေကို စုဆောင်း ပြီးတော့ ကျနော်တို့ ဒီ မနက်ဖြန်ဆိုရင်ပဲ ရွေးကောက်ပွဲ ကော်မရှင်ဥက္ကဋ္ဌဆီကို ကျနော်တို့ရဲ့ သဘော ထားတွေပေါ့လေ ပေးပို့ဖို့ အစီအစဉ်ရှိတယ်။ လောလောဆယ်မှာတော့ ချို့ယွင်းချက်တွေ တွေ့နေတာတော့ အများကြီးပဲ။\nကျော်ကျော်သိန်း။ ။ အဲဒါကတော့ ရန်ကုန်မြို့မှာ ၈၈ မျိုးဆက်ကျောင်းသား ခေါင်းဆောင် ကိုကိုကြီးကို ကျနော် တွေ့ဆုံမေးမြန်းခဲ့တာပါ။ ကြားဖြတ်ရွေးကောက်ပွဲနဲ့ ပတ်သက်ပြီးတော့ ၂ ရက်ပဲ လိုတော့တဲ့ အချိန်မှာ ရွေးကောက်ပွဲနဲ့ ပတ်သက်တဲ့ မဲဆွယ်စည်းရုံး ဆိုင်ရာပြဿနာတွေ၊ မဲဆန္ဒရှင် စာရင်းဆိုင်ရာ ပြဿနာတွေ- ဒါတွေကတော့ အခုချိန်ထိ ကျနော်တို့ ကြားနေရတုန်းပါပဲ။ မနက်ဖြန်မှာလည်းပဲ အမျိုးသားဒီမိုကရေစီအဖွဲ့ချုပ်ကနေပြီးတော့ ဒေါ်အောင်ဆန်းစုကြည်ရဲ့ နေအိမ်ခြံဝင်း အတွင်းမှာ ရွေးကောက်ပွဲနဲ့ ပတ်သက်ပြီးတော့ သတင်းစာ ရှင်းလင်းပွဲတခု လုပ်ဖို့ရှိတယ်လို့ ကျနော်တို့ သိထားရပါတယ် ခင်ဗျာ။\nSource : ကျော်ကျော်သိန်း - နန္ဒာချမ်း (VOA)\nကြိုတင်မဲပေးပွဲစတင်၊မဲမသမာမှုများရှိနေဟု စောင့်ကြည်သူများပြောကြားSaturday, March 31, 2012\n၂၀၁၂ ကြားဖြတ်ရွေးကောက်ပွဲအတွက် လစ်လပ်မဲဆန္ဒနယ် ၄၅ ခုစလုံးမှာ ကြိုတင်မဲ ပေးချင်တဲ့သူ တွေအတွက် မတ် ၃၀ နဲ့၃၁ ရက်တွေမှာ ကြိုတင်မဲတွေ စတင် ပေးနေကြပြီ ဖြစ်ပါတယ်။\nရွေးကောက်ပွဲကော်မရှင်ရဲ့ထုတ်ပြန်ချက်အရ မဲရုံတာဝန်ကျတဲ့ဝန်ထမ်း၊တာဝန်နဲ့ခရီးထွက်ရ မယ့်ဝန်ထမ်းတွေအပါအဝင် သက်ကြီးရွယ်အိုတွေ၊ကျန်းမာရေးချို့ယွင်းနေတဲ့သူတွေ၊အချုပ် ကျနေတဲ့သူတွေက ကြိုတင်မဲ ပေးခွင့်ရတာ ဖြစ်ပါတယ်။\nဧရာဝတီတိုင်းဒေသကြီးပုသိမ်မြို့နယ်ထဲကရပ်ကွက်တချို့မှာ ဒီကနေ့မနက်က ကြိုတင်မဲ ပေးရာမှာ မဲရုံတာဝန်ရှိသူတွေက ပါတီကိုယ်တာဝန်ရှိသူ တွေကို ဟန့်တားမှုတွေ ရှိခဲ့တယ်လို့အန်အယ်လ်ဒီပါတီ ကိုယ်စားလှယ်လောင်းက ပြောပါတယ်။\nကြိုတင်မဲပေးတဲ့အတွက် ပါတီကိုယ်စားလှယ်လောင်းတွေ မဲရုံကို စေလွှတ်ပြီးစောင့်ကြည့်ခိုင်းရာမှာ ၁၄ ရပ်ကွက်က မဲရုံတာဝန်ရှိသူတွေက အန်အယ်လ်ဒီပါတီ ကိုယ်စားလှယ်လောင်းရဲ့ကိုယ်စားလှယ် ၂ ဦးကို မဆိုင်ရင် ဝင်မရှုပ်နဲ့လို့ခြိမ်းခြောက် တားမြစ်တယ်လို့အန်အယ်လ်ဒီ ကိုယ်စားလှယ် ဦးဝင်းမြင့်က ပြောပါတယ်။\n“ကြိုတင်မဲတွေတော့ပေးပြီးဗျ၊တချို့ရပ်ကွက်ကတော့လည်းမှန်မှန်ကန်ကန်ပေါ့လေ။ တချို့ရပ်ကွက်က မဟုတ်ဘူး။ ဟိုတုန်းက အကျင့်ရှိသေးတယ်။ ကျနော်တို့ဆီက မဲရုံကိုယ် စားလှယ်၊အကူကိုယ်စားလှယ်တွေကို အဲဒီ ကြိုတင်မဲကို စောင့်ခိုင်းထားတဲ့အခါမှာ ဘာမှ ကြည့်ခွင့်သိခွင့်မရှိအောင် ဟိန်းဟောက်ထားပြီးဘာမှကြည့်စရာ မလိုဘူး၊သိစရာမလိုဘူးဆိုပြီးပြောဆို တာကို ကျနော့်ဆီ ရောက်လာပြီးပြောပြတော့ကော်မရှင်ဆီကို တခါတည်းဆက်ပြီးတော့ဒီလို မလုပ်ပါနဲ့ခင်ဗျားတို့အောက်ခြေက ကော်မရှင်တွေ ဒီလိုဖြစ်နေတယ်ဆိုပြီးလှမ်းအကြောင်းကြားရသေးတယ်။”\nပုသိမ်မြို့မှာ ရွေးကောက်ပွဲ အကြိုကာလ မဲဆွယ်စည်းရုံးနေတဲ့နေရာမှာလည်းသက်ဆိုင်ရာဒေသ အာဏာပိုင်တချို့နဲ့ဒု-ဝန်ကြီးအဆင့်ရှိသူတဦးဟာ ကြံ့ခိုင်ရေးပါတီ ကိုယ်စားလှယ်အတွက် မဲဆွယ်ခဲ့တာနဲ့ဒေါ်အောင်ဆန်းစုကြည်ကို သိက္ခာချတဲ့စာရွက်စာတမ်းတွေကို မြို့နယ်ထဲမှာ ဖြန့်ဝေတာမျိုးလည်းရှိနေတယ်လို့ဦးဝင်းမြင့်က ပြောပါတယ်။\nအလားတူ ဧရာဝတီတိုင်းဖျာပုံမြို့ပေါ်က ရပ်ကွက်တချို့မှာလည်းဒီနေ့ကြိုတင်မဲ ပေးခဲ့ကြရာမှာ လျို့ဝှက် ကြိုတင်မဲကိုပိတ်ထားတဲ့အိပ်မှာ ချိတ်တွေ ကွာနေပြီးပွင့်နေတာကို တွေ့ရတယ်လို့ဖျာပုံရွေးကောက်ပွဲ စောင့်ကြည့်ရေးကွန်ရက်က ကိုဘသက်အောင်က ပြောပါတယ်။\n“ဒီနေ့မှာ ၁၀ ရပ်ကွက်၊၈ ရပ်ကွက်၊၁၄ ရပ်ကွက်၊၉ ရပ်ကွက်တွေဆီကို သွားပြီးစုံစမ်းတော့အဲဒီမှာ မဲရုံမှာ ကြိုတင်မဲ လိုက်ပြီးတော့ကောက်ခံတဲ့အခါမှာ ချိတ်ပိတ်ထားတဲ့စာအိတ်တွေက ဘေးတ ဖက်တချက်မှာ ပွင့်နေတယ်။ ဒါကို သွားတွေ့တဲ့အခါ ကော်မရှင်ကို သူတို့ပြောတယ်ပေါ့။ တချို့ရပ်ကွက် ကော်မရှင် ဥက္ကဋ္ဌက ပြင်ပေးတယ်။ ဥပမာ – ၉ ရပ်ကွက် ကော်မရှင် ဥက္ကဋ္ဌ ဆိုရင် ပြန်ပြီးတော့ပြင်ပေးတယ်။ တချို့ရပ်ကွက်တွေကတော့ပြင်မပေးသေးဘဲနဲ့ဒီအတိုင်းထားထားတယ်’လို့ပြောပါတယ်။\nဒါ့ပြင် ၁၄ ရပ်ကွက်မှာ ကြိုတင်မဲ စာရွက်မှာ ရပ်ကွက်ကော်မရှင် တံဆိပ်တုံးနဲ့လက်မှတ်တွေ မပါဝင်ကြောင်းတွေ့ရပြီးကိုးအိမ်တန်းကျေးရွာမှာတော့ကြိုတင်မဲ ကောက်ခံတဲ့အခါမှာ ပါတီကိုယ်စားလှယ်တွေကို လိုက်ပါခွင့်မရှိဘူးဆိုပြီးရပ်ကွက်ကျေးရွာ ကော်မရှင် ဥက္ကဋ္ဌကနေပြီးတော့အော်ငေါက်ပြီးပြောတာမျိုးတွေလည်းတွေ့ရပါတယ်။”လို့၈၈ မျိုးဆက် ကျောင်းသားတွေရဲ့ရွေးကောက်ပွဲစောင့်ကြည့်ရေးကွန်ရက်က ကိုဘသက်အောင် ပြောပါတယ်။\nစစ်ကိုင်းတိုင်းဒေသကြီးပုလဲမြို့နယ်အတွင်းမှာ မြို့နယ်ရွေးကောက်ပွဲ ကော်မရှင်က ကြိုတင်မဲ ကောက်ယူမှုဟာ တရားဥပဒေနဲ့မကိုက်ညီဘဲ မသမာတဲ့ဘက်ကို ဦးတည်နေတယ်လို့အန်အယ်လ်ဒီ အမတ်လောင်းဒေါ်ခင်စန်းလှိုင်က ပြောပါတယ်။\n“အန်တီတို့မြို့နယ်မှာ မနက်ကတည်းက ကြိုတင်မဲတွေ ရွာတိုင်းစေ့လိုက်ပြီးကောက်နေကြပြီ။ ကျေးရွာကော်မရှင် ဥက္ကဋ္ဌကနေပြီးတောမှ တအိမ်တက် တအိမ်ဆင်းလိုက်ပြီးတော့မှ ကြိုတင်မဲကို ကောက်နေတယ်။ ဥပဒေအရ ဆိုလို့ရှိရင် ကြိုတင်မဲ ပေးချင်တဲ့လူက ကော်မရှင်ကို အကြောင်းကြားမှ ကော်မရှင်ကနေ ကြိုတင်မဲ ပေးချင်တဲ့လူရဲ့အိမ်ကို သွားပြီးတော့ယူရမှာ။ အခုဟာက မဟုတ်ဘဲနဲ့ကျေးရွာကော်မရှင်ကနေပြီးတော့မှ တအိမ်တက် တအိမ်ဆင်းလိုက်ပြီးတော့ကြိုတင်မဲကို လိုက်ကောက်နေတာဆိုတော့ဒါ ဥပဒေနဲ့လုံးဝ မညီညွတ်ဘူး’လို့ပြောပါတယ်။\nဒီကိစ္စကို မြို့နယ်ကော်မရှင်ကို တင်ပြထားပေမယ့်အရေးယူ ဆောင်ရွက်တာ မရှိဘူးတဲ့အကြောင်းနဲ့ကျေးရွာကော်မရှင် ဥက္ကဋ္ဌက ကြံ့ခိုင်ရေးပါတီရဲ့ဥက္ကဋ္ဌ ဖြစ်နေတဲ့အကြောင်းလည်းဒေါ်ခင်စန်းလှိုင်က ပြောပါတယ်။\nရှမ်းပြည်နယ် ကလောမြို့နယ်ဟာ တပ်နယ်ဆိုပေမယ့်မြို့နယ်ထဲ ကြိုတင်မဲပေးတဲ့သူ အရေအတွက် ပြောပလောက်အောင် မရှိဘူးလို့သိရပါတယ်။ မြို့နယ်အတွင်းမဲပေးပိုင်ခွင့်ရှိသူပေါင်း၉ သောင်းကျော် ရှိတဲ့အနက် တပ်မတော်သားမဲပေးနိုင်သူပေါင်းကတော့၁ သောင်းကျော်ပဲ ရှိပြီးတော့တိုင်းရင်းသားမဲက အများစု ဖြစ်တဲ့အတွက် တိုင်းရင်းသားပါတီတွေ အခြေအနေ ကောင်းနိုင်တယ်လို့ကျားဖြူပါတီ ကိုယ်စားလှယ် ဦးစပ်သာဦးက ဒီဗွီဘီကို ပြောပါတယ်။\nBROUK President Maung Tun Khin (Live Interview) with BBC World\nBROUK President shares the knowledge of recent Burma's election and situation of Rohingya people in Arakan, Burma on 30 March 2011\nClick "Play" to watch\nလာမည့်ကြားဖြတ်ရွေးကောက်ပွဲသည် လုံးဝလွတ်လပ်ပြီး တရားမျှတသော ရွေးကောက်ပွဲဖြစ်နိုင်အုန်းမည်မဟုတ်ကြောင်း ဒေါ်အောင်ဆန်းစုကြည် ပြောကြား\nမဟုတ်ကြောင်း ဒေါ်အောင်ဆန်းစုကြည် ပြောကြားသတင်းစာရှင်းလင်းပွဲတွင်တွေ့ရသော ဒေါ်အောင်ဆန်းစုကြည်။ (ဓာတ်ပုံ-ဂျေမောင်မောင်၊အမရပူရ)\nမဟုတ်ကြောင်း ဒေါ်အောင်ဆန်းစုကြည်ကယနေ့(မတ်-၃၀) ပြုလုပ်သောသတင်းစာရှင်းလင်းပွဲတွင်ပြော\nကြားခဲ့သည်။ လွန်ခဲ့သော လအနည်းငယ်က ဖြစ်ပွားခဲ့သော ဖြစ်ရပ်များကိုကြည့်ပါက လာမည့်ကြားဖြတ်ရွေးကောက်ပွဲသည် လွတ်လပ်ပြီးတရားမျှတသည့် ရွေးကောက်ပွဲဖြစ်ရန် မထင်မြင်ကြောင်း ဒေါ်အောင်ဆန်းစုကြည်က ပြောကြားခဲ့သည်။ယမန်နေ့ကလည်း တောင်ငူတွင် အမျိုးသားဒီမိုကရေစီအဖွဲ့ချုပ်ကိုယ်စားလှယ်တစ်ဦးကို ကွမ်းသီးလုံးနှင့်ပစ်ပေါက်ခံခဲ့ရပြီး လူကိုထိမှန်ခြင်းမရှိဘဲကားကိုသာထိမှန်ခဲ့ကြောင်း၊အချို့နေရာများတွင်ဆိုင်းဘုတ်များဖျက်ဆီးခဲ့\nရရသည့် ဖြစ်ရပ်များဖြစ်ပွားခဲ့ကြောင်း ဒေါ်အောင်ဆန်းစုကြည်က\nပေါ်ပြူလာဂျာနယ် Read More


Better Sales Leader (အရောင်းအဖွဲ့ကို အကောင်းဆုံးဦးဆောင်နိုင်ဖို့) - Better Version\nBetter Sales Leader (အရောင်းအဖွဲ့ကို အကောင်းဆုံးဦးဆောင်နိုင်ဖို့)\nOctober 5, 2020 2021-10-29 20:48\nလုပ်ငန်းရှင်တစ်ယောက် အနေနဲ့ ၊ အရောင်းပိုင်းဆိုင်ရာကို တာဝန်ယူထားရတဲ့ မန်နေဂျာတစ်ယောက်အနေနဲ့ ကိုယ့်အရောင်းသမားများကို အကောင်းဆုံး ပုံစံနဲ့ စီမံ ဦးဆောင်နိုင်ပြီး ရောင်းအားမြှင့်တင်နိုင်ဖို့ Better Sales Leaders – Online Course\nအရောင်းပိုင်းဆိုင်ရာ ကျွမ်းကျင်သူတစ်ယောက် ဖြစ်လာဖို့အတွက် Better Sales Mastery Series ရဲ့ သင်တန်း တစ်ခုဖြစ်တဲ့ Better Sales Leader သင်တန်းမှာ ဆိုရင်\n🎯ကိုယ့်အရောင်းအဖွဲ့ကို အကောင်းဆုံးပုံစံနဲ့ ဘယ်လို ဖွဲ့စည်းတည်ဆောက်မလဲ။\n🎯ကိုယ့်လုပ်ငန်းရဲ့ Sales Target ရရှိဖို့ လူဘယ်နှစ်ယောက် ခန့်ရမလဲ။\n🎯ကိုယ့်လုပ်ငန်းအတွက် အရေးပါတဲ့ အရောင်းသမားတွေကို ဘယ်ရွေးချယ်ခန့်အပ်မလဲ။\n🎯Motivation အပြည့်ရှိနေတဲ့ အရောင်းသမားတွေ ဖြစ်လာဖို့ ဘာတွေ လုပ်နိုင်မလဲ။\n🎯အရောင်းသမားတွေရဲ့ အရည်အသွေးကို ဘယ်လို အကဲဖြတ်ပြီး\n🎯ရောင်းအားကျ၊ စိတ်ဓာတ်ကျနေတဲ့ အရောင်းသမားတွေကို ဘယ်လို ကိုင်တွယ်မလဲ။\n🎯အစည်းအဝေးထိုင်တိုင်း ရလာဒ်ကောင်းတွေ ရလာနိုင်အောင် ဘယ်လို လုပ်ဆောင်နိုင်မလဲ။\nစတဲ့ အကြောင်းအရာတွေကို ပါဝင်သွားမှာ ဖြစ်တဲ့ အပြင် Better Version ရဲ့ သင်တန်းများရဲ့ ပုံစံအတိုင်း လက်တွေ့ အသုံးချနိုင်မယ့် နည်းလမ်းများ၊ Tool များ ပေးသွားမှာ ဖြစ်ပါတယ်။\nကိုယ့်အရောင်းအဖွဲ့ကို အကောင်းဆုံးဦးဆောင်နိုင်ဖို့ Better Sales Mastery Series ရဲ့ နောက်ဆုံးအတန်းဖြစ်တဲ့ Better Sales Leader: Lead & Grow Together အတန်းကိုတက်ပါ။\nသင်ခန်းစာ Video တွေကို လေ့လာတဲ့အခါ အဆင်ပြေစေဖို့အတွက် အကြံပြုချက်များ\nModule 1 : Leadership Vs Management (စီမံခန့်ခွဲမှု နဲ့ ခေါင်းဆောင်မှုပုံစံများအကြောင်း)\nခေါင်းဆောင်ကောင်းဖြစ်ဖို့ ဘယ်လို အရည်အချင်းတွေ၊ ကိုယ်ရည်ကိုယ်သွေး တွေလိုအပ်သလဲ ဆိုတာကို ဒီ modules မှာလေ့လာရမှာ ဖြစ်ပါတယ်။\nHow we createacourse at Better Version\nBetter Sales Leader Course Introduction\nJoin with fellow learners to extend your network\nWhat Better Version Can Do For You?\nWhy people follow you? – Influential Factors\nA Leader’s Traits\n6 Quotients to becomeagreat Leader\nThink & Find Out\nBSL – Module 1 Quiz\nBSL - Resources\nDownload ပြုလုပ်ရန် Files များ\nBSL Modules – pdf\nJob Analysis − excel file\nPosition Agreement – excel file\nSalesforce Calculation – Template\nPerformance Appraisal and Bonus Calculation – Template\nContribution Margin Formula Excel_Template\nModule2: Organizing Your Sales Team (အရောင်းအဖွဲ့ကို အကောင်းဆုံးပုံစံနဲ့ ဘယ်လိုဖွဲ့စည်းတည်ဆောက်မလဲ)\nချမှတ်ထားတဲ့ရဲ့ Sales Target ရရှိဖို့ လူဘယ်နှစ်ယောက် ခန့်ရမလဲ။ ကိုယ့်လုပ်ငန်းအတွက် အရေးပါတဲ့ အရောင်းသမားတွေကို ဘယ်လို interview ပြီးရွေးချယ်ခန့်အပ်မလဲ ဆိုတာကို ဒီ modules မှာလေ့လာရမှာ ဖြစ်ပါတယ်။\nMarketing Objective – Sales Objectives – Sales Strategy\nSales Vs Marketing Oriented Structure\nMarketing Management and Personal Selling Management\nSalesforce Structure Designs\nSalesforce Size Calculation\nSalesforce Size Calculation Tutorial\nSales Objectives Setting\nApplication form for Shortlists\nThe Interview and Techniques To Use\nBSL – Module2Quiz\nModule3: Motivation and Training and Compensation (အရောင်းသမားတွေ တက်တက်ကြွကြွနဲ့အလုပ်တွေ လုပ်ကြစေဖို့အတွက်)\nMotivation သီအိုရီအမျိုးမျိုး အကြောင်းသိသွားမယ်။ Motivation အပြည့်ရှိနေတဲ့ အရောင်းသမားတွေ ဖြစ်လာဖို့ ဘာတွေ လုပ်နိုင်မလဲ။ ငွေကြေးတစ်ခုတည်းမဟုတ်ပဲ တစ်ခြား ဘယ်လို နည်းတွေ သုံးနိုင် မလဲ။ ရောင်းအားကျ၊ စိတ်ဓာတ်ကျနေတဲ့ အရောင်းသမားတွေကို ဘယ်လို ကိုင်တွယ်မလဲဆိုတာကို လေ့လာရမှာ ဖြစ်ပါတယ်။\nMotivation – Theory X & Theory Y\nMotivation & Behaviors\nMotivation – Maslow’s Hierarchy Of Needs\nMotivation – Herzberg’s Dual Factor\nMotivation- Vroom’s Expectancy Theory\nMotivation – Adam’s Inequity Theory\nModel of Salesforce Motivation\nGeneral Tips for Motivation\nMotivations in Practices\n10 Things To Motivate Your Team\nNo Cost and Low Cost Reward for Motivations\n7 Challenges That Every Business Must Meet\nTraining – Process – Content – Methods\nBSL – Module3Quiz\nBetter Version မှ သင်တန်းများရဲ့ အရည်အသွေးများ မြှင့်တင်နိုင်ရေးအတွက် Half_Class Feedback Form လေးကိုဖြည့်ပေးပါဦးနော်။\nModule4: Managing Sales Performance (အရောင်းရလဒ်များအား စီမံခန့်ခွဲခြင်း)\nအရောင်းသမားတွေရဲ့ အရည်အချင်းကို ဘယ်လို အကဲဖြတ်မလဲ၊ ဘယ်လို နည်းတွေနဲ့ bonus တွက်ပေးလို့ရလဲ၊ အလုပ်တာဝန်တွေကို စနစ်တကျ ဘယ်လိုခွဲဝေပေးလို့ရလဲ ဆိုတာကို နားလည်သွားမှာဖြစ်ပါတယ်။\nSales Performance Evaluation Process\nPerformance Appraisal and Bonus Calculation\nPerformance Appraisal and Bonus Calculation (Tutorial)\nBSL – Module4Quiz\nModule5: Effective Meeting Vs Huddles (ထိရောက်တဲ့ အစည်းအဝေးလုပ်ခြင်း)\nမီတင်တွေ၊ briefing တွေကျရင် စနစ်တကျ ဖြစ်အောင်၊ အစည်းအဝေးထိုင်တိုင်း ရလာဒ်ကောင်းတွေ ရလာအောင် ဘယ်လို လုပ်ဆောင်နိုင်မလဲ ဆိုတာကို သိရှိသွားမှာဖြစ်ပါတယ်။\nEffective Sales Meeting – Planning\nRunning An Effective Huddle\nBSL – Module5Quiz\nBetter Version မှ ပိုကောင်းတဲ့ service ကိုပေးနိုင်ဖို့ လူကြီးမင်းတို့ရဲ့ အချိန်၂မိနစ်လောက်လေးပေးပြီး Feedback form လေးကို ကူညီဖြေကြားပေးဖို့အတွက် မေတ္တာရပ်ခံပါတယ်။\nBetter Sales Leader အတန်းတက်ရောက်ပြီးသူများအတွက်\nDuration\t7 hours\nEnrolled\t393 students\nMessage Strategy: Applied Behavioral Economics Principles In Sales & Marketing\nPractical Marketing Strategies (လက်တွေ့အသုံးချ မားကတ်တင်းဗျူဟာချမှတ်နိုင်ဖို့)\nBetter Negotiator (ရလာဒ်ကောင်းတဲ့ ညှိနှိုင်းရေးသမားကောင်းဖြစ်လာစေဖို့)\nBetter Sales Strategist (မဟာဗျူဟာမြောက် အရောင်းပိုင်း စီမံခန့်ခွဲနိုင်ဖို့)\nBetter Salesman: Grow Your Revenues (ထိပ်တန်းအရောင်းသမားဖြစ်ဖို့)


4036 United States\n93741 visits from 52 countries\nContent View Hits : 1530928\nPLEASE CLICK SAYADAW PICTURE for detail\nခန္ဓာ ၅ ပါး\nပရမတ္တတရား ၄ ပါး\nရေခဲအချစ်နဲ့နှောင်ကြိုးဖြေ အပိုင်း (၃)\nအပိုင်း(၃) ရေခဲအချစ်နဲ့ နှောင်ကြိုးဖြေ\nPLEASE CLICK SAYADAW PICTURE.\n(USE ZAWGYI ONE FONTS)\nခွေးသည်မစင်ကိုမရွံမုန်းခြင်းသည်ကြိုက်စိတ် ပြင်းသောကြောင့်၊ ပိုးဖလံသည်မီးကိုမကြောက် ခြင်းသည်မီးကိုကြိုက်စိတ်မွှန်နေသောကြောင့်ပင်၊ ကြိုက်စိတ်တဏှာသည်အလွန်အဆိတ်ပြင်းလောက်အောင် သင်၏ဘဝကို ရူးစေတတ်သည်။\nကြီးမားသောမြေထုကြီးကိုတသွင်သွင်စီးသောရေအားဖြင့်တိုက်စားနိုင်ပေ၏၊ မေတ္တာရေယဉ်တသွင် သွင်စီးစေခြင်းဖြင့်ကိလေသာရန်သူများကိုတိုက်စားပစ်နိုင်သည်၊\nမေတ္တာသည် ရန်သူလည်းကြိုက်၊ မိတ်ဆွေလည်းကြိုက်၊ မိမိကိုယ်တိုင်လည်း နှစ်ခြိုက်သောတရားတည်း၊\nမိခင်ဝမ်းဗိုက်မှကျွတ်ကတည်းကနို့ တောင်း၍ကာမဖြင့်ထွက်လာကာ သေသည်အထိသူ့အရွယ်နှင့်သူ ကာမတလျက်သာ အသက်ငင် သေသွားရသော သူကသာ များချေ၏၊\nကာမနွံဗွက်မှ ကျော်ထွက်ရန် ကာမထောင်ထဲမှလွတ်မြောက်ရန် ဘာလုပ်ကြမလဲ၊\nဗုဒ္ဓါနုဿတိ ကမ္မဋ္ဌာန်းဖြင့် ရာဂစရိုက်ကိုနှိမ်၍ မေတ္တာကမ္မဋ္ဌာန်းဖြင့်ဒေါသစရိုက် ကိုချိုးထားခဲ့ပါလေ၊ သွားသွားလာလာ စားစားသောက်သောက် ထိုင်ထိုင်ထထ ရပ်ရပ်လျောင်းလျောင်း ဘယ်လိုဘဲနေနေ စိတ်ကိုသတိတင်း၍ရုပ်ပေါ်မေးတင်ကာ အထိ၊အသိ၊သတိ နှင့်အမြဲနေရင် လူရှုတ်ရှုတ်အလုပ်များများပေမဲ့ တည်စိတ်တွေပွား လာလိမ့်မယ်၊တည်ငြိမ်စိတ်ကို မပြတ်စေ ဒလစပ်သာရှုမှတ်ပေတော့၊\nအရှုပ်မှရသော အငြိမ်သည်တန်ဖိုးအကြီးဆုံး၊ အရှုပ်ထဲမှရသော အငြိမ်သည် အရှင်းထဲ ကရသည်ထက် တန်ဖိုးကြီးသည်ဆို၏၊\nလူရှုတ်ရှုတ်အလုပ်များတယ်လို့ ငြီးမနေနဲ့ တော့၊ ရှုတ်ချင်သလောက်ရှုတ်၊ များချင်သလောက်များ တရားစလုပ်ဖို့အဓိကဘဲ၊\nအပါယ်သို့ ပို့ လွှတ်တတ်သောကိလေသာတို့ ၏ဆူပူလောင်ကျွမ်းမှု၊ မိမိကိုယ်တွင်းရှိ ကိလေသာ တို့ အပေါ်မှာ ကျွန်ဖြစ်နေရသေးသဖြင့် ငိုတလှည့် ရီတလှည့်ဖြစ်နေရသော ဘဝမှလွတ်မြောက်ရန်\nမိမိချစ်ရသူများကိုနှောင်ကြိုးဖြေလိုက်ကြပါစို့ ၊ ပိုပိုပြီးတုတ်နှောင်မဲ့ ကိလေသာကြိုးတွေနဲ့အပယ်သို့ ကျမဲ့အစား အတူတူလက်တွဲရင်း ပထမ ဒုတိယ မဂ်ဖိုလ်နိဗ္ဗာန်ရောက်စေနိုင်မဲ့ သီလသမာဓိပညာကြိုး များဖြင့်သာ တက်လမ်းရှာသင့်ပါပြီ၊\nမေတ္တာစစ်နှင့်ချစ်တတ်သူ သည် နှောင်ကြိုးဖြေကာ အပယ်မကျသောနည်းလမ်းကိုအရင်ရှာ၊ တရားအားထုတ်ရင်း ချစ်တဲ့သူတွေကို အထက်သို့ တက်ရန် လက်တွဲခေါ်သင့်သည်။\nအတူနေပြီး ကြိုးဖြေမှ အတူတူရှေ့ လှမ်းလို့ အထက်သို့ တက်နိုင်မှာမို့ ၊သူလဲသူကံနဲ့ သူ ကိုယ်လဲကိုယ့်ကံ နဲ့ ကိုယ်၊\nနေ့ စဉ် လဲရှင်ရက်နဲ့ ကွဲနေရ၊၊လိုချင်တာ တွေ မရ၊ ရနေတာတွေမကျေနပ်သေး၊\nပြီးတာတွေမမေ့နိုင်၊ အံတကြိတ်ကြိတ်နဲ့ မျက်ရည်ကဝဲ မပြီးနိုင်မဆုံးနိုင်ပါဘဲ၊ ဘာတွေဘဲဖြစ်ဖြစ်\n”ကံကြုံလို့ ဆုံ၊ကံကုန်လို့ ကွဲ ဘာဝမ်းနည်းစရာရှိသလဲ၊”\nပူလောင်တဲ့ ဘဝ သူပြောငါပြောငြင်းမနေတော့၊\nမင်းလဲမင်းကံ ငါလဲငါ့ကံ ကိလေသာကင်းဘို့ အချစ်စစ်ြဖစ်လို့ \nရေခဲအချစ်နဲ့လိုရာသွားစေ မေတ္တာဝေ\nချည်နှောင်တဲ့ကြိုးတွေ ဖြေကာပေးလိုက်မယ် မင်းအတွက်ဘဲ။\nနှောင်ကြိုးမဖြေက အပယ်သို့ သာအားလုံး ကျရချေမည်။\nအနီးနေ မိတ်ဆွေများအတွက် အားပေးသံ\nလမ်းခွဲခါနီးမင်းကိုမချစ်ချင်တော့ဘူး၊သံယောဇဉ်တော့ရှိပါတယ်လို့ ချစ်သူတွေရဲ့စကားတွေနဲ့ကြုံတိုင်း ဆုံတိုင်းဒေါသစိတ်နဲ့ မငိုမိဘို့ ၊ မင်းကိုသာအချစ်ဆုံးတသက်လုံးမကနောက်ဘဝပါဆုံချင်သေးရဲ့ လို့ စကား တွေ နဲ့ကြုံတိုင်းဆုံတိုင်း သတိလက်လွတ်မနေမိဘို့ ၊\nသူ့ လမ်းသူ ကိုယ့်လမ်းကိုယ်သွားနေကြရတဲ့ဘဝသံသရာလမ်းပေါ်မှာကံကြုံလို့ခဏလေး ဆုံတွေ့ ရခိုက်မှာမေတ္တာနဲ့ ဘဲသူလိုတာ ဖေးကူညီ ထောက်မပြီးအကုသိုလ်တွေရှောင် ကုသိုလ်တွေသာ ဆောင်ကြရင်း ကိုယ့်အတွက်ရော သူ့ အတွက်ပါ ပါရမီဖြည့်ဘို့ \nဉာဏ်လက်နက်နဲ့ နှောင်ကြိုးကိုဖြည်ထား၊ ကာမဂုဏ်ခံစားအစွဲမထားမိစေဘို့ နဲ့နှောင်ကြိုးလွတ်စိတ်သို့သာဦးတည်၍ထားရင်း\n”ရေခဲအချစ်နဲ့ နှောင်ကြိုးဖြေ”ဆိုတဲ့စကားလေး အမှတ်ရပြီး အငိုတိတ်ကာ ပြုံးနိုင်ကြပါစေ၊\n( ကျောက်တလုံးတောရဆရာတော်ဘုရား၏ )အဆုံးအမစကားကို ရင်ဝယ်စွဲကာ ဆရာ့စကားဘုရားစကားမို့ ဆရာ့စကား ရင်ဝယ်ထားလျှက် နာခံလျှက်၊ လုပ်ရင်းကိုင်ရင်း ကျင့်ကြံရင်း၊ တရားနှင့်အဖော်၊ ချစ်သူအပေါ် မေတ္တာစစ် နှင့် ကိလေသာရမက် အခက်မဝေချင်တော့ ပါရမီဖြည့်ကာ ကုသိုလ်လက်ဖြင့်သာ တွဲခေါ်မဲ့ရက် မရောက်မချင်း မတုန်မလှုပ် လောကဓံရှုတ်ကို ကာမအိုင်ဗွက် ရွှ့ံနွံထက်ဝယ် နေသော်ငြားလဲ ငါးရံ့ပမာရွှံထဲနေ ရွှ့ံမပေစေဘဲ ကူးကာခတ်ခါ လွတ်မြောက်ရာ နိဗ္ဗာန် လမ်းသို့ သာ မရောက်မချင်း အားအင်တင်းမည် ငါ၏သန္ဓိဋ္ဌာန်ပေတည်း၊\nသံယောဇဉ် ၁၀ ပါး\nသတ္တဝါတို့ ကိုထိုထိုဘဝမှမလွတ်ရအောင်(သို့ ) သံသရာစက်မှမရုန်းထွက်နိုင်အောင် ကြိုးဖြင့်တုတ်နှောင် ထားသကဲ့သို့ ချည်နှောင်တတ်သောတရားကို သံယောဇဉ်ဟုခေါ်၏၊\n(တရားကိုယ်မှာ လောဘ၊ဒေါသ၊မာန၊ဒိဋ္ဌိ၊ဝိစိကိစ္ဆာ၊ဥဒ္ဓစ္စ၊အဝိဇ္ဇာ ဟူ၍ ၇ပါးသာရှိ၏၊ စေတသိက်များဖြစ်၏) နောက်ပိုင်းမှာစိတ်တွေစေတသိက်တွေပိုရှင်းပြပေးမယ်၊\n(၂)ဘဝသံယောဇဉ် (ရူပရာဂ သံယောဇဉ် နှင့် အရူပရာဂ သံယောဇဉ်)\n(၈)ဣသာ သံယောဇဉ် (ဥဒ္ဓစ္စ သံယောဇဉ် ကိုလျော့၍ ဣသာနှင့် မစ္ဆာရိယ အစားထိုး၏)\n(၉) မစ္ဆာရိယ သံယောဇဉ်\nကိလေသာ ၁၀ ပါး\n(၁)လောဘ (၂) ဒေါသ (၃)မောဟ (၄)မာန (၅)ဒိဋ္ဌိ (၆) ဝိစိကိစ္ဆာ (၇)ထိန (၈) ဥဒ္ဓစ္စ (၉)အဟိရိက (၁၀) အနောတ္တပ္ပ\nတရားကိုယ်များမှာ ဤအမည်ရှိသော စေတသိက်များတည်း၊\n(၁)မေတ္တာ = အဒေါသ=မကြမ်းတမ်းမခက်ထန်ခြင်းသဘော၊\n(၂)ကရုဏာ = ဒုက္ခိတသတ္တဝါပညတ်ကိုအာရုံပြု၍ သနားကြင်နာခြင်းသဘော၊\n(၃)မုဒိတာ= သုခိတသတ္တဝါ ပညတ်ကိုအာရုံပြု၍ ဝမ်းမြောက်ခြင်းသဘော၊\n(၄)ဥပေက္ခာ= တတြမဇ္ဈတ္တတာ= ယှဉ်ဘက်စေတသိက်တို့ အားမိမိတို့ ၏ဆိုင်ရာကိစ္စများကို မယုတ်မလွန်မျှတစွာ ဆောင်ရွက်ကြရန် တည့်မတ်ထိန်းသိမ်းပေးခြင်းသဘော၊\n(၁) သံယောဇဉ် ၁၀ ပါးကိုရေးပါ၊\n(၂) ကိလေသာ ၁၀ ပါးကို တရားကိုယ်များဖြင့်ရေးပြပါ၊\n(၃) ဗြဟ္မစိုလ်တရား ၄ ပါးကိုဖော်ပြပါ၊\nပြုသမျှကုသိုလ်အစုစုကို အနန္တစကြဝဠာအတွင်း၌ ရှိကြကုန်သော လူနတ်ဗြဟ္မာ သတ္တဝါအပေါင်းတို့ကို ကုသိုလ် အမျှအမျှအမျှ ယူတော်မူကြပါကုန်လော့၊\nရေခဲအချစ်နဲ့နှောင်ကြိုးဖြေ အပိုင်း (၂)\nရစ်ပတ်ချည်နှောင်နေသောသံယောဇဉ်နှောင်ကြိုးများဖြေကြရမည်၊ မဖြေက အပယ်သို့ သာလားရပေမည်။\nအပိုင်း (၂) ရေခဲအချစ်နဲ့ နှောင်ကြိုးဖြေ\nတဏှာ ၊ ရာဂ၊ ကိလေသာ၊ သံယောဇဉ်သည် မီးကဲ့သို့ ပူလောင်၏၊ ဖြတ်ရန် သံကြိုးကဲ့သို့ ခိုင် မာခက်ခဲလေ၏\nလူ့ ပြည်ဒုက္ခ နတ်ဒုက္ခ\nလူ့ ဘဝမွေးသည်မှသေသည်အထိကာမတဏှာ၊ဘဝတဏှာသည်ကိုယ်နှင့်မကွာလိုက်ပါနေတတ် သဖြင့် ကင်းပရန် ခဲယဉ်းပေ၏၊\nမယားယူသည်မှာ ငါ့ ကိုယ်ကိုချစ်၍ယူသည်သာ၊ဒင်းလေးကိုရရင် ငါမဆိုးဘူးဟူသော ဆုံးဖြတ်ချက် ဖြင့်သာ၊ သို့ သော်ရစမယားထမင်းဝါးခွ့ံပေးသည်မရှိ၊ ကိုယ့်ကိုယ်ကိုကားနေ့ တိုင်းပင်၊ ရစမယား ရေချိုး၊ချေးတိုက်၊ချေးပွတ်ပေးသည်မရှိ၊ ကိုယ့်ကိုယ်ကိုကား နေ့ တိုင်းတည်း၊မယားမှသားမွေးသော် အဖေ၏ကျောထောက်နောက်ခံ အဖြစ်မျှော်လင့်ကြပြီး သမီးမွေးသော် အမေ၏ကျောထောက်နောက် ခံအဖြစ်မျှော်လင့်ကြ၏၊ သားမို့ သမီးမို့ ချစ် ကြစတမ်းသာဆိုရင် မိမိဝမ်းတွင်းရှိ သန်ကောင်၊တုတ်ကောင် စသည့် ပိုးမျိုးရှစ်ဆယ်တို့ သည်မိမိသွေးနှင့် မိမိအစာများကိုနေ့ တိုင်းကျွေးနေရသော သားစစ်၊သမီးစစ် များပင်ဖြစ်ချေ၏၊\nထိုသန်ကောင်၊တုတ်ပိုးများမတော်မဆထွက်ကျလာသော် လိုလိုလားလားမိမိသားလေးဟူ၍ ဆီးကြိုပြေးကောက် ယူသူဟူ၍မတွေ့ မိချေ၊ သားစစ်မို့ သာချစ်ရမည်ဆိုသော်သန်ကောင် သည်သာ မိမိဝမ်းနှင့်လွယ်မွေးထား ရသူဖြစ်ချေ၏၊ မယားဝမ်းမှထွက်လာသောသားဝမ်းကွဲ၊သမီးဝမ်းကွဲကို ကိုယ့်ဝမ်းမှာလွယ်၍ထွက်လာသော သန်ကောင်သား၊သန်ကောင်သမီး ထက်ပိုချစ်သည်ကို ထောက်ရင်မိမိအားကိုးရမည့် သား၊ အားကိုးရမည့်သမီး ဖြစ်၍သာ ချစ်နေကြောင်းခိုင်လုံနေချေပြီ၊\nရထားတဲ့ကိုယ့်ဘဝကိုစွဲလန်းလွန်းလို့ ကိုယ့်ရဲ့ ဇနီး၊ခင်ပွန်း၊သား၊သမီးတို့ ကိုပါ ယုယ ပိုက်ထွေးရှာဖွေ ကျွေးမွေးရင်း မမောနိုင် မရပ်နိုင်ဘဲ ကာမတဏှာ၊ဘဝတဏှာများ ဖြင့် ဒုက္ခကိုဒုက္ခလို့ မထင်မမြင်နိုင် ကြချေ၊တစ်နေ့ လုံးခံခဲ့ရတဲ့ မယားဒုက္ခ၊လင်ဒုက္ခ၊ သားဒုက္ခ၊သမီးဒုက္ခ၊ညကျမေ့သည်မှာ မောဟ၏ လက်ချက်၊ လုပ်ရင်းကခံနေရတဲ့ ကိုယ့်ဒုက္ခ ၊လုပ်ရင်းကမသိသည်မှာ မောဟလက်ချက်၊ ရလာသောဘဝ၏ခံရချက်တို့ ကိုခံရမှန်းမသိသည်မှာလည်းမောဟလက်ချက်ပင်။\nဤလူ့ ပြည်မှာ မယားတစ်ယောက်၊ သားတစ်ယောက် ဒုက္ခသည်ပင် ဒီလောက်အဖျက်စီး ခံနေရလျှင် မယားပြောင်းဆန် သားပေါင်းလန်နေသော နတ်ပြည်၊ကာမအလုပ်မှတစ်ပါး ဘာအလုပ်မျှမရှိသော နတ်ပြည်ကားစဉ်းစားစရာမလိုတော့၊\nမဂ်ရ ပုဂ္ဂိုလ်ဖြစ်ဘို့ ရာ နှောင်ကြိုးဖြေပြီး ကျင့်ရမှာ\nအဲဒါကြောင့် ရစ်ပတ်ထားမိခဲ့ တဲ့ နှောင်ကြိုးကိုချစ်ရတဲ့သူအတွက်တကယ်ချစ်တတ်ရင် သူ့ ကိုအပယ် မကျစေအောင် ကိုယ်လဲအောက်မကျရအောင် အေးမြတဲ့ မေတ္တာဂရုဏာတွေ နဲ့ နှောင်ကြိုးဖြေပေး သင့်ပါတယ်၊သံယောဇဉ်နှောင်ကြိုးတွေ ဖြေပြီးမှ ကျင့်ရမှာ၊ အနာဂါမ်ဖြစ်ရင်တော့ နှောင်ကြိုးတွေ ဖြတ်နိုင်သွားပြီပေါ့၊\nရုပ်နာမ်ကွဲ၊ ကြောင်းကျိုးသိ၊ ဖြစ်ပျက်မြင်၊ သီလစင်၊ စူးစူးစိုက်စိုက်မပြတ်မလတ်ဒလစပ်၊ အကျင့်မှန်က မဂ်ဆိုက်ရတဲ့၊\nပထမမဂ် ငါစွဲဒိဋ္ဌိ၊ ဝီစိကိစ္စ ( ရတနာသုံးပါးအပေါ်မယုံကြည်မှု) ပယ်သတ်၍ထိုရန်မှ အေးသဖြင့်ခံစားရသော အငြိမ်းဓာတ်၊အအေးဓာတ်၊(သောတပန်)\nဒုတိယမဂ် ကြိုက်စွဲ၊မကြိုက်စွဲနှစ်ပါးအခြေယိုင်စေ၍ထိုရန်မှဝေးသဖြင့်ခံစားရသော အငြိမ်း ဓာတ်၊အအေး ဓာတ်၊(သကဒါဂါမ်)\nတတိယမဂ်-ဒေါသပယ်၍ ထိုရန်မှအေးသဖြင့်ခံစားရသော အငြိမ်းဓာတ်၊အအေး ဓာတ်၊ (အနာဂါမ်)\nစတုတ္ထမဂ်- ကိလေသာအားလုံးပယ်သတ်၍ထိုရန်မှဝေးသဖြင့်ခံစားရသော အငြိမ်းဓာတ်၊ အအေး ဓာတ်၊\nကာမာနံမာ ဒိနပဋိသံယုတ္တကထာ (ကာမပြစ်မှုနှင့်စပ်ဆိုင်သောစကား)\nသောတပန်၏အဖြစ်ကားမိမိကသူတစ်ပါးအပေါ်စော်ကားလိုစိတ်မရှိသော်လည်းသူတပါးတက်ရောက် စော်ကားသည်ကို အသာတကြည်လက်သင့်ခံနေရဆဲ ဖြစ်၏၊\nမိမိသာအပယ်သို့ ကျစေတတ်သော အကုသိုလ်စေတနာမျိုးမရှိသော်လည်း မိမိနှင့်ပေါင်းသင်း လေသူကို အပါယ်ဘေးမှလွတ်အောင် မစည်းရုံးနိုင်သေး၊သောတပန်သည် လေးဘက်သွား လွတ်သော်လည်း နှပ်ချေးမစင်သေး၊\nရာဇဂြိုလ်သူဋ္ဌေးသမီးသည် အပျိုစင်ဘဝနှင့်ပင် သောတပန်တည်လာခဲ့ချေ၏၊ ကဿဖဘုရား လက်ထက် ကခင်ပွန်းတော်ခဲ့ဘူးသော တောလိုက်မုဆိုးကိုမြင်ကာမျှဖြင့် တန်းတန်းစွဲဖြစ်ကာ မယားအဖြစ်လက်ခံရန် တောင်းပန်ပြီး လင်၏ဖျက်စီးမှုကိုခံရရှာသည်။ထိုဖျက်စီးမှုကြောင့် စိတ်နွမ်း၍ ကိုယ်ကျေဘဝရောက်ရ၏၊ သားသုံးယောက်အထိမွေးဖွားပေးရချေသေး၏၊ လင်သွားလျှင်အဆင်သင့်စေရန်အဆိပ်လူးမြှား၊ လေးနှင့်ဓားတို့ ကိုလည်းအဆင်သင့်ထား ပေးရချေ၏၊ လင်ရှာသဖြင့်ရရှိလာသောသမင်စသည့်သား ကောင်သေများကိုလည်းဖျက်စီး ရောင်းချပေးရသေး၏၊\nစင်စစ်သောတပန်၏အဖြစ်သည်ကာမရမ္မက်၏ထိုးနှက်ဖျက်စီးခြင်းကိုအာခံအံတု၍မတော်လှန်နိုင်သေး ချေ၊ ကာမတစ်ကွက်မက်မက်မောမောသဘောကျဆဲသာဖြစ်သဖြင့် လင်ပုထုဇဉ် ၏ကြီးမားသော ရမ္မက် ဒဏ်ကိုအလူးအလိမ့်ခံရဆဲပင်ရှိချေ၏၊ လင်၌ ရစ်ပတ်ဖွဲ့ နှောင်ထား သော မိမိ၏နှောင်ကြိုးကိုလည်းဖြုတ် ပယ်၍ မပေးနိုင်သေး၊\nပင့်ကူကြီးသည် ကွန်ရက်ကိုဖန်ဆင်းကာ သားကောင်ကိုထောင်ဖမ်းသကဲ့သို့ သောတ ပန်သည်လည်း တဖက်သားကိုမိမိအာရုံကြိုးများစွာတို့ ဖြင့်ထောင်ဖမ်းတတ်သေး၏၊\nပင့်ကူကြီးသည်မိလာသောသားကောင်တို့ ကိုနှောင်ကြိုးများတို့ ဖြင့်ရစ်ပတ်နှောင်ကာ အစာကို မိန်မိန်ယှက်ယှက်စားသုံးယူတတ်၏၊\nသောတပန်သည်လည်းမိမိ၏အာရုံကြိုးများဖြင့်ထောင်ဖမ်းမိလာသောသူကိုသံယောဇဉ်ကြိုး များဖြင့် တုတ်နှောင်ကာအာရုံခံစားတတ်သေး၏၊တစ်ဖက်သား၏ထောင်ချောက်ကိုလည်း အသာ တကြည်တိုးဝင် တတ်သေး၏၊ တစ်ဖက်သို့ ကာမစည်းစိမ်ရက်ရက်ရောရောသုံးစေ ဘိသကဲ့သို့ မိမိလည်း ကာမစည်းစိမ်ကိုမြိန်မြိန် ယှက်ယှက်ကြီးတောင်းယူခံစားတတ်သေး၏၊\nကာမတစ်ကွက်ဖြင့်ပင် မိမိဘဝကိုအဖျက်စီးခံရခြင်း၊ လူမှုဒုက္ခအဝဝတို့ ကိုခါးစည်းခံစားရခြင်း၊ သားကျွန် လင်ကျွန်ဘဝဖြင့် အနင်းခြေခံရခြင်းမှမကင်းတတ်သေး၊\nတဖန်သောတပန်၏အဖြစ်သည်မိမိသာ အပါယ်မှအလွတ်ရုန်းနိုင်သော်လည်း မိမိအားစပ်ယှက်နေသော လင်သားကိုကားအပါယ်မှလွတ်ကင်းရာမကယ်တင်နိုင်၊\nဝိသာခါတုဿီတာသွားသော်လည်းမောင်ပုညကား တုဿီတာ ပါမသွားပြီ၊၎င်းနှင့်ရသော သားဆယ် ယောက်၊ သမီးဆယ်ယောက်၊ မြေးလေးရာ၊ မြစ်ရှစ်ထောင်တို့ သည်အသင်းလိုက်၊ အဖွဲ့ လိုက်တုဿီတာ သို့ လိုက်ပါခြင်းမရှိ၊\nတဖန်အနာထပိဏ် တုဿီတာတက်သော်လည်းဇနီးသည်ပုညလက္ခဏာဒေဝီကား တုဿီတာသို့ လိုက် ပါသွား သည်မကြားမိ၊သို့ သော်မိမိသာသက်သာရာရသော်လည်း အတူနေတို့ ကိုကားမသက် သာစေ တတ်၊ ဒဏ်ရာဒဏ်ချက်တို့ ဖြင့် ကျန်နေရစ်တတ်၏၊\nသောတပန်၏ကာမစိတ်ပူးနေချိန်ဖျက်စီးမိကတော်သေး၏၊ သောတပန်၏အရိယာစိတ်ဝင်နေ ချိန်မှာဖျက်ဆီးမှုကြောင့် အထိနာဦးမည်၊ ထိုအရိယာတို့ ဉာဏ်ကျက်စားချိန် မိမိအလိုသို့ ပါ ရန်မြှူဆွယ်ခြင်း၊ ထိတွေ့ပွတ်သပ်ခြင်း စသည်ဖြင့် ပြစ်မှားသော်မှ အကျင့်ပျက်စီးမှု (သီလညှိုးနွမ်းမှုကား)မနေပြီ၊ထို့ ကြောင့် အရိယာကိုလင်တော်၊မယားတော်သူများအဖို့အရိယူပဝါဒအန္တရာယ်မှလွတ်ကင်း ရန်ချက်ကောင်း စောင့်နိုင်မှတော်ကာကျချေမည်၊\nပုထုဇဉ်အချင်းချင်းသူလိုကိုယ်လို အတူတူအနူနူချင်းကဲ့သို့ နသိုးကြိုးပြတ်ကားမဖြစ်သင့်ချေ၊ အရိယူပဝါဒအန္တရာယ်ဟူသည် အရိယာဇာတ်ဝင်သူတို့ ကိုမတော်မတရားစော်ကား ပုတ်ခတ်ခြင်း ကိုဆို၏၊ ထိုသို့ ပုတ်ခတ်လေသူဈာန်မဂ်တို့ သို့ မရောက်စေ၊မရစေနိုင်ဆို၏၊ နှုတ်ဖြင့်စော်ကားရုံမျှဖြင့် ဤမျှကြီး လေးသေးလျှင်ကိုယ်ထိလက်ရောက်ကား မေးမနေသင့်ပြီ၊\nတဖန်ဗိမ္မသာရမင်းကြီးသည်သောတပန်ဖြစ်သော်လည်း သားတော်ကိုချစ်မိသော ကာမအပြစ် ကြောင့်ပြင်ပ၏တိုက်ခိုက်မှုဒဏ် ခြေဖဝါးကိုခွဲခံ နှိပ်စက်ခံရခြင်းသည်ဘာမျှမပြောပလောက် သော်လည်း မင်းကြီးအတွင်းရှိကာမစိတ်၏ ထိုးနှက်မှုဒဏ်သည်ကား တစ်ကိုယ်လုံးသွက် သွက်ခါစေခဲ့သည်၊ စိတ်မှာလဲစွဲကျန်ရစ်နေ၏၊ ဘဝကူးချိန် တွင်အာရုံယူမှားသဖြင့်အစေခံ ဇဝနနတ်သား ဘဝသို့ သာရောက်ခဲ့ ရသည်၊ ကာမ၏ပြစ်ချက်တွေးသလောက်ကြောက်စရာကောင်းလှ၏၊\nအရိယာတို့ ၏ကာမအပြစ်ကြောင့်ဤမျှခံချက်နာရသေးလျှင် သင်တို့ ၏ကာမအပြစ်ကား တွေးဝံ့စရာမရှိပြီ၊\nအပိုင်း( ၃ ) သို့ ဆက်ဖတ်ပါရန်\nရေခဲအချစ်နဲ့နှောင်ကြိုးဖြေ အပိုင်း (၁)\nPLEASE CLICK SAYADAW PICTURE FOR DETAIL.\nကာမအိုင်ဗွက် ရွှ့ံ နွံထက်ဝယ်နေရသော်လည်း လွတ်မြောက်စေရန်\nဘုရားရှင် မိန့် ကြားခဲ့သော စကား၆ချက်မှာ -------\nအပိုင်း (၁) ရေခဲအချစ်နဲ့ နှောင်ကြိုးဖြေ\nမဂ်ဖိုလ်နိဗ္ဗာန်သို့ လွတ်မြောက်စေရန်ရည်သန်၍ ရေခဲအချစ်နဲ့ နှောင်ကြိုးဖြေ ဟူသော ဓမ္မစာကြောင်း များအဖြစ်ဖော်ပြလိုက်ပါသည်။\nကာမအိုင်ဗွက် ရွှ့ံ နွံထက်ဝယ်\nမြင်ရာအကြိုက်၊ကြားရာကြိုက်နှင့် နမ်းကြိုက်၊စားကြိုက်၊တွေ့ ကြိုက်တွေးစုံ အဖုံဖုံနှင့် ပက်လက်တစ်ခါ မှောက်ကာတလှည့်ကြည့်ရင်း၊ကြားရင်း၊နမ်းရှုပ်ရင်းနှင့်ခံတွင်းလွေ့ လွေ့အတွေ့ မော့မော့အတွေးကြော ၌မျောပါနေရရှာသော မမြင်စမ်းဝါးအကန်းသမားတို့ အတွက်\nဘုရားရှင် မိန့် ကြားခဲ့သော စကား၆ချက်မှာ\n(၁)ပေးလိုကမ်းလို၊ပေးစွန့် လှုဒန်းခြင်းသည် ကာမစိတ်ကိုနှိုးဆွစေသောကာမ ကုသိုလ်သက်သက် မျှသာ၊ ဘဝ၏ဘောဂသမ္ပတ္တိဟူသော(ရုပ်ချမ်းသာ) ကောင်းစားရေး မျှသာရှိချေသေး၏၊\n(၂)ရမ္မက်ကိုသတိပါသော သရဏဂုံဖြင့်ချိုးဖျက်၍တည်သော သီလသည် အသက်တစ်ရာ ပြည့်သောဒါန ထက် ပို၍အကျိုးများ၏၊\n(၃)ဒါနအကျိုးကြောင့် (ဘောကသမ္ပတ္တိပစ္စည်း)ဥစ္စာပြည့်စုံလာသော်လည်း၊ သီလအကျိုးကြောင့် (ဘဝသမ္ပတ္တိ ) လူချမ်းသာ နတ်ချမ်းသာရလာသော်လည်း၊ ခင်မင်တွယ်တာမြတ်နိုးမှုမာနအားကြီးလာ သော်ယုတ်ညံ့ သော အပါယ်လေးဘုံသား ဘဝသို့ရုတ်တရက် ကျရောက်နိုင်ချေသေး၏၊\n(၄)ဆင်းရဲတခါ၊ချမ်းသာတလှည့် နဲ့ အပြန်ပြန်အလှန်လှန်ဖြစ်ရင်းဘောဂသမ္ပတ္တိ၊ ဘဝသမ္ပိတ္တိတွေ ကြောင့်ဖြစ်လာရတဲ့ အာရုံငါးပါးမှာခင်မင်ခြင်း မြတ်နိုးခြင်း အထင်ကြီးခြင်းဆိုတဲ့ ကာမဂုဏ်ရဲ့ အပြစ်တွေ ကို မြင်နေခြင်းထက် ထိုအာရုံတို့ မှ မိမိစိတ်လွတ်ကင်းလျက် ချမ်းသာသက်သက်ကြီးကိုသာ ရွေးစစ်၍ ခံစားနေ ကသာ၍အကျိုး ပေးထူးပေ၏၊\n(၅)လူ့ ဘဝရလာသော်ပစ္စည်းဥစ္စာချမ်းသာခြင်းရဲ့ ဒုက္ခ၊လျော့မှာကြောက်လို့ ဖြည့်ရဒုက္ခ၊ ငါပိုင်ငါဆိုင်ဟု သိမ်းပိုက်ထားလိုသော ရာဂအပူ၊ငါ့ဟာဟုစွဲလမ်း၊စွဲလမ်းလို့ သိမ်းဆည်း၊ သူများမပေးလို၊ မပေးလိုတော့ စောင့်ရှောက်၊စောင့်ရှောက်ရင်းရန်ဖြစ် ဒုက္ခမကင်းပေါ့၊ ကာမအပြစ်ကိုမြင်တဲ့ ဉာဏ်ယှဉ်ဒါနဖြစ်ခဲ့ပါမူ၊ ကာမအပြစ်မှလွတ်မြောက်လိုတဲ့ ဉာဏ်ယှဉ် သီလ ဖြစ်ခဲ့ ပါမူ၊ကုသိုလ်အကျိုးသက်သက် အကုသိုလ်ဆိုးမဖက်၊ကုသိုလ်သန့် သန့်အကျိုးသာခံစား ရှာမှီးစရာမလို၊ ဝန်တိုစရာမရှိ၊စောင့်ရှောက်ရန် အစုအပုံမျှပင် မရှိသော နတ်ဘဝ နတ်စည်းစိမ်ကို ခံစားရပါမူ ထိုလူ့ ဘဝထက်သာလွန်ပေ၏၊\n(၆)တစ်ဖန် နတ်ဘဝသည် မကြောင့်မကြ မတောင့်မတဖြစ်သော်လည်း ယနေ့ နတ်မင်း နက်ဖြန် တွင်လူတို့ ၏မစင်တွင်းဝယ် ပိုးလောက်မင်းဖြစ်နိုင်ချေသေး၏၊\nတစ်လောကလုံးကိုပိုင်ကျုံးအစိုးရသော ဗြဟ္မမင်းသည်ပင် ယနေ့ ဗြဟ္မပြည်မှာတဝင်းဝင်း၊ နက်ဖြန်တွင် ဝက်စားကျင်းမှာ တရှုတ်ရှုတ်ဖြစ်နိုင်ချေရှိသေးသဖြင့် အပယ်ဘေးက မအေးရသေး၊\n”ငါ ” တစ်ချက်ကို သွက်သွက်ကျိုးအောင် ဖျက်ချိုးလွှင့်ပစ်ပြီးသော သောတပန်သည်ကား\n-အောက်သို့ မကျ အထက်သို့ တက်ရန်သာကိန်းသေဖြစ်၏၊\n-ဒုက္ခကို စုဆောင်းရန်မလို၊ သုခစစ်ကိုရှာမှီးရန်သာကိန်းသေဖြစ်၏၊\n-ကာမ၌ ငြိတွယ်ရန်မရှိ လက်ရှိကာမကို ဘယ်နေ့ အပြီးစွန့် လွှတ်ပစ်ရမလဲဟူသောအတွေး သာ ကိန်းသေဖြစ်၏၊\nသို့ ကြောင့် နတ်ဘဝ နတ်စည်းစိမ်ရခြင်းထက် မဂ်ရဘဝဖြင့် မဂ်စည်းစိမ်ခံစားရခြင်းကသာ၍ သာ၍အကျိုးများရခြင်းရှိ၏၊\nလောကီစည်းစိမ်ခံစားရင်းက စိတ်သည်ထိုစည်းစိမ်မှလွတ်မြောက်နေခြင်း၊ ကိုယ်သည်ဒုက္ခနှင့်ရင်ဆိုင် နေရရင်း စိတ်သည်ထိုဒုက္ခမှ လွန်မြောက်နေခြင်းဟူသော အရိယာဇာတ်၊သောတာပတ္တိမဂ်မြတ် သို့ ကပ်ရောက်စေခြင်းသည် ဘုရားရှင်သွားတော်မူခဲ့သောလမ်း၊ဤသည်မှာ ဘုရားရှင်သွားစေလိုသော လမ်းပင်တည်း၊\nအေးချမ်းသောမေတ္တာလက်နဲ့ ကိုယ့်ဘဝနဲ့မင်းအတွက် သံယောဇဉ်ကြိုး ဖြေကြစို့ \nနှောင်ကြိုးမဖြေက အပယ်သို့ သာကျချေမည်၊\nမကောင်းကျင့်ဟူသည် မိမိ၏ ကာမအတွက်သူတစ်ပါးသို့ သံယောဇဉ်များဖြင့်ချည်နှောင်ပတ် ဖွဲ့ ကာဖျက်စီးနှိပ်စက်ခြင်းပင်၊\nကောင်းကျင့်ကားထိုမှပြန်လှန်၍ မိမိကာမအတွက်နှင့် သူတစ်ပါးသို့ သံယောဇဉ်များဖြင့် ချည်နှောင် တုပ်ဖွဲ့ ထားရာမှ မိမိရစ်ပတ်ထားသော သံယောဇဉ်ကြိုးကို ဖြေချပေးကာ သွားလိုရာသွားပါစေ ဆန္ဒဖြင့်ခွင့်လွှတ်ခြင်းပင်၊\nတစ်ဦးနှင့်တစ်ဦးရစ်ပတ်ထားသောချစ်ခင်တတ်မက်စိတ်ပြင်းထန်မှုများ၊ အလိုမကျစိတ် ပျင်းထန်မှုများ၊ ငါပြီးငါပိုင်စိတ်အားကြီးသူများတို့ အထပ်ထပ်အလိမ်လိမ် ဖြစ်နေကြသဖြင့် သူသည်ကိုယ့်အောက်မှ ရုန်းမထွက်သာဘိသကဲ့သို့ ကိုယ်သည်လည်း သူအထက်မှမဆင်း သောအခြေသို့ ဆိုက်လာခဲ့ချေ၏၊\nစားစား၊သွားသွား၊နားနား၊နေနေ သူသည်ကိုယ့်စိတ်နှင့်သာနေနေရပြီး၊ ကိုယ်သည်လည်းသူ့စိတ်နှင့်သာ အသက်ရှင်ရချေ၏၊ ထိုရစ်ပတ်မှုတို့ တင်းကြပ်လာသော် နှစ်ဦးစလုံးပင် အလုံး လိုက်အထွေးလိုက်ကြီး အောက်သို့ ပင် အပယ်သို့ ပင်ကျရမှာ သေချာပေါက်ဖြစ်ချေ၏၊ ကျလည်းကျခဲ့ ဘူးပေါင်းများလှချေ၏၊ မိမိ၏အစွဲကြီးသလောက်အကျနာပေမည်၊\nလက်ရှိဘဝမှာ စိတ်ပူ၊စိတ်ညစ်၊စိတ်ဆိုး၊စိတ်ပျံ့ လွင့်ဖြစ်ရ၊ နောင်မှာကား ရာဂကြောင့် ပြိတ္တာ၊ ဒေါသကြောင့် ငရဲ၊ မောဟကြောင့် တိရစ္ဆာန် ခံရမှာဘဲ၊\nအပိုင်း ( ၂ ) သို့ ဆက်ဖတ်ပါရန်\nအမြဲသတိရှိ နေမယ် ဓမ္မပညာတွေလေ့လာကျင့်သုံးပြီး နှလုံးသွင်းမှန်နေမယ် ဆိုရင် အကုသိုလ်အလုပ်တွေကို ရှောင်နိုင်ပြီး ကုသိုလ်အလုပ်တွေပိုလုပ်မိလာလိမ့်မယ်၊\nလောဘစိတ်၊ဒေါသစိတ်၊မောဟစိတ် ဆိုတဲ့ အကုသိုလ်စိတ်တွေ က ကိုယ်မှာရှိတဲ့ ဒွါရ ၆ ပါး ( မျက်စိ၊ နား၊ နှာခေါင်း၊ လျှာ၊ ကိုယ်၊ မနောဓာတ်) နဲ့အပြင်ကဆိုင်ရာ အာရုံ ၆ ပါး ( အဆင်း၊ အသံ၊ အနံ့ ၊ အရသာ၊ အထိအတွေ့ ၊ ကြံစည်တွေးတောသောဓမ္မဓာတ်) အကြောင်းတိုက်ဆိုင်လိုက်လို့ဖြစ်ပေါ်လာတဲ့အသိဝိဥာဏ်စိတ်တွေ အပေါ်မှာ\n(၁) သတိမရှိလို့ \n(၂) ဓမ္မ ပညာ မရှိလို့ \nနှလုံးသွင်း မမှန်လို့အကုသိုလ်စိတ်တွေ ဖြစ်ရတာ၊\nဥပမာ-လောကီ ကာမဂုဏ်ကို အားပေးတဲ့ရုပ်ရှင်ဇာတ်လမ်းတွေကို ကြည့်ရှုရင် -\n(၁)မျက်စိအကြည်ဓာတ် (စက္ခုပသာဒ) နဲ့ \n(၂)မြင်နိုင်တဲ့ ရုပ်ရှင်ဇာတ်ကား အဆင်း (ရူပါရုံ) ကို\n(၃) မြင်နိုင်တဲ့ အလင်းရောင်ရယ်\n(၄)မနသိကာရ ခေါ်တဲ့ အာရုံစိုက်နှလုံးသွင်းမှု ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ ရုပ်ရှင်ကားကို မြင်ရတယ်ဆိုပါစို့ ၊\nအဲဒီ့ ရုပ်ရှင်ကားကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီ့ရုပ်ရှင်ကားကို ကြည့်ပြီးဝမ်းနဲမိ ၊ ငိုမိရင် ဒါ ဒေါသစိတ်ဘဲ၊\nလောဘစိတ်နဲ့ ကြိုက်လဲမကြိုက်၊ဒေါသစိတ်လဲ မဖြစ်ဘဲငိုလဲမငို၊ ဒါပေမဲ့ တရားအသိမရှိဘဲ ပျံ့ လွင့်တဲ့ စိတ်တွေဖြစ်နေရင် ဒါလဲ အကုသိုလ်မောဟစိတ်ဘဲ။\nအဲဒီလိုဘဲ သီချင်းသံကို နားထောင်မိတဲ့အခါ\n(၁) နားအကြည်ဓာတ် ( သောတပသာဒ) ရယ်\n(၂) ကြားနိုင်တဲ့ သီချင်းသံ ( သဒ္ဒါရုံ) ရယ်\n(၃) လေဖြတ်သန်းသွားနိုင်တဲ့ ဟင်းလင်းနယ် ( အာကာသဓာတ် ) ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ သီချင်းသံကို ကြားရတယ်ဆိုပါစို့ ၊\nအဲဒီ သီချင်းသံကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီ့သီချင်းသံကို ကြားပြီးဝမ်းနဲမိ ၊ ငိုမိရင် ဒါ ဒေါသစိတ်ဘဲ၊\nအဲဒီလိုဘဲ မွှေးကြိုင် တဲ့ အနံ့ ကို ရှုမိတဲ့အခါ\n(၁) နားခေါင်းအကြည်ဓာတ် ( ဃာနပသာဒ) ရယ်\n(၂) မွှေးတဲ့အနံ့(ဂန္ဓာရုံ) ရယ်\n(၃) အနံ့ ကိုဆောင်သော လေ ( ဝါတ ) ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ အမွှေးနံ့ ကို ရှုရတယ်ဆိုပါစို့ ၊\nအဲဒီ အမွှေးနံ့ ကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီ့အမွှေးနံ့ ကို ရပြီးမကြိုက်ရင် ဒါ ဒေါသစိတ်ဘဲ၊\nလောဘစိတ်နဲ့ မစွဲလန်း၊ ဒေါသစိတ်လဲ မဖြစ်၊ ဒါပေမဲ့ တရားအသိမရှိဘဲ ပျံ့ လွင့်တဲ့ စိတ်တွေဖြစ်နေရင် ဒါလဲ အကုသိုလ်မောဟစိတ်ဘဲ။\nအဲဒီလိုဘဲ အလွန်ကောင်းတယ်ဆို တဲ့ အစာတခုကို စားမိတဲ့အခါ\n(၁)လျှာအကြည်ဓာတ် ( ဇိဝှာပသာဒ) ရယ်\n(၂) အရသာရှိ တဲ့ အစာ (ရသာရုံ) ရယ်\n(၃) လျှာရည်ဆိုတဲ့ ( အာပ)ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ အရသာကို သိရတယ်ဆိုပါစို့ ၊\nအဲဒီ အရသာကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီ့အရသာကို မကြိုက်ရင် ဒါ ဒေါသစိတ်ဘဲ၊\nအဲဒီလိုဘဲ အလွန်နူးညံ့တယ်ဆို တဲ့ အရာတခုကို ထိမိတဲ့အခါ\n(၁)ကိုယ်အကြည်ဓာတ် ( ကာယပသာဒ) ရယ်\n(၂) နူးညံ့တဲ့အထိအတွေ့(ဖောဋ္ဌဗ္ဗာရုံ) ရယ်\n(၃) ခက်မာတဲ့ ပထဝီ (ထဒ္ဓ ပထဝီ)ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ အထိအတွေ့ ကို သိရတယ်ဆိုပါစို့ ၊\nအဲဒီ အထိအတွေ့ ကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီလိုဘဲ မြင်ဘူးကြားဘူးသိဘူးတာတွေကို ပြန်တွေးမိတဲ့အခါ\n(၁)ဘဝင်စိတ် (အိပ်နေရင်ဖြစ်နေတဲ့စိတ်) ဆိုတဲ့ မနောဒွါရ ရယ်\n(၂)မြင်ဘူးကြားဘူးသိဘူးတာတွေကို ပြန်တွေးတဲ့ ပဉ္စာရုံ (သို့ ) ဓမ္မာရုံ ရယ်\n(၃)စိတ်ရဲ့ မှီရာဝတ္ထု ဖြစ်တဲ့ ဟဒယဝတ္ထု ရယ်\nဆိုတဲ့ အကြောင်း ၄ ခု တိုက်ဆိုင် လိုက်လို့ တွေးမှု ကြံ မှု တွေဖြစ်ရတယ်ဆိုပါစို့ ၊\nအဲဒီ တွေးမှု ကြံမှုတွေကို စွဲလန်းနှစ်သက်မိရင် ဒါ လောဘစိတ်ဘဲ။\nအဲဒီ့တွေးမှု ကြံမှုတွေကို မကြိုက်ပြန်ရင် ဒါ ဒေါသစိတ်ဘဲ၊\nသိပ္ပံပညာမှာ ပထမ ၃ ချက်ကို ဖော်ပြနိုင်ပေမဲ့၎ အချက်ဖြစ်တဲ့ မနသိကာရ ခေါ်တဲ့ အာရုံစိုက်နှလုံးသွင်းမှု ကို သိပ္ပံပညာမှာမဖော်ပြနိုင်ဘူး။ အဘိဓမ္မာပညာမှာသာ ဖော်မြနိုင်တာ အဘိဓမ္မာရဲ့ ထူးခြားချက်ပါဘဲ။\nသတိမမူ ဂူမမြင်ဆိုတာ နှလုံးသွင်းမှု မရှိလို့ ပါဘဲ။\n(၂) ဓမ္မ ပညာ ရှိမယ်\n(၃) နှလုံးသွင်း မှန်မယ် ဆိုရင် အကုသိုလ်စိတ်တွေ မဖြစ်အောင် လုပ်နိုင်ပြီပေါ့၊\nဘယ်လို လုပ်နိုင် မလဲ ဆို တာ သတိပဋ္ဌာန် အပိုင်း ကျရင် အသေးစိတ် ရှင်းပြပေးမယ်၊\nအကုသိုလ်စိတ်တွေ နဲနိုင်သမျှ နဲပြီး ကုသိုလ်စိတ်တွေနဲ့အမြဲ နေနိုင်ကြပါစေ၊\nဒွါရ-၆(အခံဓာတ်) အာရုံ -၆(အတိုက်ဓာတ်) ဝိညာဏ်-၆(အပွင့်ဓာတ်)\nစက္ခု ဓာတ် ရူပဓာတ် စက္ခု ဝိညာဏဓာတ်\nသောတဓာတ် သဒ္ဒဓာတ် သောတ ဝိညာဏဓာတ်\nဃာနဓာတ် ဂန္ဓဓာတ် ဃာန ဝိညာဏဓာတ်\nဇိဝှာ ဓာတ် ရသဓာတ် ဇိဝှာ ဝိညာဏဓာတ်\nကာယ ဓာတ် ဖောဋ္ဌဗ္ဗဓာတ် ကာယ ဝိညာဏဓာတ်\nမနောဓာတ် ဓမ္မဓာတ် မနော ဝိညာဏဓာတ်\nဒီအပိုင်းက နောက်သတိပဋ္ဌာန်ကျင့်ရင် အရမ်းအကျိုးရလိမ့်မယ်၊\n(၁) သတိမမူဂူမမြင်ဆိုတဲ့ စကားကို ရှင်းပြပါ၊\n(၂) မြင်သိစိတ်ဖြစ်ရန်လိုအပ်ချက် ၄ ချက်ဖော်ပြပါ၊\n(၃)ကြားသိစိတ် ဖြစ်ရန်လိုအပ်ချက် ၄ ချက်ဖော်ပြပါ၊\n(၄) ရသာသိစိတ်ဖြစ်ရန်လိုအပ်ချက် ၄ ချက်ဖော်ပြပါ၊\n(၅)အနံ့ သိစိတ် ဖြစ်ရန်လိုအပ်ချက် ၄ ချက်ဖော်ပြပါ၊\n(၆)ထိသိစိတ်ဖြစ်ရန်လိုအပ်ချက် ၄ ချက်ဖော်ပြပါ၊\n(၇)တွေးကြံစိတ်ကူးစိတ်ဖြစ်ရန်လိုအပ်ချက် ၄ ချက်ဖော်ပြပါ၊\n(၈)လောဘ၊ဒေါသစိတ်များ နဲနိုင်သမျှနည်းအောင် ဘာလုပ်ကြရမလဲ၊\n၅ ဗိုလ်၅ပါးနဲ့ ဂုဏ်တော်များ\n၃ ဒုလ္လဘ မသိခြင်း၅မျိုး၎\n၃ ဒုလ္လဘ အဘိဓမ္မာ၃


ကျိုက်ထီးရိုးမှာ— ဘကြီးဆိုခဲ့တာ လွန်သလား ဗျာ။ | Myanmar Gazette News Media Forum Network\nHome » Copy/Paste » ကျိုက်ထီးရိုးမှာ— ဘကြီးဆိုခဲ့တာ လွန်သလား ဗျာ။\nကျိုက်ထီးရိုးမှာ— ဘကြီးဆိုခဲ့တာ လွန်သလား ဗျာ။\nPosted by ba gyi on Jan 12, 2012 in Copy/Paste | 22 comments\nအားလုံးပဲ၊မင်္ဂလာပါ၊ဒီဇင်ဘာ(2011)ကိုရုန်းကန်ဖြတ်ကျော်ရင်း သည်ရွာကလေးနဲ့အဆက်ပြတ် သွား ခဲ့ တာ၊ တစ်လနီးနီးပါပဲ၊ကုမ္ပဏီ ရဲ့ ရည်မှန်းချက် ( တာ့ဂက်) ပြည့်နိုင်ခဲ့သလို၊ နှစ်ချုပ်တဲ့စာရင်း ပိတ်ရာသီ မှာမျက် နှာ ပန်းလှခဲ့ပါတယ်။\n၀န်ထမ်းအကဲဖြတ်အမှတ်ပေးပွဲ၊အောက်မြန်မာပြည်ဆုပေးပွဲ ကျင်းပနိုင်ခဲ့ပါတယ်။ သည့်နောက်တော့ (27.12.2011) မှ စပြီးအလုပ်အားရက် (4.01.2012) ထိရုံးပိတ်ရက်၊အနားယူရက်ရခဲ့ပါတယ်။\nသည် ပိတ် ရက်အတွင်းမှာ ကျိုက်ထိးရိုးဘုရားဖူးခရီးကို မိသားစုနှင့်အတူသွားဖြစ်ခဲ့ပါတယ်၊မရောက်တာ လေး နှစ် လောက်ရှိခဲ့ပေမည့် ၊ ရသေ့တောင်မှ ဘုရားရင်ပြင် အနီး အထိ တောင်တက်လမ်း အသစ်ဖေါက်လိုက် တာ၊ ရင်ပြင်တော်ပေါ်နဲ့၊ရင်ပြင်အနီးတည်းခိုခန်း တွေပိုများ များ ဖွင့် နိုင်လာတာ၊ဘုရားကြီးရဲ့ဘေးဘက်ဝဲ၊ယာ မှာရှိတဲ့ အခြား ထင်ရှားသော သမိုင်းဝင် နေရာတောင် ကြောလမ်း တွေမှာ စေတီငယ်၊ရုပ်ပွါးတော်တွေတိုးပွား လာပြီး၊အလှုခံတွေမှိုလိုပေါက်လာတာ ကလွဲပြီး၊ ကျန်မြင်ကွင်း နှင့် အကြောင်းအရာ တွေကတော့မ ပြောင်းလဲ သေးပါဘူး၊ ဒီဇင်ဘာ၊ 27 ည မှာစထွက်ပြီး၊ 28 ရက်မှာကင်ပွန်းစခန်းရောက်ပါတယ်၊တောင်တက်ကားနဲ့ ရင်ပြင်ပေါ်အရောက်\nကားစီးပြီးတက်ပါတယ်၊ အဲသည်တောင်ပေါ်အတက်ကားစီးရတဲ့ ကင်ပွန်းစခန်း၊တောင်ခြေကားဂိတ်မှာ ပဲ –ဘကြီး တစ်ယောက် ဒေါသနဲ့ စဖွင့်ခဲ့ရပါတယ်ဗျား၊ဘုရားဖူးတွေ က အဲသည်ကားဂိတ်မှာ ကားပေါ်တက် တဲ့ စတီးလှေခါးပေါ်မှာတန်းစီပြီးကားပေါ်တက်ဘို့စောင့်နေကြပေမည့်၊ကားကအဲသည်လှေခါးနားလည်း ဆိုက်ရော၊ ဟော — အားကောင်းမောင်သန် ယောကျာင်္းတွေကလှေခါးကမတက်ပဲ ကားဘေးဘီ ၀ဲ /ယာ တွေကနေအတင်းတွယ်တက်တော့တာပါပဲ၊သည်တော့လှေခါးတွေပေါ်မှာတန်းစီစောင့်နေတဲ့ သက်ကြီးရွယ် အိုတွေ၊ကလေးတွေ၊မိန်းမတွေခဗျာနေရာမရတော့ပဲ အပေါ်အရင်ရောက်သူတွေရဲ့တွန်းထိုးဖယ်တာခံကြရပြီး၊အလုအယက်တက်နိုင်သူတွေ သာနေရာ ရကြပါတယ်၊ တစ်ချို့လည်းအဖွဲ့လိုက်လာတာ၊ နှစ်ယောက်ကကား ပေါ်မှာ၊ကျန်တဲ့လူတွေကကားအောက်မှာကျန်ခဲ့ပေါ့၊ လူစုကွဲပြီးအော်ကြ၊ဟစ်ကြ၊ နဲ့ နိုင်ငံခြားသား တွေက သည်မြင်ကွင်းကို အထူးအဆန်း ရိုက်လိုက်တဲ့ဓါတ်ပုံတွေ၊တစ်ဖြတ်ဖြတ်ပါပဲ၊(2012) ကဗ္ဘာပျက်ကားထဲက လူတွေ အသက်ရှင်ဘို့အရေးအလုအယက်တိုး ဝှေ့ပြီးလေယာဉ်တွေ၊ သင်္ဘောတွေပေါ် တက်တဲ့မြင်ကွင်း ကို သတိယမိပါတယ်၊ ဖြစ်ချင်တော့ အဲသည်ကားတွေပေါ်လုတက်ရင်း၊ ကျုပ်ကလေးနှစ်ယောက်ကိုသူတို့ အမေနဲ့အဒေါ်ကကားပေါ်တွန်းတင်တာကားပေါ်လည်းရောက်ရော၊ ခပ်ကြီးကြီးမိန်းမတစ် အုပ်နဲ့ယောက်ကျား တစ်အုပ်က၊ကျုပ်ကလေးတွေနေရာမထိုင်ခင်သူတို့ခန္တာကိုယ် ကိုမနဲပြန်ရပ်နေတုန်းနေရာအတင်းဝင်လုပြီး ဦးအောင်ထိုင် တော့ ကလေးတွေခဗျာနေရာမရပဲမတ် တပ်ရပ်နေရပါရော၊ အဲသည်အချိန်ကျုပ် ကသူတို့နဲ့ဆန့် ကျင်ဘက်တစ်ဖက် ကားဘောင်ကနေကျော်ခွတက်ပြီးနေရာဦးနေတာပေါ့၊ လူတွေအလုယက်ဆူညံနေတော့ ကျုပ်ကိုလည်းမိသားစုက အာရုံမရပဲ သူ့နည်းသူ့ဟန်နဲ့ကားပေါ် ရောက်ရေး ကလေးတွေကိုအရင် တွန်းတင် တာကလား၊ ကျုပ်ဦးထား တဲ့နေရာ က လည်း၊ သူများလူအုပ်ကအတင်းအလုံးအရင်းဝင်ထိုင်တော့ ၊၊ကျုပ်ပြန် ဆင်း ရပြန်တယ်၊ အဲသည် အချိန် မှာ ခယ်မကလေးက ကျုပ်တို့ခရီးဆောင်အိတ်တွေကို ကားရဲ့နောက်က ပစည်းထည့်တဲ့ ၀က်ခြံအကန့် က လေးထဲပစ်ထည်လိုက်မိလျှက်သားဖြစ်သွားပါရော၊ သည်တော့က လေးနှစ် ယောက်ကကားပေါ်မှာ၊ အိတ် တွေ ကလည်းကားပေါ်ထည့်ပြီးနေ၊ အဲဒါ ကားစပါယ်ယာကို အိတ်တွေပြန်ချ ပေး ပါအကျိုးအကြောင်းပြောတော့ ၊အိတ်တွေကအောက်ဆုံးရောက်သွားလို့ မရတော့ဘူးဆိုပြီးငြင်းပြီးရှောင် ထွက် သွား ပါတယ်၊ကဲ အဲဒါနဲ့ မိန်းမနဲ့ ခယ်မကိုနောက်ကားမှလိုက်ခဲ့ ကလေးတွေကိုသည် အတိုင်းခုံထိုင်စရာမရ လည်း ကြပ်ညှပ် တဲ့လူ တွေကြားမှာ ဖြစ်သလိုလိုက်စေပြီး ငါလည်းဖြစ်သလိုလိုက်သွားမယ် ဆိုကာအဲသည် ကား ပေါ် အတင်း တွယ်ကပ် တက်ပြီး၊ ခုံမရလည်းလူတွေကြားမှာမတ်တပ်ရပ်လိုက်ဘို့ဆုံးဖြတ်လိုက်ပါ တယ်၊ အဲသည်မှာ ကျုပ်ဇတ်လမ်းက စတော့ တာပါပဲ၊ ကျုပ်နောက်မှာထိုင်နေတဲ့ လူက လူပြည့်နေတာ ဘယ်လိုလိုက် လို့ရမှာလည်း၊ဘာ ညာဆိုအတင်းပြန် ဆင်းခိုင်းပါတော့တယ်၊ ကျုပ်ကအကျိုးအကြောင်းရှင်းပြပြီး ပြောတာ မရ တော့ ၊ဒေါသကပေါက်ကွဲလာပါပြီ၊ ဘယ် လောက် တောင် အဲသည် လူကိုအော် ငေါက်ပြစ်လိုက် တယ်မသိ တော့ပါ၊ ချရမယ်ဆိုလည်းလက်သီးချင်းချ ဘို့ပါ ကျုပ်ကပြင်လိုက်တော့ အဲလူလုံဝအသံတိတ်သွားပါတယ်၊ ပြောရရင်ကျုပ်ကလေး တွေ အရင်ရတဲ့နေရာ ကိုသူတို့ လူအုပ်အတင်းဝင်လုထိုင်တာလေ၊ ခဏနေတော့ ခုန ရှောင်နေတဲ့စပါယ်ယာ ရောက်လာပြီး၊ လူရေ တွက်၊ ကားတစ်စီးလူ(40)ပဲတင်ခွင့်ရှိတယ်ဘာ ညာ လုပ်ပြန် တော့၊ကျုပ်အော်ငေါက်ခံရလို့ပါးစပ်ပိတ်သွားတဲ့ အကောင်က တစ်စခန်းထပြီး ကျုပ်ကိုလက်ညှိုးထိုးကာ စပါယ်ယာဘက်လှည့်ပြီး၊လူပိုနေပြီဘယ် လိုလုပ် မှာ လည်း ဆိုပြီးစပယ်ယာ ကိုမြှောက်ပေးပြန် ရော၊ စပါယ်ယာ ကတစ်ကယ်တော့ သည်ဖြစ်ရပ်ကို အစဆုံး သူသိ ပြီး သား၊ သည်တော့ကျုပ်ကိုလည်းမပြောရဲတော့ပဲ၊ ခင်ဗျားတို့ဘာသာ အတင်း လုယက် တက်ကြတာ၊ ကျုပ်တို့နဲ့ မဆိုင် ဘူးတဲ့ဗျား၊ကျုပ်လည်းပေရပ်နေတာပေါ့၊ သည်တော့ကားကမထွက် ဘူး ဆိုလုပ်က ရော၊သည်တော့မှ ကျုပ်ကလေးတွေနေရာကို အတင်း တက်လုထိုင်တဲ့ မိန်းကလေးခပ်ကြီးကြီးတွေက ကလေးနှစ်ယောက် ကိုသူတို့ ပေါင် ပေါ်ဆွဲထိုင်ခိုင်းပြီး၊ ကျုပ်မတ် တပ်ရပ် နေ တဲ့ရှေ့ ခုံတန်းကကောင် မလေး ကလည်း သူ တို့ခုံတန်း လူ(5) ယောက်ပဲရှိသေးတယ်၊ (6)ယောက် ထိုင် ရမှာ၊တစ်ယောက်စာရသေးတယ် ဦးလေးလည်းဝင်ထိုင်လိုက်ပါဆိုပြီး ဘေးတိုးကပ် လိုက် တော့ ကျုပ် တစ် နေ ရာစာရပြီး၊ ထိုနေ့က ထိုကားဖြင့် တောင်ပေါ်ရောက်ခဲ့ပါသည် ခင်ဗျား။\nမည်သို့ဆိုစေ ဘုရားကြီးဖူးလိုက်ရလို့ အပန်းတော့ပြေရပါသည်၊ ဒီဇင်ဘာရက်(20)နဲ့ခရစ်စမတ်၊ ဟက်ပြီးန ယူး ရီးယား ရက် အထိ ကျိုက်ထီးရိုးဘုရားဖူးတွေ အလွန်များပြားသောနေ့ များဖြစ်တဲ့အတွက်၊ တည်းခိုခန်းတွေလည်းဈေးအလွန်ကြီးတတ်တာနှစ်စဉ်လိုပါပဲ၊ ပုံမှန်လူ(5)ယောက်တည်းတဲ့အခန်းကို တစ်ရက်တည်းခ 25000 ကျပ်က နေ ကျုပ်တို့ 40000ကျပ် ထိပေးခဲ့ရပါတယ်၊ ဒါဟာကျိုက်ထီးရိုးလို့ မအော်ချင်ပါဘူး ၊တစ်နှစ်တစ်နှစ် ဂေါပက တွေ ရဲ့လေလံကြေးတွေဟာ ဘုရားဖူးလုပ်သားပြည်သူတွေအပေါ် လေးလံသော ၀န်ထုပ် ဖြစ်စေ တဲ့အဓိက အ ကြောင်းပါပဲ၊လေလံဘယ်လောက်သောင်းကျန်းသလည်းဆို၊ ကျီးကန်းပါးစပ်တို့၊မုဆိုး တောင်တို့ဘက် အသွား လမ်း တွေမှာ၊လေလံရ ဘုရားတည်သူတွေအလွန်များပြား လာပြီး၊ပုံပြင်၊ဒန္ဒာရီ အမျိုးမျိုး၊ နဲ့ လှူရင်ဘယ် လိုဖြစ် တယ်၊မလှူရင်ဘယ်လိုဆိုပြီးကြောက်တတ်၊တဲ့ မြန်မာဘုရားဖူး တွေရဲ့ အလှူငွေတွေ ထွက်အောင် စွမ်းနိုင်ကြပါ ပေတယ်။ ဒါ ဒို့တိုင်း ဒို့ပြည်x ဒို့မြန်မာပြည် ပါကလားကွယ်ရို့။\nအစဉ်ပြေတာလေးတွေလည်းရှိပါတယ်၊ မိသားစုလိုက်ဆိုတော့ မဒမ် ဘကြီးက ဟင်းတွေကိုအိမ်မှ စီစဉ်ယူသွားတော့ တောင်ပေါ်မှာထမင်း ပဲဝယ်ရတယ်၊ ထမင်းပူပူလေး ကို တစ်ထုပ်မှ နှစ်ရာ၊ သုံးရာရောင်းပေးတယ်၊ တန်ပါ တယ်၊ ရေနွေးလည်းရောင်ပေးတယ် သာဓု လိုတောင်ခေါ်ခဲ့မိသေးပေါ့၊ အဲ ကျီးကန်းပါးစပ်ဘက်အသွား အတက် / အဆင်းတွေက များလှတော့ အဲနား လည်းရောက်ရော၊ တော်တော်မောလာတာပေါ့ ၊သည် တော့ ရေဆာ၊ ရေနွေးကြမ်းကလေးသောက်ပြီး၊မဖြစ်မနေထိုင်ပြီးခဏနားချင်လာပါရော၊ အဲသည်နေ ရာရောက် ရင် အဲလို ခံစားရတာ လူတော်တော်များများပါပဲ၊ချိန်ကိုက်၊နေရာကိုက်လို့တောင်ပြောရမယ်၊ အဲသည်အနားမှာလှေခါး ထစ်အမြင့်တစ်ထပ်တက်ပြီးရင် အဲသည်ကုန်းပေါ် တည့်တည့်မှာ တောင်စောင်းလေးကိုကဘောင် တင်ပြီး ဗျူးကောင်းကောင်းဆောက်ထားတဲ့ အကြော်စုံတဲကလေးရှိပါသဗျား၊တစ်ပွဲ နှစ်ထောင် နဲ့ ပြင်းတွဲတွဲ အကြော်ကိုကြိတ်မှိတ် စားခဲ့ရပါတယ်၊ ဆပ်သားခြောက်စားကြည့်တော့လည်း၊ကိုက်မရ၊ဖဲ့မပါ အရွတ်တွေအများကြီးနဲ့မို့၊ ပန်း ကန်ပြားသေးလေးတစ်ပွဲ နှစ်ထောင် ပေးလိုက်ရပြန်ရော၊ နှမြောစရာလို့၊ မှတ်ကြီး မှတ်လိုက်ပါတော့တယ်ညဘက်ဘုရားဖူးပြီး၊ တော့မိသားစု မောမောနဲ့ မနက်အာရုံဏ်ဆွမ်းကပ်အမှီ စောစောအိပ်လိုက်ပါတော့တယ်။\nနံက်ပိုင်း(4)နာရီလောက်ထပြီး၊ကျိုက်ထီးရိုးဘုရားကြီးကို အာရုံဏ်ဆွမ်းကပ်၊ရွှေသင်္ကန်းကပ်ကြပါတယ်၊ပြီးတော့ အလုအယက်တက်ရမည့်၊ တောင်ဆင်းကားများစီးရန်၊ ကျိုက် ထီး ရိုးတောင်ကြီးကိုအာရုံတက် နှုတ်ဆက် ခဲ့ပါ တယ်။\nထုံစံအတိုင်းရင်ပြင်တော်မှဆင်းပြီး၊ဘုရားမုဒ်ဦးရောက်တော့ ၊ကားဂိတ်မှာအဆင်းလူတွေပြည့်ကြပ်ပြီး၊ အလု အယက် တက်နေပြန်ပါတယ်၊ တိုးရ၊လုရပေအုန်းတော့မည်၊ ရင်မောစ ရာ ပါပဲ။အဆင်းဂိတ်မှာ ရသေ့တောင်ဆင်းမည့်သူ၊ ကင်ပွန်းစခန်းဆင်းမည့်သူရယ်လိုရှိရာ၊ ဘယါဘက်အခြမ်းမှကား ကိုစီးရမလား၊ ညာဘက်က၊ ကားစီး ရ မ လား ဘာသင်္ကေတမှ မရေးထားသမို့ ထိုနေရာမှာ၊ ကားဆရာများကိုအမိန့်ပေး ဟောင်ဘွာလဘွာ လုပ်နေ သူတစ်ဦးကို ခွဲခြားသိရန်သွားမေးမိသည်၊ သိချင်ဟို မိုက် နဲ့အော်နေတဲ့ ဂိတ်မှာသွားမေးတဲ့ဗျား၊ ကဲတစ်ကယ်တော့ ထိုသူသည်ထိုနေရာ၏၊ကွပ်ကဲရေးတစ်ယောက်ဖြစ်ရာ၊ခရီးသည်အပေါ် ပြီးပြီးရောပထုတ် လိုက်သည်မှာ၊ တော်တော်အချဉ်ပေါက်စရာကောင်း လှပေရော့သည်။ ကားတွေတစ်စီးပြီးတစ်စီးဆိုက်သည်၊ထုံးစံအတိုင်း တိုးနိုင် ဝှေ့နိုင်သူတွေသာပါသွား သည်၊လှေခါးပေါ်တန်းစီထားသူတွေလုံးဝမပါ၊ တစ်ခါတွင်၊ကား (4)စီးလောက်လာသည်၊ တန်းစီထားသောနေရာပင် ထိုကားများမရောက်ခင် ကားပေါ်လုတက်ကြသူတွေ ပြည့် သွားပြီ၊လူတစ်ယောက် သူ့တို့အိပ်တွေကားပေါ်ပါသွားပြီး၊လူတွေကျန်ရစ်လို့ စောစောက ကြည့်ကြပ်နေသူထံအကူညီတောင်းရှာသည်၊သနားစရာမျက်နှာငယ်နှင့် ထိုကြည့်ကြပ်သူက စပါယ်ယာနှင့်ပင်ပေါင်းပြီး ထို ဒုခသည် ကို၊ သည်လောက် တောင်နားမလည် ရကောင်း လား၊ ဆိုပြီးဝိုင်းဟောက်သည်၊ သူရို့ဘက်မှ ဘယ်လိုကူညီပေး မည် ဟု တစ်ခွန်းမှ ထွက်မလာ၊ထိုမြင်ကွင်းကိုကြည့်ရင်း စောစောက စိတ်အချဉ်ပေါက်တာတွေက ကျနော့ကို\nအမြှုပ်ထွက်အောင်ဆူပွက်စေတော့ပြီ၊ ( မင်းတို့လုပ်တာတွေ သောက်သုံးမှမကျပဲ၊ စစ်စတန် ကိုမရှိဘူး ၊ခရီး သည် တွေပဲမဲ ဆူနေတယ်၊ ဘယ်လိုကူညီပေးမယ်ဆိုတာ၊တစ်ခွန်းမှ ကိုမဟ ဘူး)ဟုကျနော် ၀င်ဟောက် မိရာ မှ တစ်ယောက်တစ်ခွန်း စကားများပါလေတော့သည်၊ အလုအယက်မတက်နိုင်သော သက်ကြီးရွယ်အိုများ၊ မိန်းမကြီးများအားလုံး ကျနော့ဘက်မှ ၀င်ထောက်ခံကြတော့ ထိုသူတွေနဲနဲညိမ်ပြီး အသံပိတ်ကာ၊ ကျနော့ကို ဘုရှိုးကြပါတော့သည်၊ ဇနီးသည်ကတော့ ကျနော့အကြောင်းသိပြီးမို့ တော်တော့ ဆိုပြီး လက်ကိုဆွဲပြီးတား ရှာ သည်။ဟန်ကိုယ့်ဘို့ ဆိုသလို ကျနော်က၊ကားတန်းကို ကင်မရာဖြင့် ရိုက်ပြီး၊ ငါ ရန်ကုန်ရောက်ရင် တင်ပစ်မှာဟု ခပ်ကျယ်ကျယ် ပြောလိုက်တော့ ဘုရှိုးေ န သူလေး ငါးယောက်၊ကျနော့မြင်ကွင်းမှပျောက် သွား ကြပါသည်ခင်ဗျား။\nတစ်ကယ်ဆို တန်းစီစံနစ်သုံးသုံး၊ လက်မှတ်ရောင်း၊ကား၏ခုံပုံစံ ပလမ်နှင့် ကိုယ်ကားနံပါတ်ကိုယ်တက်စံနစ် ဆိုရပါလျှက် နှင့် ကားခရဘို့ နှင့် ကားပေါ်လူ(40)ထက်ပိုမတက်ရ ဘူး ဆိုတာလေးပဲအား စိုက်ကာ၊ ဘုရားဖူး တွေအစဉ်ပြေရေးလုံးဝထည့်မတွေးသောကိစ္စသည် ၊နိုင်ငံခြားသားတွေကြားတွင်ဓါတ်ပုံတစ်ဖြတ်ဖြတ်နှင့် လွန်စွာရှက်ဘို့ကောင်းပါကြောင်း။\nအပြန်မှာ ပဲခူး ဘုရားတွေဖြစ်တဲ့ ရွှေမော်တော ဘုရားကြီး၊ရွှေသာလျှောင်း၊ကိုးသိန်းကိုးသန်း ဘုရားတွေ ၀င်ဖူးကြပါတယ်၊ ရွှေသာလျှောင်းဘုရားဝင်းမှ ပဲခူးမနီ ငါးဖယ်ချဉ် ဆိုင်ဘေး(ဘယ်ဘက်ဆိုင်) မှ ကောက်ညှင်းထုပ်ကြီးတွေ တစ်ထုပ် နှစ်ရာကျပ် နဲ့ ၀ယ်ခဲ့ပါတယ်၊သူနမူနာပြတဲ့ကေါက်ညှင်းထုပ် လိုမဟုတ်ပဲ သူကကောင်တာရွေးပေးမယ် ဆိုရွေးပေး လိုက်တာ အိမ်ရောက်တော့ ဖွင့်စားမယ် ကြည့်တော့ (5)ထုပ်စလုံးကအသိုးတွေ ဖြစ်နေပါသဗျား ။ငွေတစ်ထောင် ပလုံသွားပါတယ်။အစားအစာနှင့်ဆေးဝါးကွပ်ကဲ သူများ တန်ခိုးကြီး ဘုရားတွေမှာ၊ အစား အသောက်ရောင်း တဲ့ဆိုင်များကိုပစ်မထား သင့်ပါကြောင်း၊နိုင်ငံခြားသားတွေ ၀ယ်မိရင် တိုင်းပြည်နှင့်ချီ ပြီး ရှက်စရာကောင်းပါကြောင်း အပြုသဘောဖြင့်ဖေါ်ပြပါသည် ။\nမနို နဲ့ ကိုပေါက်ဖေါ်ကြီးရေ၊ ကျေးဇူးပါဗျာ၊ လူတွေအကျင့်ပြင်ရာမှာ ဦးစီးနေတဲ့ တာဝန်ရှီသူတွေက စံနစ် တစ်ခုနဲ့ ရအောင်လုပ်လို့ရပါလျှက်၊ မပြုင်ပဲ နှစ်ပေါင်းများစွာ နေသာ သလိုနေတာတွေအမြင် မတော်လို့ရေး လိုက် ရပါသဗျား။ တစ်ကယ်ဆို ဘုရားဂေါပက အဖွဲ့မှကြည့်ကြပ် လုပ်ပေးရင် ဘုရားဖူးတွေ လိုက်နာ ကြ ရမှာပါပဲ။\nကိုယ်က ဘုရား ကို ကိုးကွယ် ရိုသေ ဆည်းကပ်တာ…\nသူတို့က ဘုရားနဲ့ လုပ်စားကြတာ..\nကြားရသမျှတော့ ကျိုက်ထီးရိုး ဘုရား ကို\nကုသိုလ်ထက် အကုသိုလ် ကပိုနေတယ်\nလူပန်း ငွေကုန် အကုသိုလ် အလုပ်ကြီးလားလို့\nတန်ခိုးကြီး ဘုရားမို့ လုပ်စားတွေများတော့\nဖူးတဲ့လူတွေ အကုသိုလ် ပိုရသလားလို့ပါ….။\nနိုင်ငံခြားသားများကို ရှက်တဲ့ အထဲမှာ မြန်မာများတန်းမစီတတ်တာလည်း ထိပ်ဆုံးက ပါတယ်။\nအဲ့ဒါတော့ထောက်ခံတယ်ဗျို့ နိုင်ငံခြားမှာဆိုရင် ရှေ့ကတစ်ယောက်တည်းရှိလည်း နောက်မှရောက်တဲ့သူက နောက်ကနေတန်းစီတယ်\nဒီမှာတော့ ဘယ်သွားသွား ၂ယောက် ၃ယောက်လောက်ရှိရင်ကို တိုးနေရတာ\nတချို့ က ဒီလိုပါပဲ နည်းနည်းလောက် စဉ်စားပြုပြင် ရန်လိုအပ်နေပါပြီ\nကိုယ်တွေ့တခုလောက် ၀င်ဖြည့်ချင်သေးတယ် ဘကြီးရေ..\nဆိုင်ရှေ့မှာ ရပ်ပြီးလူခေါ်ပါတယ်ဗျာ..တခါစား ၁၅၀၀/ ပါတဲ့..\nကျနော် မစားခင်သေချာအောင် ထပ်မေးပါတယ်..၁၅၀၀/ ပါပိုမယူပါဘူး ပြောတယ်.\nကျနော်က၁၅၀၀ နဲ့မေးပြီးစားတာလို့တော့ ဟုတ်ပါတယ် အဲဒါက ခေါ်ဈေးပါတဲ့.\nအမှန်က ဘယ်လောက်စားစား ၁၅၀၀/ ပါတဲ့\nကျနော်က အတင်းပြော သူတို့ကလည်းလုံးဝမလျော့\nနောက်ဆုံးပါလာတဲ့သူငယ်ချင်းတွေက ခံရတာသိရက်နဲ့တောင် ၁၇၀၀ ပဲပေးလိုက်မယ်ဆိုတော့\nကျနော်အတွက်ပိုက်ဆံကို ကိုယ့်ဘာသာ ၁၅၀၀ ပဲပေးခဲ့ပါတယ်..\nနောက်ပိုင်းလိုက်မေးကြည့်တော့ ဆိုင်တိုင်းလိုလို လုပ်နေကြပါပဲတဲ့ဗျာ..ဒါတွေက..\nဂေါပကတာဝန်လား ..ဆိုင်ရှင်တွေလား..စားသုံးသူတွေက ငြိမ်ခံနေလို့လား..အတွေးခက်တယ်ဗျို့..\nအမှန်က ဘက်လောက်စားစား..၁၇၀၀/ ပါ..(မှားသွားလို့)\nဘကြီးရေ ကျမတို့လဲ ဒီဇင်ဘာ၁ရက်နေ့ကဘဲ ကျိုက်ထီးရိုးဘုရားကို\n၁၄ယောက်အဖွဲ့လိုက်သွားခဲ့တာပါ ဖြစ်ချင်တော့ ဒီဇင်ဘာ၁ရက်နေ့ဟာ\nတောင်တက်ကားပေါ်တိုးတက်လိုက်ကြတဲ့လူတွေ ကျမတို့ ၁၄ယောက်အဖွဲ့ဟာ\nကား၎စီးခွဲစီးပြီးမှ တောင်ပေါ်ရောက်ခဲ့ကြပါတယ် ဘုရားပေါ်ရောက်တော့အမောတော့ပြေပါတယ်\n၂၀၁၁ထဲမှာဘဲ ကျိုက်ထီးရိုးကို၂ခေါက်တိတိရောက်ခဲ့တာ ဘယ်အချိန်သွားသွား\nဒီနေရာတွေမှာ ဒီလိုတွေအမြဲလိုအပ်နေတာ ဘယ်သူတွေဘယ်လောက်လှူလှူ\nမုဆိုးတောင်မှာလည်းရွှေသင်္ကန်းကပ်ဘို့ပေးတာမ၀ယ်လို့ဂေါပကတွေကပြောတာများ\nသူတို့ ကစေတနာနဲ့တစ်ယောက်ကိုတစ်ဆိုင်းပဲ ခွဲတမ်းနဲ့ ရောင်းပေးနှိုင်တာကို\nမကပ်လို့ဆိုပြီးရန်လုပ်ခံရသေးတယ်\nထီးမတင်ရသေးတဲ့ ဘုရားအတွက် အလှူခံတာ မလှူလို့ ဆိုပြီး ပြောသေး\nဘယ်လောက်လှူလှူ ဘယ်တော့မှ ထီးတော်တင်မှာလဲ\nဆည်းလည်းတွေကလည်း ဘုရားဖူးတွေ လှူထားတာသာ တကယ်အကုန်ရှိရင်\nHarumoto,ko htoosan,ko htet way ,amatmin တို့ခင်ဗျား၊ဒေါသ ခဏဖြစ်ရပေမည့်၊ဘုရားကြီးဖူးခဲ့ရ တာတော့ ကြည်ညို သဒ္ဒါဖြစ်ခဲ့ရပါတယ်၊ ဥပေက္ခာထားချင်ပေမဲ့လည်းနောင်ဘုရား ဖူးတွေ အတွက် အတွေ့ အကြုံမျှဝေရင်း သည်ခရီးမှာ အခက်ခဲတွေကြိုသိ ၊ပြင်ဆင်နိုင်ရန်ရေးသား ရပါသည် ၊ပြုင်ပေးနိုင်သော အဖွဲ့ အစည်း(ဂေါပက)တွေထံ ကား ပလမ်ပုံစံနဲ့၊ သူရို့ လိုကေးရှင်းနေရာအနေထား အရ ဘယ်လို စံနစ်နဲ့ဆောင် ရွက် ရင်အဆင်ပြေမှာဖြစ်ကြောင်းစာရေးသား ပို့ပါအုန်းမယ် ၊မြန်မာပြည် တန်ခိုးကြီး ဘုရားတွေတော်တော် များ များ မှာ သည်လိုအဖြစ်တွေကစဉ်တူတွေများပါလိပ်မယ်။\nအဓိကပြဿနာက ဂေါပကတွေ လိုတာထက်ပိုပြီး ဖန်ငွေ ရှာသိပ်တော်နေကြတာ၊ကြာတော့ စီးပွါးရေးသာ\nအာရုံဏ်စိုက်သွားပြီး၊ဘုရားဖူးတွေအတွက်ဝန်ထုပ်ဝန်ပိုးဖြစ်စေတာပါပဲ၊ လူအမြင်မတော်စရာတွေ၊ ခံစားရ တာတွေဖြစ်လာစေတာပါပဲ၊ရွှေတိဂုံ မြောက်ဘက်စောင်တန်းအောက်ဘက်၊အိမ်သာမှာ- သားငယ်က ဘုရား ပတ်ရင်းရှုးပေါက်ချင်လာတာ၊ကမန်းကတန်းအဲသည်အိမ်သာကိုပြေးရတော့၊ပိုက်ဆံအိတ်က သူ့အမေထံမှာကျန်ခဲ့တယ်၊အိမ်သာရောက်တော့ 50ကျပ်ပေးစရာမရှိပေါ့၊ အဲသာ ကလေးကလည်းထွက်\nကျတော့မယ်တစ်ကဲကဲ၊အိမ်သာငွေကောက်တဲ့ မိန်းမကြီးကို တောင်းပန်အကျိုးအကြောင်းပြောတော့၊လုံး\n၀လက်သင့်မခံပဲ၊သူရို့နေံတွက်မကိုက်သေးလို့၊ပြန်အပ်ရမည့်ငွေမပြည့်သေးလို့ ဆိုပြီး အိမ်သာထဲပေးမ၀င်\nပါဘူး၊ အဲဒါနောက်ကပါလာတဲပစေတနာရှငိအမျိုးသ္မီးက 50ကျပ်လှုပါတယ်ထုတ်ပေးကာမှ၊ ၀င်ပြီးရှုးပေါက်\nခွင့်ရခဲ့ပါတယ်၊ ဒါ ဟာဗုဒ္ဓဘာသာဝင်တွေ အတွက်အလွန် အရုပ်ဆိုးပါကြောင်းဗျား။ဂေါပကတွေရေ။\naton/စုံစုံ၊ nlay တို့ရေ၊ ၀ိုင်းဖြည့်ပေးကြလို့ကျေးဇူးပါခင်ဗျား၊ စုံစုံတို့က ဖရီးကားနဲ့ကျုံလိုက်တော့ ကံထူးပါ့ဗျား\nဟော အဲလိုမျိုးကျပြန်တော့လည်း သူရို့ကောင်းကွက်ရှိပါတယ်၊ ကောင်းတာတွေသည့်ထက်များအောင် ထပ်ပြင်စရာတွေပြင်နိုင်ကြပါစေလို့ ၀ိုင်းပြီးစေတနာနဲ့တိုက်တွန်းကြလို့ ၀မ်းသာရပါကြောင်း။\nကျိုက်ထီးရိုး ဘုရားဖူးတယ် ဆိုတာ လွယ်ကူတဲ့ ကိစ္စ မဟုတ်တာတော့ အမှန်ပဲမို့ \nအားလုံး အဆင်ပြေချောမွေ့ စေဖို့ ၊ ဘကြီး ဒုက္ခများ ကို အခြေခံ ကာ ပြင်စရာရှိတာများကို အမြန်ဆုံး ပြုပြင်ပြောင်းလဲရမှာ အမှန်ပါဘဲ ဗျို့ ။\nကြားရသမျှ နားဝက မချမ်းမသာ ရှိလိုက်ပြန်တာ\nစိတ်မောရပါ့လား ကိုယ်ရွှေမြန်မာတို့ရယ် …\nဒီလ 6ရက်နေ့က က ကျိုက်ထီးရိုး ဘုရားဖူး သွားခဲ့ပါတယ်။\nရန်ကုန်ကနေ တောင်ခြေရောက်တာနဲ့ ဘကြီး ပြောတဲ့ ဒုက္ခတွေနဲ့ စတွေ့တာပါပဲ။\nဒါက ဘုရားဖူးတိုင်း တွေ့ကြုံရမယ့်ဒုက္ခလို ဖြစ်နေတာပါပဲ။\nဖြစ်နိုင်ရင် ပြန်တောင် လှည့်ပြန်ချင်လောက်အောင်ကိုပါပဲ။\nဒါပေမယ့် အဲ့ဒီ့ဒုက္ခတွေကို ကျော်ပြီးဘုရားကိုရောက်အောင်ကို ဖူးခဲ့ပါတယ်။\nရောက်ပြီး နောက်နေ့မနက်4နာရီမှာ မနက် အာရုဏ်ဆွမ်း ကပ်ဖြစ်ပါတယ်။\nသစ်သီး9မျိုးနဲ့ ဆွမ်းတော်တစ်ပွဲကို 3000 ကျပ်ပေးရပါတယ်။\nဆွမ်းတော်ဗန်းလေးတင်ပြီး ဘုရားကို မျက်စိမှိတ် အာရုံပြုပြီး ကန်တော့နေခဲ့တာ 10 မိနစ်ခန့်ရှိသွားမယ်ထင်ပါတယ်။\nဘုရားရှိခိုးပြီး တော့ ဆွမ်းတော်ကပ်မယ်ဆိုပြီး မျက်လုံးလေးပြန်ဖွင့်ပြီး ဆွမ်းတော်ဗန်းကို တစ်ချက် ကြည့်လိုက်တော့ ကျွန်မတင်ထားခဲ့တဲ့နေရာမှာ ဆွမ်းတော်ဗန်းက မရှိတော့ပါဘူး။\nသတိနဲ့စိတ်ကို ချက်ချင်းပြန်ထိန်းပြီး တခြားသူတွေကပ်လှုထားတဲ့ ဆွမ်းတော်ဗန်းကို ပဲကြည့်ပြီး ရည်စူးလှုဒါန်းခဲ့ရပါတယ်။\nတစ်ချို့ပြောတာကတော့ ရောင်းတဲ့သူတွေကသူတို့ရောင်းထားတဲ့ ဗန်းကို ပြန်လာယူပြီး တခြားသူတွေကို နောက်တစ်ခေါက်ထပ်ရောင်းတာပါတဲ့။မှတ်မှတ်ရရ ဖြစ်ခဲ့ရတဲ့ အဖြစ်ပါ။\nအဲဒါပါပဲဗျာ၊ သည်လောက်မြန်မာတွေ စီးပွါးရေးလဒ်မြင်၊ဖြတ်လပ်လျှင်ပါရဲ့ကနဲ့ ဆင်းရဲနေတာ\nဒါန၊သီလ၊ကိုယ်ကျင့်သိက္ခာတွေ အလွန်ချို့တဲ့ကြလို့ ပါခင်ဗျာ။ ကိုသစ်ကြီးတို့ စီမီနာ မှာဆွေးနွေးကြသလိုပါပဲ။\nကုသိုလ်ရေးမှာပါ လောဘတက်အကျင့်ပျက်နေကြတော့— ဟူး ။ မန့်ပြီးအတွေ့အကြုံတွေမျှဝေပေးကြတာအားလုံးကျေးဇူးပါ၊ဒါတွေ ဂေါပကတွေသိရန် အကြံပြုစာထပ်ပို့ပေး ပါ မည်ခင်ဗျား။\nဆွမ်းဆန်ထဲ ကြွက်ချေး ရေးတာ မဟုတ်ပဲ ကြွက်ချေးထဲက ဆွမ်းဆန် များ ဖြစ်နေမလားတောင် တွေးမိတယ်။\nဘကြီး မမှားပါဘူး။ အဲလိုမျိုးဆို ဒေါသ ဖြစ်မိမှာ အမှန်ပါပဲ..\nအလုပ်တူတူ လုပ်သူမျက်နှာကိုသာ ကြည့်ပေးတတ်တာ မကောင်းဘူး ထင်ပါတယ်။ ကြည့်တော့ ကြည့်သင့်ပါတယ်။ ဒါပေမဲ့ အားပေးတဲ့ ပရိတ်သတ် ရှိလို့ ဒီ အလုပ်တည်တံ့နေတာ ဖြစ်တဲ့ အတွက် customer (စားသုံးသူ ပရိတ်သတ်) သည် အဓိက အရှင်သခင်လိုပဲ သဘောထားပြီး ကောင်းကောင်း မွန်မွန်ဆက်ဆံ သင့်တယ်။\nမှတ်မှတ်ရရ လွန်ခဲ့တဲ့ခြောက်နှစ်လောက်ကတော့ ရုပ်ရှင်အဖွဲ့တွေနဲ့ ရောက်ခဲ့ဖူးတယ် … ။ ဖြိုးနဲ့မင်းရုပ်ရှင်ထုတ်လုပ်ရေးက မင်းသားသစ် ပြည့်စုံရဲ့ အဆက်သွယ်နဲ့ ရှုတင်ကနေ အုပ်စုလိုက်သွားကြလို့ပါသွားတုန်းကတော့ … တစီးလုံး အပြင်လူမပါလို့ ချောင်ချောင် ချိချိစီးခဲ့ဖူးတယ် … ။ နောက်ပိုင်းကိုယ့်ဘာသာကိုယ်သွားတော့… စိတ်ကိုပျက်ရောပဲ …\nဘကြီးရေ … ကျိုက်ထီးရိုးဆိုတဲ့ အသံကြားလျှင် ဆောင်းတွင်းတိုင်း သွားဖူးချင်မိတဲ့နေရာလို့ မှတ်သားထားခဲ့ပါတယ် … ကျွန်မတို့သွားတုန်းကလည်း ဒီလိုပါပဲ … ။ အတင်းကုတ်ဖဲ့တက်တော့မှ … အပေါ်ကိုရောက်တယ် .. အပေါ်ရောက်တာနဲ့ ကိစ္စက မပြီးသေးဘူး … ဖင်ချထိုင်ဖို့ လုရသေးတယ် … ။ နောက်တခုဆိုးတာက ဖင်ထိုင်ခုံများပဲ သစ်သားတန်းတွေကို ဖြစ်သလို ထိုးထားပြီး … တကယ်ထိုင်လျှင်တောင် ဘယ်လိုမှ ထိုင်မရလောက်အောင် ကြပ်သိပ်နေတာပါပဲ … ။\nကိုယ့်ဒူးက အရှေ့ကလူရဲ့ ဖင်ကိုသွားထိုးမိလို့ ဆောရီးပြောရတာ တမျိုး ၊ ကိုယ့်ဖင်ကို ကားယိုင်တိုင်းနောက်ကဒူးက လာထိုးလို့ ဘုရှိုးရှိုးရတာတမျိုး ။ ဒီကြားထဲ ၀ှီးခနဲမောင်းတာနဲ့ … တောင်အောက်ရောက်တာမဟုတ်ပဲ အတတ်ကား ၊ အဆင်းကားစောင့်နေရသေးတော့.. မနည်းတင်းပြီးထိုင်နေရတဲ့ ဒူးတွေတောင် အညိုမည်းစွဲလာတဲ့အထိပဲ .. နောက်တော့… ကျိုက်ထီးရိုးဆိုလျှင် မသွားဖြစ်တော့ဘူး … ။ လှူထားတဲ့ ဘုရားတွေတကယ်ရော တည်ဖြစ်ရဲ့လားဆိုတာလည်း သွားကြည့်ချင်ပေမယ့် … ကားစီးရတာ ဒုက္ခရောက်လို့ မသွားဖြစ်ဘူး .. ။\nဘုရားကိုတော့ဖူးချင်ပါတယ် … ။ ရမယ့် အကုသိုလ်နဲ့ ကုသိုလ် မမျှသလိုဖြစ်နေလို့ … ။\nတောင်ပေါ်အတက်ကား ကျပ်တာတော့ မပြောနဲ့။ တမင်လုပ်ထားပုံရတယ်။ မသိတာမှ မဟုတ်တာ၊ ဆယ်စုနှစ်နဲ့ချီကြာနေပြီလေ။ ဘုရားရိပ်တရားရိပ်ကို စီးပွားဖြစ်အသုံးချတော့ မပျက်ခံနိုင်ရိုးလား။ ဈေးသည် ကားလိုင်းတွေကို ဂေါပကအဖွဲ့ကညှစ်၊ ဂေါပကကို ဒေသဆိုင်ရာ အဖွဲ့အစည်းတွေကညှစ်၊ သူတို့ညှစ်သမျှအားလုံးပေါင်းခံရဒါ ဘုရားဖူးလာဧည့်သည်တွေပဲ။ ပြောသာပြောရတာ ဘုရားဖူးထက် လိပ်ဥတူးသူများကုန်ဘီမို့ ညှစ်ကြညစ်ကြ သဘာဝ၊ တရားမရ တဏှာထ ဖြစ်ကုန်ပြီပေါ့ဘဂျီးရေ….\nကိုယ်ကိုယ်တိုင်လည်း တောင်တက်ကားမှာ အလုအယက်တက်ကြရတာကို စိတ်ညစ်လို့ ကျိုက်ထီးရိုးဘုရားတောင် မသွားဖြစ်ဘူး။\nပြီးခဲ့တဲ့ ၂နှစ်လောက်က အမေကို ခေါ်သွားပြီးမှ အဆင်ပြေအောင် မလုပ်ပေးနိုင်လို့ စိတ်မကောင်းဖြစ်ပြီး ထပ်ကို မသွားဖြစ်တော့တာ။\nအခုလို ရေးတဲ့ ပြောတဲ့လူရှိလို့ စနစ်တကျ ပြုပြင်သွားရင် ကောင်းမယ်။\nကြုံတုန်း ကျိုက်ထိုသားတွေပြောစကား ပြောပြရဦးမယ်။\nအနင်းအနှိပ်ခံရင် ကျိုက်ထိုသားတွေကို တက်မနင်းရဲဘူး။\nဗိုက်ထဲမှာ ဘုရားစာတွေ စားထားလို့ ဘုရားစူးမှာ စိုးလို့ တဲ့။


ဗီတာမင် D ရအောင် နေရောင်ခြည်ဘယ်လောက်ကြာကြာခံပေးသင့်လဲ? – Trend.com.mm\nဗီတာမင် D ရအောင် နေရောင်ခြည်ဘယ်လောက်ကြာကြာခံပေးသင့်လဲ?\nနေရောင်ခြည်ကနေ ဗီတာမင် D ဓာတ်ရတယ်ဆိုတာကိုတော့ အများစုသိပြီးသားဖြစ်ကြမှာပါ။ဗီတာမင် D ဓာတ်ဟာ ခန္ဓာကိုယ်အတွက်မရှိမဖြစ်အရေးပါတဲ့ဓာတ်တစ်မျိုးဖြစ်ပါတယ်။ဒါပေမဲ့ လူတစ်ချို့က မနက်စောစောစီးစီးအလုပ်သွားရပြီး ညနေနောက်ကျမှပြန်ရတဲ့အတွက် နေရောင်ခြည်ဒဏ်ကိုမခံရပါဘူး။ကြာလာတဲ့အခါ ဗီတာမင် D ဓာတ်ချို့တဲ့လာပါတယ်။လေ့လာချက်တွေအရဆို အမေရိကန်လူငယ် ၄၀ ရာခိုင်နှုန်းကျော်ဟာ ဗီတာမင် D ချို့တဲ့မှုကိုခံစားနေရကြောင်းသိရပါတယ်။\nနေရောင်ခြည်ဒဏ်ကို အကြာကြီးခံတာလည်း အသားအရည်အတွက်မကောင်းသလို မလုံလောက်ပြန်ရင်လည်း ဗီတာမင် D ဓာတ်က ချို့တဲ့လာနိုင်ပါတယ်။ဆေးဝါးတွေကူရင်ရပေမဲ့ နေရောင်ခြည်ဒဏ်ခံပေးတာက အလွယ်ကူဆုံးနဲ့အထိရောက်ဆုံးဗီတာမင် D ဖြည့်တင်းခြင်းပါပဲ။ဗီတာမင် D ဟာ အရေပြားကင်ဆာ၊စိတ်ဖိစီးမှုတွေ၊ကြွက်သားအားနည်းခြင်းတွေမဖြစ်အောင်ကာကွယ်ပေးနိုင်စွမ်းရှိပါတယ်။ဒါဆို ဗီတာမင် D ဓာတ်လည်းရအောင်၊အန္တရာယ်လည်းမဖြစ်အောင် နေရောင်ခြည် ဘယ်လိုခံကြမလဲ?\nဗီတာမင် D လုံလောက်စွာရစေဖို့ မနက် ၁၁ နာရီကနေ နေ့လည် ၁ နာရီအတွင်း နေရောင်ခြည်ခံတာဟာ အကောင်းဆုံးဖြစ်တယ်လို့လေ့လာချက်တွေအရသိရပါတယ်။နေရောင်ခြည်ခံတဲ့အခါမှာလည်း ကိုယ့်ရဲ့အသားအရည်ပေါ်မူတည်ပြီး အချိန်ကွာဟသွားပါတယ်။သင့်ရဲ့အသားအရည်က ပုံမှန်အသားအရည်ဖြစ်တယ်ဆိုရင်တော့ Sunscreen မလိမ်းပဲ တစ်ပတ်ကို ၃ကြိမ် ၁၀မိနစ်ကနေ မိနစ် ၃၀ ထိ နေရောင်ခံပေးသင့်ပါတယ်။အသားအရည်ကထိခိုက်လွယ်တယ်ဆိုရင်တော့ အရေပြားအပူလောင်ခြင်း၊နီမြန်းခြင်းမဖြစ်အောင် ၁၀ မိနစ်၊၁၅ မိနစ်လောက်ပဲ နေရောင်ခံပေးသင့်ပါတယ်။နေရောင်ခံပြီးရင်တော့အသားအရည်ကိုကာကွယ်တဲ့အနေနဲ့ နေရောင်ခံ sunscreen လိမ်းပေးထားဖို့လိုပါတယ်။\nအမဲသားဟာ သင့်ရဲ့ကျန်းမာရေးအတွက် ဘာကြောင့်လိုအပ်တာလဲ